(ᑐᓵᔨᑎᒎᕈᓐᓃᖅᑐᖅ) ᐅᖃᐅᓯᒃᑯᑦ ᐊᐱᖅᑯᑏᑦ.

(interpretation) Going back to the orders of the day. Oral Questions.


ᐊᐱᖅᑯᑦ 731 - 4(3): ᒥᑦᑎᒪᑕᓕᒻᒥ ᐅᒥᐊᒃᑯᕕᔅᓴᖅ (ᐃᓄᒃ)

Question 731 – 4(3): Pond Inlet Marine Facility (Enook)


ᐅᓪᓗᒥ ᐊᐱᖅᓱᕈᒪᔪᖓ ᐱᕙᓪᓕᐊᔪᓕᕆᓂᕐᒧᑦ ᐃᖏᕐᕋᔪᓕᕆᓂᕐᒧᓪᓗ ᒥᓂᔅᑕᖑᔪᒧᑦ.

Today I would like to direct my questions to the Minister of Economic Development and Transportation.


ᑭᓯᐊᓂ ᐊᐱᕆᓚᐅᙱᓂᓐᓂᑦ ᑕᐃᒪ ᑲᑎᒪᓕᕋᑦᑕ ᑕᐃᒪᙵᑦ ᐊᐃᑉᐹᓂᑦ ᑐᓴᖃᑦᑕᕋᑦᑕ ᓄᓇᑦᑎᓐᓂ ᐃᓚᙵᖃᑦᑕᕋᑦᑕ ᐊᔾᔨᒌᙱᑦᑐᓂᑦ ᓄᓇᓕᖕᓂᑦ.

Before I ask the question, since we started the session on Tuesday, we have heard that we have been losing family and relatives in our communities.


ᑕᐃᒃᑯᐊᑦᑕᐅᖅ ᐃᓚᒃᑲ ᐊᕐᕕᐊᓂ ᐊᕐᓇᖃᑎᒃᑲ ᐃᓱᒪᒋᕙᔅᓯ, ᓇᓪᓕᒋᕙᔅᓯ.

My family from Arviat, my cousins, I think of you and I send my condolences to you.


ᐅᖃᖅᑏ, ᐃᑉᐸᒃᓴᖅ ᐊᐱᖅᑯᑎᒋᓚᐅᖅᑕᒪ ᐃᓚᖏᓐᓄᑦ ᐊᐱᖅᓱᕆᐊᓪᓚᒍᒪᔪᖓ ᑖᔅᓱᒥᖓ ᐅᒥᐊᒃᑯᕕᒃᓴᕐᒥᑦ ᐱᔾᔪᑎᓕᒃ ᒥᑦᑎᒪᑕᓕᖕᒥᑦ.

Mr. Speaker, I want to follow up on my questions from yesterday concerning the new Pond Inlet marine facility.


ᑕᐃᒪ ᒥᓂᔅᑕᐅᔪᖅ ᐃᑉᐸᒃᓴᖅ ᑭᐅᓚᐅᕐᒪᖓ ᐊᐱᖅᓱᖅᑎᓪᓗᖓ ᐃᓚᖓᓐᓂᒃ ᐊᐱᖅᑯᑎᒪ ᐃᒪᓐᓇ ᑭᐅᓚᐅᕐᒪᖓ.

In her reply to one of my questions, the minister stated that… .


ᐅᖃᖅᑏ, ᑕᐃᒧᖔᕐᓂᐊᕋᒪ ᑲᑎᒪᔾᔪᑎᕕᓂᕐᓂᑦ ᑖᒃᑯᐊ ᑎᑎᕋᖅᓯᒪᔪᑦ ᐊᐃᑉᐹᓂᒃ ᒪᐃ 30, 2017, ᒪᒃᐱᖅᑐᒐᖓ 21 ᖃᓪᓗᓈᑎᑑᖓᔪᓂ, ᖃᐅᔨᒪᓪᓗᖓ ᐅᔾᔨᕈᓱᒃᖢᖓᓗ ᑲᑎᒪᔾᔪᑎᕕᓃᑦ ᑎᑎᕋᕕᒃᓯᒪᙱᑦᑐᑦ.

Mr. Speaker, I will be quoting from the Hansard of Tuesday, May 30, 2017, page 21 in English. I know that these are unedited Hansard Blues.


ᑕᐃᒧᖔᕐᓂᐊᖅᑐᖓ ᐃᒪᐃᓕᖓᔪᒥᒃ, “ᑖᓐᓇ ᐱᔪᒪᓇᓱᐊᕈᑎ ᐊᕙᑎᓕᕆᔨᒃᑯᓐᓄᑦ ᑐᓂᔭᐅᓂᐊᕐᒪᑦ ᐊᐃᐳᕉᓪ 2017 ᓄᙳᐊᓂ.” ᑕᐃᒧᖔᕇᖅᐳᖓ.

I will quote, “The Nunavut Impact Review Board application will be submitted by the end of April 2017.”


ᐅᓪᓗᒥ ᖃᐅᔨᒪᔪᐃᓐᓇᐅᒐᑦᑕ ᒪᐃ 31-ᖑᖕᒪᑦ, 2017.

We all know that today’s date is May 31, 2017.


ᒥᓂᔅᑕᒧᑦ ᓇᓗᓇᐃᖅᓯᕕᐅᔪᒪᓪᓗᖓ ᑖᓐᓇ ᐱᔪᒪᓇᓱᐊᕈᑎ ᐊᕙᑎᓕᕆᔨᒃᑯᓐᓄᑦ ᑐᓂᔭᐅᓯᒪᓕᖅᐹ? ᑐᓂᔭᐅᓯᒪᙱᑉᐸᑦ, ᖃᖓ ᑐᓂᔭᐅᓂᐊᖅᑰᖅᐸ?

Can the minister confirm if the application has been submitted to NIRB and, if not, when is it expected to be submitted to NIRB?


ᐊᖓᔪᖅᑳᖅ ᒫᓂᑲ ᐃᐊᓪ-ᑲᓇᔪᖅ: ᖁᔭᓐᓇᒦᒃ, ᐅᖃᖅᑎᑦᓯᔩ, ᐊᒻᒪ ᖁᔭᓐᓇᒦᑦᑐᒍ ᑖᓐᓇ ᐊᐱᖅᓲᑎᖃᕐᒪᑦ ᑖᔅᓱᒥᖓ.

Hon. Monica Ell-Kanayuk (interpretation): Thank you, Mr. Speaker.


ᑖᓐᓇ ᕿᒥᕐᕈᐊᖅᓱᒍᑦᑕᐅᖅ ᑕᐃᒫᒃ ᐅᖃᖅᓯᒪᓚᐅᕐᒪᑕ ᐅᖃᓕᒫᒐᒃᑲ ᑕᕝᕙᓂ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᓐᓄᑦ ᑐᓂᔭᐅᓛᕐᓂᐊᕐᓂᖓ.

I also thank the member for his question in regard to this and reviewing what was stated. What I stated was from my briefing note, that the application will be submitted to NIRB.


ᐅᖃᕈᓐᓇᖅᑐᖓ ᓇᓗᓇᐃᑦᑎᐊᕐᓗᖓ ᑖᓐᓇ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᓐᓄ ᑐᓂᔭᐅᓯᒪᓕᖅᑐᖅ, ᒪᐃ 19, 2017 ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᓐᓄᑦ ᑐᓂᔭᐅᓚᐅᖅᑐᖅ.

I can clearly state that the application was submitted to NIRB on May 19, 2017.


ᒥᓂᔅᑕ ᐅᖃᐅᑎᒍᓐᓇᖅᐱᖓ ᖃᐅᔨᒪᖕᒪᖔᖅᐱᑦ ᐅᕝᕙᓘᓐᓃᑦ ᖃᐅᔨᒪᑎᑕᐅᖕᒪᖔᖅᐱᑦ ᖃᓄᖅ ᐊᑯᓂᐅᑎᒋᔪᒥᒃ ᑖᓐᓇ ᐊᕙᑎᓕᕆᔨᒃᑯᓐᓂᑦ ᑕᑯᓇᒃᑕᐅᒐᔭᕐᒪᖔᑦ?

Can the minister indicate what the approximate length of the Nunavut Impact Review Board’s review process is expected to be?


ᑖᒃᑯᐊ ᐅᖃᖅᓯᒪᒻᒪᑦ ᖃᓪᓗᓇᐅᔭᑲᐃᓐᓇᕐᓗᒍᖃᐃ. (ᑐᓵᔨᑎᒍᑦ) ᑕᒪᒃᑯᐊ ᐱᔪᓐᓇᐅᓯᕆᔾᔪᑏᑦ ᐱᔭᕇᖅᑕᐅᓂᐊᖅᑐᑦ ᓯᑎᐱᕆ 2017-ᒥᑦ ᐱᔭᕇᖅᑕᐅᓂᐊᖅᑐᑦ. ᖁᔭᓐᓇᒦᒃ, ᐅᖃᖅᑎᑦᑎᔩ.

I’ll state what’s here in English. (interpretation ends) All permitting is intended to be completed by December 2017. (interpretation) Thank you, Mr. Speaker.


ᒥᓂᔅᑕ ᐅᖃᐅᑎᔪᓐᓇᖅᐱᖓ ᑖᓐᓇ ᑲᔪᓯᕙᓪᓕᐊᓯᒪᑎᓪᓗᒍ ᑖᓐᓇ ᐅᒥᐊᒃᑯᕕᒃᓴᐅᑉ ᑭᖑᓪᓕᖅᐹᒥᒃ ᑎᑎᕋᐅᔭᖅᑕᐅᓯᒪᓂᖓ, ᖃᖓ ᑭᒃᑯᑐᐃᓐᓇᕐᓄᑦ ᓴᖅᑭᑕᐅᔪᓐᓇᖅᓯᓂᐊᕐᒪᖔᑦ?

Can the minister confirm when the final design of the project facility will be publically released?


ᐅᖃᖅᑎ: ᖁᔭᓐᓇᒦᒃ. (ᑐᓵᔨᑎᒍᑦ) ᒥᓂᔅᑕ ᐱᕙᓪᓕᐊᔪᓕᕆᓂᕐᒧᑦ ᐃᖏᕐᕋᔪᑎᓕᕆᓂᕐᒧᓪᓗ, ᒥᔅ ᒫᓂᑲ ᐃᐊᓪ-ᑲᓇᔪᖅ.

Speaker (interpretation): Thank you. (interpretation ends) The Hon. Minister of Economic Development and Transportation, Hon. Ms. Monica Ell-Kanayuk.


ᑖᓐᓇ ᐱᒋᐊᙵᐅᑎᖏᑦ ᑕᐃᒃᑯᐊ ᑎᑎᖅᑐᒐᖅᓯᒪᔪᐃᑦ ᐃᓛᒃ ᑎᑎᕋᐅᔭᖅᑕᐅᓯᒪᔪᑦ ᑕᑯᔭᐅᖃᑦᑕᖅᑑᒐᓗᐊᑦ

The first draft designs are usually seen.


ᐋᔩᖃᑎᖃᖃᑦᑕᖅᑎᓪᓗᒋᑦ ᐋᖅᑭᒋᐊᖏᓐᓇᐅᔭᖅᑕᐅᖃᑦᑕᕐᒪᑦ.

It was continually amended during the negotiations.


ᑖᓐᓇ ᐱᔭᕇᖅᓯᒪᓕᕐᓗᓂ ᓴᖅᑭᑕᐅᓛᖅᑐᖅ ᔮᓐᓄᐊᕆ 2018-ᖑᓕᖅᐸᑦ. ᐱᒋᐊᕈᑎᖃᓕᕐᓗᑎᒃ ᑕᕝᕙᓂ ᔮᓐᓄᐊᕆ ᓄᙳᐸᓗᐊᓂ ᐊᑭᑦᑐᕋᐅᑕᐅᓂᕋᖅᑕᒥᒃ.

Once it has been completed, the final design will be tabled in January 2018 and they will initiate a tender near the end of January.


ᒪᓕᒐᓕᐅᖅᑎ ᐃᖃᓗᐃᑦ-ᓂᐊᖁᖒ, ᒥᔅ ᐹᑦ ᐊᕐᓇᒃᑲᖅ.

Member for Iqaluit-Niaqunnguu, Ms. Pat Angnakak.


ᐊᐱᖅᑯᑦ 732 - 4(3): ᐳᓚᕋᖅᑐᓕᕆᓂᖅ (ᐊᕐᓇᒃᑲᖅ)


ᐊᐱᖅᑯᑎᒋᓂᐊᖅᑕᕋ ᑖᒃᑯᓄᖓ ᓱᓕ ᒥᓂᔅᑕᖓᓐᓄᑦ ᐱᕙᓪᓕᐊᔪᓕᕆᔨᒃᑯᑦ ᐃᖏᕐᕋᔪᑎᓕᕆᔨᒃᑯᓪᓗ.

My questions are again for the Minister of Economic Development and Transportation.


ᒥᓂᔅᑕ ᐃᖅᑲᐅᒪᔪᔅᓴᐅᒻᒪᑦ ᑐᓴᖅᑎᑦᑎᓚᐅᕐᒪᑦ ᓯᑎᐱᕆᒥ ᐊᕐᕌᓂ ᐱᓕᕆᕕᖓ ᑖᒃᑯᐊᒎᖅ ᐅᓄᑲᓪᓚᒃᑐᓂᑦ ᐱᓕᕆᐊᔅᓴᓂᒃ ᑲᒪᔭᔅᓴᓂᓪᓗ ᑎᒍᓯᓂᐊᕐᒪᑕ ᑎᒍᒥᐊᖅᑕᐅᓚᐅᖅᑐᓂᒃ ᓄᓇᕗᑦᒧᑦ ᐳᓚᕋᒃᑐᓕᕆᔨᒃᑯᓐᓂᑦ.

As the minister will recall, she announced in September of last year that her department would be assuming a number of roles and responsibilities that were previously held by Nunavut Tourism.


ᐃᖅᑲᐅᒪᔪᔅᓴᐅᒐᒥ ᑖᓐᓇ ᐃᓱᒪᓕᐅᕈᑕᐅᓚᐅᕐᒪᑦ ᐊᒃᓱᕈᑦᑎᐊᖅᑐᖓ ᐃᑲᔪᓚᐅᖅᐸᕋ.

As she will also recall, this was a decision that I strongly supported.


ᐊᕐᕌᒍᒋᔭᑦᑎᓐᓂ ᒪᓕᒐᓕᐅᕐᕕᒃ ᐊᖏᓚᐅᕐᒪᑦ ᑮᓇᐅᔭᖅᑐᕈᑎᔅᓴᓂᒃ ᐊᑭᑦᑐᕆᐊᕈᑎᖏᓐᓂᒃ ᐱᓕᕆᕕᒻᒥ ᐳᓚᕋᒃᑐᓕᕆᓂᕐᒧᑦ ᐃᓕᖅᑯᓯᓕᕆᓂᕐᒧᓪᓗ ᐱᓕᕆᕕᐊᕈᓯᖓᓂᑦ ᐊᑐᖅᑕᐅᓂᐊᖅᑐᑦ ᐊᑭᑦᑐᕆᐊᕈᑕᐅᓪᓗᑎᒃ ᖁᓕᓂᒃ ᓄᑖᓂᒃ ᐃᖅᑲᓇᐃᔮᔅᓴᓄᒃ ᐊᑐᖅᑕᐅᓂᐊᖅᑐᓄᑦ.

Earlier this year the Legislative Assembly approved a budget increase for her department’s Tourism and Cultural Industries Division, an increase which included funding for ten new positions.


ᐅᓪᓗᒥᒧᑦ ᑎᑭᖦᖢᒍ ᖃᓄᐃᓕᖓᓕᖅᐸᑦ ᑖᒃᑯᐊ ᐃᓐᓄᒃᑕᐅᓯᒪᓕᖅᐸᑦ ᖁᓕᑦ ᐃᖅᑲᓇᐃᔮᒃᓴᐃᑦ ᓄᑖᑦ?

As of today, what is the status of filling these ten new positions?


ᐅᖃᖅᑎ: ᐱᕙᓪᓕᐊᔪᓕᕆᓂᕐᒧᑦ ᐊᒻᒪᓗ ᐃᖏᕐᕋᔪᓕᕆᓂᕐᒧᑦ ᒥᓂᔅᑑᔪᖅ, ᒥᔅ ᒫᓂᑲ ᐃᐊᓪ−ᑲᓇᔪᖅ.

Speaker (interpretation): Minister of Economic Development and Transportation, Ms. Monica Ell-Kanayuk.


ᖁᔭᓐᓇᒦᖅᓱᒍᓗ ᑖᓐᓇ ᐊᐱᖅᓲᑎᖃᕐᒪᑦ ᑖᒃᑯᐊ ᐅᕙᖓ ᓵᖓᓃᙱᒻᒪᑕ ᐅᑎᕐᕕᒋᓂᐊᕐᓗᒍ ᑭᐅᔪᒪᕐᓂᐊᕐᓗᒍ ᑕᐃᒪᓐᓇ ᖃᐅᔨᒃᑲᐅᑎᐅᑐᐃᓐᓇᑲᐃᓐᓇᕐᓕ. ᖁᔭᓐᓇᒦᒃ. ᐊᐱᖅᑯᑦ ᖃᐅᔨᒋᐊᖅᑕᐅᓚᐅᕐᓗᓂ ᑭᐅᔭᐅᒍᒫᖅᐳᖅ ᖁᔭᓐᓇᒦᒃ.

I also thank the member for her question. I don’t have that information here with me. (interpretation ends) I will have to take that as notice.


ᐅᖃᖅᑎ: ᖁᔭᓐᓇᒦᒃ. (ᑐᓵᔨᑎᒍᑦ) ᖃᐅᔨᒋᐊᖅᑕᐅᓚᐅᕐᓗᓂᒎᖅ ᑭᐅᔭᐅᒍᒫᖅᑐᖅ.

Speaker (interpretation): Thank you. (interpretation ends) The question has been taken as notice.


ᑭᖑᓪᓕᕐᒥᒃ ᐊᑎᖁᑎᑦᑎᓐᓄᐊᕐᓗᖓ. (ᑐᓵᔨᑎᒎᕈᓐᓃᖅᑐᖅ) ᐅᖃᐅᓯᒃᑯᑦ ᐊᐱᖅᑯᑏᑦ.

I’ll continue on to the next member. (interpretation) Oral Questions.


ᐊᐱᖅᑯᑦ 733 - 4(3): ᓇᓕᕌᕈᑎᔅᓴᐃᑦ ᓄᓇᕗᑦ ᒐᕙᒪᒃᑯᑦ ᐱᖁᑎᕐᔪᐊᖏᓐᓄᑦ (ᐃᓄᒃ)

Question 733 – 4(3): Options for Government of Nunavut Infrastructure (Enook)


ᒫᓐᓇ ᐊᐱᖅᓱᕈᒪᔪᖓ ᒐᕙᒪᓕᕆᓂᕐᒧᑦ ᒐᕙᒪᒃᑯᓐᓄᑦ ᐱᔨᑦᑎᖅᑎᒃᑯᓐᓄᑦ ᒥᓂᔅᑕᐅᔪᒧᑦ.

My questions are for the Minister of Community and Government Services.


ᑕᐃᒪ ᒥᓂᔅᑐ ᐅᔾᔨᕈᓱᖕᒪᑦ ᐃᖅᑲᐅᒪᓪᓗᓂᓗ ᑖᓐᓇ ᐅᑮᕕᖕᒥ, ᐅᑮᕕᒃ ᑐᔪᕐᒥᕕᐅᕙᓚᐅᖅᓯᒪᔪᖅ ᓯᓚᑦᑐᖅᓴᕐᕕᖕᒥᐅᓄᑦ ᐃᓕᓐᓂᐊᕆᐊᖅᓯᒪᔪᓄᑦ ᐃᖃᓗᖕᓂ ᓱᕋᑦᑎᒻᒪᕆᓚᐅᖅᓯᒪᖕᒪᑦ ᐃᑯᒪᒧᑦ 2015−ᖑᑎᓪᓗᒍ.

As the minister will recall, Nunavut Arctic College’s Ukiivik residence in Iqaluit was severely damaged by fire in the year 2015.


ᐊᒻᒪᓗ ᑐᓴᐅᒪᓪᓗᖓ ᑖᓐᓇ ᐃᒡᓗ ᐊᒻᒪᓗ ᐃᒡᓘᖁᑖ ᐊᒃᑐᐊᔭᖓ ᓯᕐᓗᐊᖑᓂᕋᕐᓂᐊᖅᑕᕋ.

It is my understanding that this building and the adjoining federal building warehouse are now assets of the Department of Community and Government Services.


ᑖᒃᑯᐊ ᓇᖕᒥᓂᖅ ᑐᓴᐅᒪᒐᒪ, ᓇᖕᒥᓂᖅ CGS−ᑯᓐᓄᑦ ᐱᒋᔭᐅᖕᒪᑎᒃ ᐱᒋᔭᐅᓕᕐᒪᑎᒃ ᐊᒻᒪᓗ ᖃᐅᔨᒪᓪᓗᖓ ᑖᒃᑯᐊ ᐱᓕᕆᕝᕕᖓᑦ ᑕᑯᓇᖃᑦᑕᖅᓯᒪᖕᒪᑕ ᑖᒃᑯᐊ ᖃᓄᐃᓕᐅᖅᑕᐅᔪᒃᓴᐅᑕᐅᖕᒪᖔᑎᒃ ᐃᓚᖃᖅᖢᑎᒃ ᑎᑎᕋᕐᕕᒃᓴᒧᑦ ᑎᑎᕋᕐᕕᙳᖅᑎᑕᐅᒐᔭᕐᒪᖔᑎᒡᓘᓐᓃᑦ ᒐᕙᒪᒃᑯᑦ ᐱᓕᕆᔨᖏᓐᓄᑦ.

It is also my understanding that the department has been considering different options for the long-term use of both buildings, and that these options focus on converting the buildings into GN office space.


ᒥᓂᔅᑕ ᐅᖃᐅᑎᔪᓐᓇᖅᐱᖔ ᖃᓄᓪᓚᑦᑖᖅ ᑭᓱᓪᓚᑦᑖᓂᒃ ᑖᒃᑯᓄᖓ ᐃᒡᓘᖕᓄᑦ ᑖᔅᓱᒧᖓ ᓇᓖᕌᕈᑎᖃᖅᐱᓯ ᐅᓪᓗᒥ?

Can the minister confirm what specific options are currently being considered by the government?


ᓄᓇᓕᖕᓄᑦ ᐊᒻᒪᓗ ᒐᕙᒪᓕᕆᓂᕐᒧᑦ ᐱᔨᑦᑎᕋᕐᓂᕐᒧᑦ ᒥᓂᔅᑑᔪᖅ, ᒥᔅᑐ ᔫ ᓴᕕᑲᑖᖅ.

Minister of Community and Government Services, Mr. Joe Savikataaq.


ᐅᖃᖅᑏ, ᖁᔭᓐᓇᒦᖅᐸᕋ ᐊᐱᖅᓱᕐᒪᑦ ᑖᓐᓇ ᒪᓕᒐᓕᐅᖅᑎ.


ᐅᑮᕕᑐᖃᖅ ᐊᒻᒪᓗ ᒐᕙᒪᒃᑯᑦ ᐃᒡᓗᖁᑎᐊ ᑕᐃᓐᓇ ᓴᓂᐊᓃᑦᑐᖅ ᓲᕐᓗ ᑕᐅᑐᒃᑲᑦᑎᒍ ᐃᓛᒃᑯᖓᑎᓪᓗᒋᒃ ᑕᑯᓐᓇᖃᑦᑕᕋᑦᑎᒍ ᐱᓕᕆᐊᒃᓴᐃᑦ ᒥᒃᓵᓄᑦ ᑲᒪᓕᕌᖓᑦᑕ.

The Ukiivik old res. and the federal building are adjoined, but we look at them and treat them as two separate buildings and projects.


ᒫᓐᓇ ᐊᑐᖃᑦᑕᖅᑐᒍᑦ Federal Building−ᖑᓂᕋᖅᑕᐅᔪᖅ ᑕᐃᓐᓇ ᐅᑮᕕᐅᙱᓐᓂᖅᓴᖅ. ᐊᓯᔾᔨᕐᓗᒍᖃᐃ ᐊᑐᖅᑕᐅᓂᕐᒧᑦ ᐊᒡᓚᕕᙳᖅᑎᑕᐅᖔᕐᓗᓂ ᑖᓐᓇ ᖃᐅᔨᓴᖅᑕᐅᑐᐃᓐᓇᖅᑐᖅ.

Right now we are using the federal building and we are looking at maybe changing its purpose to more office space, but that is just being looked at.


ᓱᕈᓯᒃᑯᕕᕕᓂᖅ ᐅᑮᕕᕕᓂᖅ ᑖᓐᓇ ᕿᒥᕐᕈᓇᒃᑕᐅᓪᓗᓂ ᐲᖅᑕᐅᑦᑎᐊᒻᒪᕆᒡᓗᓂᓘᓐᓃᑦ ᓄᑖᕈᕆᐊᖅᑕᐅᓗᓂᓘᓐᓃᑦ ᐅᕝᕙᓘᓐᓃᑦ ᐱᓕᕆᐊᕆᔭᐅᓗᓂ ᑕᒪᒃᑯᐊ ᐃᒡᓘᒃ ᒪᕐᕉᒃ ᑖᒃᑯᐊ ᐃᓱᒪᓕᐅᕐᕕᒋᓯᒪᙱᑦᑎᐊᒻᒪᕆᒃᑕᕗᑦ.ᖁᔭᓐᓇᒦᒃ, ᐅᖃᖅᑏ.

The old res., we’re looking at options there, whether we should demolish it, fix it up, or any other projects that could be used on it. Right now there is nothing that we have decided on for both buildings. Thank you, Mr. Speaker.


ᑐᑭᓯᐅᒪᒐᒪ ᑖᓐᓇᒎᖅ ᓄᑖᕈᖅᑎᑕᐅᓇᓱᖕᓂᖓ ᓴᓇᔭᐅᒋᐊᕐᓂᖓᓗ ᓯᕐᓗᐊᖑᓂᖅᓴᐅᑉ ᐊᑭᖃᕋᔭᕐᒪᑦ $32 ᒥᓕᐊᓐ ᖃᓂᒋᔭᖓᓂ ᐊᒻᒪᓗ ᑖᓐᓇ ᓯᓚᑦᑐᖅᓴᕐᕕᖕᒧᑦ ᐃᒡᓗᖃᕐᕕᒃ ᐊᖏᕐᕋᖃᕐᕕᕕᓂᖅ ᓴᓇᔭᐅᒋᐊᕐᓂᖓ ᐊᑭᖃᕋᔭᕐᒪᑦ $42−ᒥᓕᐊᓐ ᖃᓂᒋᔭᖓᓂ.

It is my understanding that it would cost approximately $32 million to renovate and modernize the federal building warehouse and that it would cost approximately $42 million to renovate and modernize the old Nunavut Arctic College residence.


ᑖᓐᓇ ᓱᓕᕚ? ᑖᒃᑯᐊ ᓈᓴᐅᑏᒃ ᓱᓕᕚᒃ?


ᐅᖃᖅᑏ, ᖃᐅᔨᒪᑦᑎᐊᖏᑦᑐᖓ ᓈᓴᐅᑎᑦ ᓇᑭᑦ ᐱᖕᒪᖔᑕ ᖃᐅᔨᒪᙱᑦᑐᖓᐅᒐᓗᐊᖅ ᑭᓯᐊᓂ ᑕᒻᒪᖅᓯᒪᙱᒻᒪᖔᑕ ᓇᓕᖅᑯᑦᑎᖕᒪᖔᑕᓘᓐᓃᑦ ᖃᐅᔨᒪᙱᑦᑐᖓ ᑭᓯᐊᓂ ᐃᓱᒪᓕᐅᕈᑎᒋᓚᐅᖏᓐᓇᑦᑎᒍ ᖃᓄᐃᓕᐅᕐᓂᐊᕐᒪᖔᑦᑎᒍ.

I’m not sure where those figures came from. I can’t confirm that they are correct or accurate because we have not decided what we are doing with either one of the buildings yet.


ᖃᐅᔨᒍᑦᑕ ᑭᓯᐊᓂ ᑭᓱᒧᑦ ᐊᑐᖅᑕᐅᓂᐊᕐᒪᖔᑦ ᐃᒡᓗᕐᔪᐊᖅ. ᓇᓕᖅᑯᑦᑎᔪᓐᓇᙱᓐᓇᑦᑕ ᑭᓱᒧᑦ ᐊᑐᖅᑕᐅᓂᐊᕐᒪᖔᑦ ᖃᐅᔨᒪᙱᑦᑐᒍᑦ.

Until you decide what you’re going to do with a building and what the purpose of it will be, then you can’t get a very accurate figure.


ᑖᒃᑯᐊ ᓈᓴᐅᑏᑦ ᓇᓕᖅᑯᑦᑎᓯᒪᙱᑦᑐᑦ.

No, the figures are not accurate as of right now. That’s my understanding.


ᐅᑯᐊ ᓈᓴᐅᑎᖁᑎᖏᑦ ᒐᕙᒪᒃᑯᑦ ᓈᓴᐅᑎᖁᑎᖏᑦ, ᖁᔭᓐᓇᒦᒃ, ᐅᖃᐅᑎᒐᕕᙵ ᑕᒻᒪᖅᓯᒪᔪᓂᒃ ᓈᓴᐅᑎᖁᑎᖃᕐᓂᕋᖅᖢᑎᑦ.

These are your figures, the government’s figures. Thank you for telling me that you have inaccurate figures.


ᒥᓂᔅᑕ, ᐅᖃᐅᑎᔪᓐᓇᖅᐱᖔ ᑖᒃᑯᐊ ᒐᕙᒪᒋᔭᕗᑦ ᒫᓐᓇ ᑕᑯᓐᓇᕐᒪᖔᑕ ᑕᒪᒃᑯᐊ ᑎᑎᕋᕐᕖᑦ ᐅᓄᖅᑑᖕᒪᑕ ᖃᑦᑏᓐᓇᕈᕆᐊᖅᑎᑕᐅᕙᓪᓕᐊᓇᓱᐊᕐᓂᐊᕐᒪᖔᑕ ᐊᒻᒪᓗ ᐊᑕᐅᓯᕐᒧᐊᖅᑕᐅᕙᓪᓕᐊᓂᐊᕐᒪᖔᑕ ᑕᒪᒃᑯᐊ ᐊᖏᕈᑏᑦ ᐃᓱᓕᑉᐸᓪᓕᐊᑎᓪᓗᒋᑦ?

Minister, can you confirm if the government is actively considering consolidating its headquarters workforce into a smaller number of buildings than at present, and allowing a number of its existing office space leases to expire?


ᓄᓇᓕᖕᓄᑦ ᒐᕙᒪᒃᑯᓐᓄᑦ ᐱᔨᑦᑎᕋᕐᓂᕐᒧᑦ ᒥᓂᔅᑑᔪᖅ, ᒥᔅᑐ ᔫ ᓴᕕᑲᑖᖅ.


ᐅᖃᖅᑏ, ᑭᐅᕌᕐᔪᒡᓗᒍ.

Just to rebuttal him a little bit there, the figures may be there.


ᓈᓴᐅᑎᑦ ᑖᒃᑯᐊ ᐅᖃᐅᓯᕆᔭᖏᑦ ᖃᐅᔨᒪᓇᓗᐊᙱᒻᒪᑕ ᑭᓯᐊᓂ ᐃᓱᒪᓕᐅᓚᐅᕐᓗᑕ ᑭᓱᒧᑦ ᐊᑐᖅᑕᐅᓂᐊᕐᒪᖔᑕ ᓇᓕᖅᑯᑦᑎᓯᒪᔪᓂᑦ ᑮᓇᐅᔭᓂᑦ ᐱᑕᖃᕐᓂᐊᖅᑐᖅ.

I don’t know what figures he’s talking about, but until we decide on the purpose of a building, then we can’t get an accurate figure on any building.


ᐄ, ᕿᒥᕐᕈᓇᒃᑐᒍᑦ ᐊᒡᓚᒡᕕᒃᓴᒃᑲᓐᓂᐅᔪᓐᓇᕐᒪᖔᑦ. ᓇᖕᒥᓂᕆᒐᑦᑎᒍ ᐅᓄᖅᑐᐊᓗᖕᓂᒃ ᐊᑐᖅᑐᐊᖃᑦᑕᕋᑦᑕ ᐃᒡᓗᔪᐊᓂᒃ ᑎᑎᕋᕐᕕᒃᓴᓂᒃ ᐊᒻᒪ ᐱᓕᕆᕖᓪᓗ ᓇᓂᕈᓘᔭᖅ ᓯᐊᒻᒪᒃᑎᖅᓯᒪᓪᓗᑎᒃ ᐊᑲᐅᓂᖅᓴᐅᒐᔭᖅᑐᖅ ᐊᑐᓂ ᐱᓕᕆᕕᐅᔪᑦ ᐊᑕᐅᓯᕐᒦᒃᑯᑎᑦ.

Yes, we are looking at options for office space because the member is right that we own and lease many different office buildings here in Iqaluit and lots of the government workers and departments are scattered.


ᒫᓐᓇ ᑎᑭᖦᖢᒍ ᒫᓐᓇ ᐸᕐᓇᐅᑎᑕᖃᙱᒻᒪᑦ ᐊᑕᐅᓯᐊᓗᖕᒥᒃ. ᑖᓐᓇ ᐱᔾᔪᑎᒋᓪᓗᒍ ᑮᓇᐅᔭᑭᒃᓴᕐᓂᑯᒧᑦ ᑕᐃᒪᐃᑉᐳᒍᑦ.

It would be more efficient to get each department in their own building, but as of right now we don’t have an overall plan and that’s partially to do with budgetary restraints.


ᑭᓯᐊᓂᓗ ᓇᓖᕌᕈᑎᓂᒃ ᐊᑐᖅᑕᐅᔪᓐᓇᖅᑐᒍᑦ ᕿᒥᕐᕈᓇᒃᑐᒍᑦ ᐊᑐᖅᑐᐊᕈᑎᕗᑦ ᐃᒡᓗᕐᔪᐊᓂᒃ ᐃᓱᓕᑦᑕᕌᖓᒋᑦ ᐃᓱᒪᓕᐅᕈᓐᓇᕋᑦᑕ.


ᐃᒡᓗᔪᐊᓕᐅᕐᓗᑕ ᓇᖕᒥᓂᖅ ᐊᓯᐊᓂᓪᓘᓐᓃᑦ ᐊᑐᖅᑐᐊᕐᓗᑕ.

When a lease is up, we have an option to renew the lease, build our own, or lease another building.


ᑕᒪᒃᑯᐊ ᕿᒥᕐᕈᓇᒃᑕᐅᖏᓐᓇᐅᔭᕈᓘᔭᖅᑐᑦ.

All that stuff is always being looked at.


ᐊᐱᖅᑯᑦ 734 - 4(3): ᑲᖏᖅᖠᓂᕐᒥ ᕼᐋᒻᓚᒃᑯᑦ ᑎᑎᕋᕐᕕᖓᑦ (ᓴᒻᒧᖅᑐᖅ, ᐋ)

Question 734 – 4(3): Rankin Inlet’s Hamlet Office (Sammurtok, A)


ᐸᖁᓇᐅᑎᒋᓂᐊᖅᑕᒃᑲ ᑖᒃᑯᐊ ᒥᓂᔅᑕᖓᓐᓄᑦ ᓄᓇᓕᖕᓄᑦ ᒐᕙᒪᒃᑯᓐᓄᓪᓗ ᐱᔨᔅᓯᖅᑎᒃᑯᓐᓄᑦ.

My question is to the Minister of Community and Government Services.


ᒥᓂᔅᑕ ᖃᐅᔨᒪᖕᒪᑦ ᑲᖏᖅᖠᓂᕐᒥ ᕼᐋᒻᓚᒃᑯᑦ ᑎᑎᕋᕐᕕᖓᑦ ᒫᓐᓇᕋᑖᖑᓚᐅᖅᑐᖅ ᖃᐅᔨᓴᖅᑕᐅᓚᕐᒪᑦ ᖃᓄᑎᒋ ᓱᕋᒃᐸᓪᓕᐊᑎᒋᖕᒪᖔᑦ, ᐱᑐᖃᕈᖅᐸᓪᓕᐊᑎᒋᖕᒪᖔᑦ.

As the minister is aware, Rankin Inlet’s hamlet office was recently assessed to determine the extent of the facility’s deterioration.


ᒫᓐᓇᕋᑖᖑᓚᐅᖅᑐᖅ ᐅᑭᐅᒃᑯᑦ ᑲᑎᒪᕐᔪᐊᖅᑎᓪᓗᑕ ᒥᓂᔅᑕ ᐅᖃᓚᐅᕐᒪᑦ ᐱᓕᕆᕕᖓᒎᖅ ᖃᐅᔨᓚᐅᕐᒪᑕ ᑕᐃᑲᓂ ᐃᒡᓗᕐᔪᐊᒥ ᑎᑎᕋᕐᕕᖕᒥ ᐅᖁᖅᑕᖃᕐᒪᑦ.

During our recent winter sitting, the minister stated that his department determined that there was in fact mould present in the facility.


ᐅᖃᖅᑏ, ᓱᖅᑯᐃᖅᓯᓯᒪᒐᒪ ᕼᐋᒻᓚᒃᑯᑦ ᐃᑲᔪᖅᑕᐅᔪᒪᖃᑦᑕᕐᒪᑕ ᐱᓕᕆᕕᖕᒧᑦ ᐃᑲᔪᖅᑕᐅᔪᒪᓪᓗᑎᒃ ᐅᖁᐃᔭᐃᓇᓱᒃᑎᓪᓗᒋᑦ ᕼᐋᒻᓚᒃᑯᑦ ᑎᑎᕋᕐᕕᖓᓐᓂᒃ.

Mr. Speaker, it is my understanding that the municipality has reached out to the department for support in undertaking mould remediation at the hamlet office.


ᒥᓂᔅᑕ ᐅᖃᐅᔾᔨᓐᓇᖅᐹ ᖃᓄᐃᓕᐅᕈᑎᖃᖅᓯᒪᓕᕐᒪᖔᑕ ᐱᓕᕆᕝᕕᖓᑦ ᐃᑲᔪᖁᓪᓗᒋᑦ ᑲᖏᖅᖠᓂᕐᒥᐅᑦ ᕼᐋᒻᓚᖏᓐᓂ ᐃᑲᔪᖅᑐᖅᑕᐅᖁᓪᓗᒋᑦ ᐅᖁᕐᒥᒃ ᓴᓗᒻᒪᖅᓴᐃᑎᓪᓗᒋᑦ?

Can the minister tell us what actions his department will be taking to assist the Municipality of Rankin Inlet with this mould remediation project?


ᒪᓕᒐᓕᐅᖅᑎ ᐅᖃᐅᑎᔪᓐᓇᖅᑕᕋ. ᐄ, ᐅᖃᖃᑎᖃᖅᓯᒪᔪᒍᑦ ᕼᐋᒻᓚᒃᑯᓐᓂ ᐊᑲᐅᙱᓕᐅᕈᑎᒧᑦ ᐅᖁᕐᒥᒃ ᐊᒡᓚᒡᕕᖓᓐᓂ ᕼᐋᒻᓚᒃᑯᑦ ᐅᖁᖅᑕᖃᕐᒪᑦ. ᖃᐅᔨᓴᐃᓚᐅᕐᒥᔪᒍᑦ ᑲᒻᐸᓂᒧᑦ ᖃᐅᔨᓴᖅᑕᐅᓚᐅᖅᑐᖅ ᐅᖁᖅᑕᖃᕐᓂᖓᓂᓪᓗ ᖃᐅᔨᓪᓗᑎᑦ.

I can inform the member that yes, we have been talking with the hamlet with the mould problems in the municipal office there and a company did check it out and there is mould.


ᕼᐋᒻᓚᒃᑯᑦ ᐃᖅᑲᓇᐃᔭᖃᑎᒋᓂᐊᖅᑕᕗᑦ ᓴᓗᒻᒪᖅᓴᖅᑕᐅᖁᓪᓗᒍ ᐅᖁᒃ ᐊᐅᔭᐅᓂᐊᖅᑐᖅ ᐊᒻᒪ ᑕᕝᕙ ᑕᐃᒪᓐᓇ ᑭᓯᐊᓂ ᑐᓴᒐᒃᓴᖃᖅᐳᖓ ᐅᖁᖅ ᓴᓗᒻᒪᖅᓴᖅᑕᐅᓂᖓᓄᑦ.

What we’re going to do is work with the hamlet to try to remediate the mould come summer. That’s the most update I have right now to help them out with mould remediation.


ᑖᒃᑯᐊᓗ ᓴᓗᒻᒪᖅᓴᖅᑕᐅᔪᓐᓇᖅᐸᑕ ᐊᒡᓚᒡᕕᒃ

If that can be done, then the office will still be usable.


ᐊᑐᖅᑕᐅᖏᓐᓇᕈᓐᓇᕐᓂᐊᖅᐳᖅ ᐊᓯᖏᓐᓂᒃ ᕿᒥᕐᕈᓇᐃᓐᓇᕐᓂᐊᖅᐳᒍᑦ.

If not, then we will look at other options.


ᓯᕗᓪᓕᖅᐹᖅ ᐃᓚᒋᐊᕈᑦ, ᒥᔅᑐ ᓴᒻᒧᖅᑐᖅ.

Your first supplementary, Mr. Alexander Sammurtok.


ᐅᖃᖅᑏ, ᒫᓐᓇᕈᓘᓚᐅᖅᑐᖅ ᐅᑭᐅᒃᑯᑦ ᑲᑎᒪᕐᔪᐊᖅᑎᓪᓗᑕ ᒥᓂᔅᑕ ᐅᖃᓚᐅᖅᓯᒪᔪᖅ, ᑖᓐᓇᒎᖅ ᐱᓕᕆᕝᕕᐊ ᐃᑲᔪᕐᓂᐊᕐᒪᑦ ᑲᖏᖅᖠᓂᕐᒥᐅᓂᒃ ᐊᓯᐊᓂᒃ ᑎᑎᕋᕐᕕᒃᓴᒥᒃ ᕿᓂᖅᑎᓪᓗᒋᑦ ᕼᐊᒻᒪᓚᒃᑯᑦ ᐊᒻᒪᓗ ᑕᐃᓐᓇ ᐅᖁᖅ ᓴᓗᒻᒪᖅᓴᖅᑕᐅᓂᖓᓂ.

During our recent winter sitting, the minister stated that his department was helping Rankin Inlet to find an alternative space for its hamlet operations while a mould remediation project is conducted.


ᓇᓗᓇᐃᖅᓯᔪᓐᓇᖅᐹ ᐃᒡᓗᓯᐊᖅᓯᒪᓕᕐᒪᖔᑦ ᐅᓪᓗᒥᒧᑦ ᑎᑭᖦᖢᒍ?

Can the minister tell us if an alternative space has been identified as of today?


ᒪᓐᓇ ᕼᐋᒻᓚᒃᑯᑦ ᐃᖅᑲᓇᐃᔭᖃᑎᒋᔭᕗᑦ ᒫᓐᓇ ᑎᑎᕋᕐᕕᖕᒥᒃ ᓇᓗᓇᐃᖅᓯᓯᒪᓕᕐᒪᖔᑦ ᓇᓗᔪᖓ ᑭᓯᐊᓂ ᐱᑕᖃᕐᕙᓪᓗᒃᑐᖅ ᑎᑎᕋᕐᕕᖕᒥᒃ ᐅᖁᐃᔭᐃᓇᓱᒃᑎᓪᓗᒋᑦ, ᐅᖁᔭᐃᓇᓱᒃᑎᓪᓗᒍ ᕼᐋᒻᓚᒃᑯᑦ ᐃᑲᔪᕐᓂᐊᖅᑕᕗᑦ ᐊᓯᐊᓂᒃ ᑎᑎᕋᕐᕕᖕᒥᒃ ᕿᓂᖅᑎᓪᓗᒋᑦ ᐊᒻᒪᓗ ᑕᐃᓐᓇ ᐅᖁᖅ ᓴᓗᒻᒪᖅᓴᖅᑕᐅᓂᖓᓂ ᑎᑎᕋᕐᕕᖃᕆᐊᖃᕐᓂᐊᕐᒥᔪᖅ.

I myself don’t know right now whether they have an office picked out, but I believe that there is office space available in Rankin Inlet. While they do the mould remediation, we would help the hamlet out in finding alternative space. In the event that mould remediation does not work, we would also help them find alternative office space.


ᑭᖑᓪᓕᖅᐹᖅ ᐃᓚᒋᐊᕈᑎᑦ, ᒥᔅᑐ ᐊᓚᒃᓵᓐᑐ ᓴᒻᒧᖅᑐᖅ.

Your final supplementary, Mr. Alexander Sammurtok.


ᓴᒻᒧᖅᑐᖅ: ᖁᔭᓐᓇᒦᒃ, ᐅᖃᖅᑏ.


ᐅᖃᖅᑏ, ᐅᖁᐃᔭᐃᓂᖅ ᐊᒻᒪᓗ ᓄᑖᓐᙳᕆᐊᖅᑎᑦᑎᓂᖅ ᕼᐋᒻᓚᒃᑯᑦ ᑎᑎᕋᕐᕕᖓᓐᓂᒃ ᒪᐅᖓᑦᑎᐊᑯᓗᒃ ᐋᖅᑭᐅᒪᔾᔪᑎᒋᔭᐅᑲᐃᓐᓇᕐᓂᐊᖅᑐᖅ. ᒫᓐᓇ ᑲᖏᖅᖠᓂᕐᒥ ᐃᖕᓇ ᕼᐋᒻᓚᒃᑯᑦ ᑎᑎᕋᕐᕕᖓᑦ ᓄᑕᐅᙱᑦᑐᕐᔪᐊᒻᒪᕆᐊᓘᖕᒪᑦ ᐱᐅᔪᓐᓃᖅᐸᓪᓕᐊᓪᓗᓂᓗ ᐊᒻᒪᓗ

Mould remediation and renovations to the current facility are short-term solutions to a long-term problem, which is that the hamlet office in Rankin Inlet is aged, deteriorated, and no longer sufficient to meet the operational needs of the community’s growing population.


ᒥᓂᔅᑕᖃᐃ ᓇᓗᓇᐃᖅᓯᔪᓐᓇᖅᐳᖅ ᖃᖓ ᓄᑕᒥᒃ ᕼᐋᒻᓚᒃᑯᑦ ᑎᑎᕋᕐᕕᒃᓴᖏᓐᓂᒃ ᓴᓇᓂᐊᕐᒪᖔᑕ ᑲᖏᖅᖠᓂᕐᒥ ᐊᒻᒪᓗ ᖃᖓ ᐃᓚᔭᐅᓛᕐᒪᒑᑦ ᒐᕙᒪᒃᑯᑦ ᐊᑭᑐᔪᖅᑐᕈᑎᑦ ᐸᕐᓇᐅᑎᖏᓐᓄᑦ?

Can the minister tell us when we can expect to see a project of construction of a new hamlet office in Rankin Inlet in the government’s capital plan?


ᓄᓇᓕᖕᓂ ᐊᒻᒪ ᒐᕙᒪᒃᑯᓐᓄᑦ ᐱᔨᑦᑎᕋᕐᓂᕐᒧᑦ ᒥᓂᔅᑑᔪᖅ, ᒥᔅᑐ ᔫ ᓴᕕᑲᑖᖅ.

Minister of Community and Government Services, Mr. Joe Savikataaq.


ᐅᖃᖅᑏ, ᐄ ᑖᓐᓇ ᓱᓕᔪᖅ ᕼᐋᒻᓚᒃᑯᑦ ᑎᑎᕋᕐᕕᐊᑦ ᓄᑕᐅᙱᑦᑐᖅ ᒥᑭᓗᐊᑯᓗᒃᖢᓂᓗ.

The member is correct in saying that the hamlet office in Rankin Inlet is old and it’s small.


ᕼᐋᒻᓚᒃᑯᑦ ᑲᑎᒪᔨᖏᑦ ᑲᑎᒪᖃᑎᒋᓯᒪᔭᕗᑦ ᐊᒻᒪᓗ ᐄ, ᒥᑭᓗᐊᓕᖅᑐᖅ ᑕᐃᓐᓇ ᑎᑎᕋᕐᕕᐊ ᑭᓯᐊᓂ ᒫᓐᓇ ᐃᓕᔭᐅᓯᒪᙱᑦᑐᖅ.

I have met there with the council and yes, they definitely have outgrown their office space.


ᑕᓪᓕᒪᓄᑦ ᐊᕐᕌᒍᓄᑦ ᐋᖅᑭᒃᑕᐅᓯᒪᔪᑦ ᐸᕐᓇᐅᑎᖏᓐᓄᑦ. ᐅᑎᕈᒪ ᐊᕐᕌᒍ ᑕᒪᓐᓇ ᐊᑭᑐᔪᖅᑐᕈᑎᒃᓴᐃᑦ ᐸᕐᓇᐅᑎᖏᓐᓄᑦ ᐃᓕᖃᓯᐅᔾᔭᐅᖁᓂᐊᖅᑕᕋ.

Currently it’s not in the five-year capital plan and I hope to be back here next year so that we can try to make sure we get into the community plan. Right now it’s not in there.


ᐊᓯᐊᒍᑦ, ᑲᖏᖅᖠᓂᕐᒥᐅᓂᒃᑯᐊ ᓄᑖᕐᒥᒃ ᓯᐊᕐᕆᔮᕐᕕᓕᐅᖅᑕᐅᓂᐊᕐᒪᑕ ᐃᒻᒪᖄ ᑕᐃᓐᓇ ᓄᑕᐅᙱᑦᑐᖅ ᓯᐅᕐᕆᔮᕐᕕᒃ ᐊᓯᐊᓄᖔᖅ ᐊᑐᖅᑕᐅᔪᓐᓇᖅᑐᖅ ᐃᒻᒪᖄᓘᓐᓃᑦ ᕼᐋᒻᓚᒃᑯᑦ ᑎᑎᕋᕐᕕᖓᓐᓄᑦ ᐋᖅᑭᒃᑕᐅᓗᓂ.

On a side note, Rankin Inlet is getting a new arena and their old arena may be able to change its purpose for that. I’m not sure, but that’s one of the options that probably could be looked at in the interim.


ᓇᓖᕌᕈᑎᓂᒃ ᐊᔾᔨᒌᙱᑦᑐᓂᒃ ᕿᓈᔪᓐᓇᖅᑐᒍᑦ ᑕᐃᑯᐊ ᓂᕈᑐᔾᔫᒥᔪᒥᒃ ᕼᐋᒻᓚᒃᑯᑦ ᑎᑎᕋᕐᕕᑖᕆᐊᖃᕐᒪᑕ.

We’re open to all options. We know that we have to help out the Municipality of Rankin Inlet in terms of giving them adequate space.


ᑕᐃᒪᐃᓕᖓᕗᒍᑦ ᒫᓐᓇ.

I can’t promise or commit to anything right now, but we’re there to help them.


ᐊᐱᖅᑯᑎᑦ. ᐅᖃᐅᓯᒃᑯᑦ ᐊᐱᖅᑯᑏᑦ.


ᐊᐱᖅᑯᑦ 735 - 4(3): ᕗᕋᐃᓐᑭᓕᓐ ᖃᐅᔨᒋᐊᓚᐅᖅᓯᒪᔪᐃᑦ (ᐋᖁᐊᖅ)

Question 735 – 4(3): Franklin Expedition (Akoak)


ᐅᖃᖅᑏ, ᐅᓇ ᐊᐱᖅᑯᑎᒐ ᑐᕌᖅᑎᓐᓂᐊᖅᑕᕋ ᐃᓕᖅᑯᓯᓕᕆᔨᒃᑯᑦ ᒥᓂᔅᑕᖓᓐᓄᑦ.

My questions are for the Minister of Culture and Heritage.


ᑕᒪᑐᒪᓂ ᑕᖅᑭᖅ ᐱᒋᐊᓕᓵᖅᑲᐅᑎᓪᓗᒍ ᑲᓇᑕᐅᑉ ᒐᕙᒪᒃᑯᖓᑦ ᑲᓇᑕᒥ ᒥᙳᐃᖅᓯᕐᕕᓕᕆᔨᒃᑯᓐᓂᒃ ᑲᒪᔨᐅᔪᖅ ᒪᓕᒐᓕᐅᕐᕕᒡᔪᐊᕐᒥ ᐊᐱᕆᔭᐅᒐᒥ ᑭᐅᓚᐅᖅᓯᒪᖕᒪᑦ ᐱᔾᔪᑕᐅᓪᓗᓂ ᑕᐃᓐᓇ ᐅᒥᐊᕐᔪᐊᖅ ᔭᒐᐅᖅᑲᔭᐅᔪᑐᖄᓗᒃ Franklin Expedition−ᖑᓂᕋᖅᑕᐅᔪᖅ.

Earlier this month the federal Minister responsible for Parks Canada responded to a question asked in the House of Commons concerning the discovery of the lost ships of the Franklin Expedition.


ᒥᓂᔅᑕ ᖃᐅᔨᒪᔪᒃᓴᐅᕗᖅ ᑕᐃᓐᓇ ᐅᒥᐊᕐᔪᐊᕕᓂᖅ ᐅᖅᓱᖅᑑᑉ ᖃᓂᒋᔮᓃᒻᒪᑦ. ᓄᓇᑦᑕ ᖃᓂᒋᔮᓂ.

As the minister is aware, the wrecks are located in my constituency near the community of Gjoa Haven.


ᑕᐃᓐᓇ ᑲᓇᑕᐅᑉ ᒥᓂᔅᑕᖓᑦ ᐊᐱᖅᑯᒻᒧᑦ ᑭᐅᒐᒥ ᐅᖃᓚᐅᖅᓯᒪᔪᖅ ᒥᙳᐃᖅᓯᕐᕕᓕᕆᔨᒃᑯᒡᒎᖅ ᑲᓇᑕᒥ ᐃᖅᑲᓇᐃᔭᖃᑎᖃᖅᑐᑦ ᐃᑦᑕᕐᓂᓴᓕᕆᔨᒃᑯᓐᓂᒃ ᐸᐸᑦᑎᔨᓂᒃ ᐃᖅᑲᓇᐃᔭᖃᑎᖃᕐᒪᑕ ᐋᖅᑭᒃᑎᕆᔪᒪᓪᓗᑎᒃ ᓇᖕᒥᓂᖃᖃᑕᐅᓂᐊᕐᓂᕐᒥᒃ, ᑕᐃᓚᐅᖅᖢᓂᒋᓪᓗ ᓄᓇᕗᑦ ᒐᕙᒪᒃᑯᖏᑦ.

In her response the federal minister indicated that Parks Canada is working with the Inuit Heritage Trust to “establish joint ownership of the artifacts.” She also made reference to the Government of Nunavut.


ᒥᓂᔅᑕᖃᐃ ᓇᓗᓇᐃᖅᓯᔪᓐᓇᖅᐳᖅ ᓄᓇᕗᑦ ᒐᕙᒪᒃᑯᖏᑦ ᐱᓕᕆᔨᐅᓂᐊᕐᒪᖔᑦ ᑕᒪᓐᓇ ᐅᒥᐊᕐᔪᐊᓕᕆᓂᖅ ᐱᔾᔪᑕᐅᑎᓪᓗᒍ?

Mr. Speaker, can our minister clarify what role the Government of Nunavut has in this process?


ᐱᖅᑯᓯᓕᕆᓂᕐᒧᑦ ᐊᒻᒪ ᐃᓕᖅᑯᓯᓕᕆᓂᕐᒧᑦ ᒥᓂᔅᑑᔪᖅ, ᒥᔅᑐ ᔪᐊᔾ ᖁᒃᓱᒃ.

Minister of Culture and Heritage, Mr. George Kuksuk.


ᐅᖃᖅᑎᑦᓯᔩᑦ, ᑕᐃᓐᓇ ᐊᐱᖅᑯᑎᒋᔭᖓ ᐱᔾᔪᑎᒋᓗᒍ ᓇᓂᓯᓂᖃᓚᐅᖅᓯᒪᑎᓪᓗᒋᑦ ᑕᐃᒃᑯᐊ ᐊᒥᓲᖕᒪᑕᐃᓛᒃ ᐅᖃᖅᑎᑦᓯᔩ, ᑖᒃᑯᐊ ᐅᕙᒍᑦ ᒐᕙᒪᐅᓪᓗᑕ ᐱᓕᕆᖃᑎᖃᓚᐅᕋᑦᑕ ᒐᕙᒪᑐᖃᒃᑯᓐᓂᒃ ᐊᒻᒪᓗᑦᑕᐅᖅ ᓯᓚᑖᒍᑦ ᐱᓕᕆᐊᑎᖃᕈᓐᓇᓚᐅᕐᒥᒐᑉᑕ ᐊᒻᒪᓗ ᓱᓕ ᐱᓗᐊᖅᖢᑎᒃ ᐅᖅᓱᖅᑑᕐᒥᐅᑦ ᐃᑲᔪᕐᓂᖃᕐᔪᐊᓚᐅᖅᑐᖅ ᑕᐃᓐᓇ ᑎᒃᑯᐊ ᐅᒥᐊᕐᔪᐊᕕᓂᐅᔫᑉ ᓇᓂᔭᐅᓯᒪᓕᖅᑎᓪᓗᒋᑦ ᑭᖑᓪᓕᖅ, ᐱᓗᐊᖅᑐᒥᒃ ᑕᐃᑲᓂ ᐅᖅᓱᖅᑑᕐᒥᐅᓂᒃ ᐱᓕᕆᖃᑎᖃᕐᔪᐊᖅᓯᒪᐃᓐᓇᓚᐅᕋᑉᑎᒍ.

With respect to his question regarding the discovery of the lost ships, we worked together with the federal government and other entities, especially the community of Gjoa Haven. After the discovery of the shipwrecks, we had a close working relationship with the people of Gjoa Haven.


ᐊᐱᖅᑯᑎᒋᔭᖓ ᑐᑭᓯᑦᓯᐊᕐᓂᕈᒃᑯᑦ ᖃᓄᖅ ᐅᕙᒍᑦ ᒐᕙᒪᐅᓪᓗᑕ ᑕᒪᓐᓇ ᑲᒪᒋᓯᒪᓂᐊᖅᐱᓯᒍ ᐅᕝᕙᓘᕙ ᐃᓕᖅᑯᓯᕋᖅᐱᑕ ᒫᓐᓇ ᖃᓄᐃᑉᐸᖕᓂᖅᐱᑕ ᑖᑉᓱᒧᖓ.

If I understood his question correctly, he is asking what role the government has in this regard.


ᐅᖃᖅᑎᒃᓯᔩ, ᓇᓗᓇᐃᕐᕕᒋᔪᓐᓇᒐᕋ ᖃᓄᖅ ᐱᓕᕆᒃᑲᓂᕐᓂᐊᕐᓃᑦ ᑕᐃᑲᓂ ᓇᓂᓯᕝᕕᐅᓛᖅᑐᒥᒃ ᐃᓚᖓᓂᒃ ᐃᓗᐊᓂ ᐅᖅᓱᖅᑑᑉ ᖃᓂᑕᖓᓂ ᑕᐃᓐᓇ ᓄᓇ, ᐃᒪᖅ ᐊᑎᖓ ᐳᐃᒍᕋᒃᑯᑦ ᐊᑎᓪᓚᕆᐊ ᓱᓇᐅᒻᒪᖔᑦ.

Mr. Speaker, I can indicate to the member that we have other plans to… . I’m not sure what that body of water near Gjoa Haven is called. Mr. Speaker, we are going to be responsible for the work on that body of water, getting the required permits, and so on.


ᐅᖃᖅᑎᑦᓯᔩ, ᐅᕙᒍᑦ ᐊᖅᑯᑕᐅᓂᐊᖅᑐᒍᑦ ᐱᓕᕆᓂᐅᓂᐊᖅᑐᓂᒃ ᓲᕐᓗ ᐱᔪᓐᓇᑎᑖᕆᐊᖃᖅᑐᖃᖅᐸᑦ ᓇᓕᐊᒃ ᐱᓕᕆᖃᑎᒋᕙᒃᑕᕗᑦ ᒐᕙᒪᑐᖃᐅᒃᐸᑕᓗ ᒐᕙᒪᑐᖃᒃᑯᓐᓃᖔᖅᐸᑕᓘᓐᓃᑦ ᐅᕝᕙᓘᓐᓃᑦ ᓯᓚᑖᓂ. ᐅᕙᒍᑦ ᓄᓇᕗᑦ ᐃᓗᐊᓂ ᒐᕙᒪᐅᓪᓗᑕ

Whether we are working with the federal government or non-governmental organizations, the Nunavut government is going to take the leadership role in work related to the ships that have been found.


ᑖᓐᓇ ᒥᓂᔅᑕ ᖃᐅᔨᒪᔪᒃᓴᐅᖕᒪᑦ ᐅᖅᓱᖅᑑᕐᒥᐅᑦ ᑕᐃᒪᙵᓂᑦ ᑕᐃᒃᑯᐊ ᐅᒥᐊᕐᔪᐊᑦ ᔭᒐᐅᖅᑲᔪᑐᖄᓗᐃᑦ ᓇᓂᔭᐅᖕᒪᑕ ᐊᒥᓱᐊᓗᖕᓄᑦ ᐳᓛᕆᐊᖅᑕᐅᖃᑦᑕᕈᓐᓇᖅᓯᓂᖓ ᓇᓗᓇᕈᓐᓃᓚᐅᕐᒪᑦ ᐊᒻᒪᓗ ᐅᖅᓱᖅᑑᕐᒥᐅᑉ ᑖᒃᑯᑎᒎᓇ ᐃᑲᔫᓯᐊᖁᒐᑦᑎᒃᑯᑦ.

As the minister is aware, the community of Gjoa Haven sees great tourism potential associated with the discovery of the Franklin Expedition ships.


ᒥᓂᔅᑕ ᓇᓗᓇᐃᖅᓯᔪᓐᓇᖅᐹ ᖃᓄᖅ ᐃᖅᑲᓇᐃᔭᖃᑎᖃᕐᒪᖔᖓ ᐱᕙᓪᓕᐊᔪᓕᕆᔨᒃᑯᑦ ᐃᖏᕐᕋᔪᓕᕆᔨᒃᑯᓪᓗ ᒥᓂᔅᑕᖏᑦ ᐅᖅᓱᖅᑑᕐᒥᐅᑉ ᐃᑲᔪᖅᑕᐅᔪᓐᓇᕐᓂᐊᕐᒪᑕ ᐳᓚᕋᑦᑐᓕᕆᓂᖅ ᐱᔾᔪᑎᒋᓪᓗᒍ?

We want the community of Gjoa Haven to benefit from this. Can the minister describe how he is working with the Minister of Economic Development and Transportation to assist the community in this area?


ᐅᖃᖅᑎ: ᖁᔭᓐᓇᒦᒃ. (ᑐᓵᔨᑎᒍᑦ) ᐃᓕᖅᑯᓯᓕᕆᔨᒃᑯᑦ ᒥᓂᔅᑕᖓᑦ, ᒥᔅᑕ ᔪᐊᔾ ᖁᒃᓱᒃ.

Speaker (interpretation): Thank you. (interpretation ends) The Hon. Minister of Culture and Heritage, Mr. George Kuksuk.


ᐊᖓᔪᖅᑳᖅ ᔪᐊᔾ ᖁᒃᓱᒃ: ᒪ’ᓇᓪᓗᐊᕕᒃ, ᐅᖅᑲᖅᑎᑦᓯᔩ.

Hon. George Kuksuk (interpretation): Thank you very much, Mr. Speaker.


ᐅᖃᖅᑎᑦᓯᔩ, ᑖᒃᑯᐊ ᐱᕙᓪᓕᐊᔪᓕᕆᔨᒃᑯᑦ ᐱᓕᕆᕝᕕᖓ ᐊᔾᔨᒌᖏᑦᑐᓂᒃ ᑎᒥᖁᑎᖃᕐᒥᖕᒪᑕ ᑕᒪᒃᑯᓂᖓ ᐃᓚᖏᑦ ᑕᐃᒍᓐᓇᑕᒃᑳ ᐳᓚᕋᑦᑐᓕᕆᔨᒃᑯᑦ ᓄᓇᕗᒻᒥ ᐊᒻᒪᓗ ᐊᓯᖏᑦ ᑕᐃᒃᑯᐊ ᐅᒥᐊᕐᔪᐊᒃᑯᓪᓘᓐᓃᑦ ᑕᒪᙵᐅᕙᒃᑐᑦ ᓄᓇᕗᑦ ᐃᒪᖁᑎᖏᑎᒎᖅᖢᑎᒃ.

The Department of Economic Development and Transportation also has other sectors which include Nunavut Tourism and cruise ships going through Nunavut waters.


ᐅᖃᖅᑎᑦᓯᔩ, ᑖᒃᑯᐊ ᐱᓕᕆᖃᑎᒌᑦᑕᕐᒪᑕ ᐃᓚᖓᒍᑦ ᓇᓗᓇᖏᑦᑐᖅ ᐅᕙᒍᑦ ᐃᓕᖅᑯᓯᓕᕆᔨᒃᑰᔪᒍᑦ ᑭᓯᐊᓂ ᖃᓄᓪᓚᕆᒃ ᑖᒃᑯᐊ ᐱᓕᕆᕝᕕᖏᔭᕋ ᐊᒻᒪᓗ ᐱᕙᓪᓕᐊᑎᑦᓯᔨᒃᑯᑦ ᐳᓚᕋᑦᑐᓕᕆᓂᖅ ᐊᖅᑯᑎᒋᓗᒍᑦ ᖃᓄᐃᒃᑯᒥᒃ ᐸᕐᓇᒍᑎᖃᖅᓯᒪᖕᒪᖔᑖ ᐅᖅᓱᖅᑑᒧᑦ ᐊᒃᑐᐊᓂᖃᕋᔭᖅᑐᒥᒃ.

Mr. Speaker, the Department of Culture and Heritage could work together with the Department of Economic Development and Transportation and their tourism sector.


ᐱᓗᐊᖅᑐᒥᒃ ᑖᒃᑯᓂᐊ ᐅᒥᐊᕐᔪᐊᓂᒃ ᓇᓂᔭᐅᓚᐅᖅᑐᓂᒃ. ᓇᓗᖏᑦᑐᖓᐅᒐᓗᐊᖅ ᖃᓄᖅᑑᖃᑎᒌᒍᑎᒃᓴᓂᒃ ᐱᓕᕆᖃᑎᒌᒃᓯᒪᔪᑦ ᓇᓗᓇᖏᑦᑐᖅ ᑭᓯᐊᓂ ᐅᕙᖓ ᑭᐅᔪᓐᓇᖏᓐᓇᑉᑯ ᓱᓇᓪᓚᕆᖕᓂᒃ ᐱᓕᕆᖃᑎᒌᓐᓂᐊᓂᕐᒥᒃ ᐋᖅᑭᓯᒪᓕᕐᒪᖔᑕ ᐊᒻᒪᓗ ᒥᓂᔅᑕᐅᖃᑎᒐ ᑕᐃᑲᐅᖕᒪᑦ ᐱᓕᕆᖃᑎᒋᓗᒍ ᐅᖃᖃᑎᒋᓗᒍᓗ ᐱᓕᕆᕝᕕᒋᔭᕗᑦ ᑎᐊ’ᓇᐃᑦᑐᒥᒃ ᐊᐱᖅᑯᑎᖓᓄᑦ ᐸᕐᓇᒍᑎᑕᖃᕐᓂᖅᐸᑦ.

As it relates to the findings of the ships, we can work together, but I’m not sure which divisions of our departments are going to be working on it.


ᐅᖃᖃᑎᒌᓚᐅᖅᑑᓪᓗᐊᕋᒃᑭᑦ ᐅᕙᖓᓗ ᒥᓂᔅᑕᐅᖃᑎᒐ ᐱᓕᕆᕝᕕᕗᑦ ᐱᓕᕆᔨᖁᑎᕗᑦ ᐃᒻᒪᖄ ᑕᑯᒋᐊᕈᓐᓇᖅᐸᑦ, ᑕᐃᑲᙵᑦ ᓇᓗᓇᐃᑦᓯᐊᕐᓗᒍ ᑐᓴᒐᒃᓴᒥᒃ ᑐᓂᔫᓪᓗᐊᒐᔭᖅᐸᕋ ᐊᐱᖅᑯᑎᖓᓄᑦ.

If there are any plans, I will discuss this with my ministerial colleague and our officials. I will be able to respond to your question in detail at a later date.


ᐋᖁᐊᖅ (ᑐᓵᔨᑎᒍᑦ): ᑖᓐᓇ ᒥᓂᔅᑕ ᖃᐅᔨᒪᔪᒃᓴᐅᕗᖅ ᐊᑲᐅᙱᓕᐅᕈᑎᖃᖃᑦᑕᖅᓯᒪᖕᒪᑕᐃᒃᑯᐊ ᐱᔪᓐᓇᐅᑎᑖᕋᓱᒃᑎᓪᓗᒋᑦ ᐊᒻᒪᓗ ᕿᓂᖅᑎᓪᓗᒋᑦ ᐅᒥᐊᕐᔪᐊᓂᒃ ᔭᒐᐅᖅᑲᔪᑐᖃᕕᓂᕐᓂᑦ. ᐃᓚᓕᐅᓪᓗᒍ ᐊᖏᖃᑎᒌᒍᓐᓇᐃᓕᐅᖅᑲᓚᐅᕐᓂᖏᑦ ᓄᓇᕗᑦ ᒐᕙᒪᒃᑯᑦ, ᑲᓇᑕᒥ ᒥᕐᖑᐃᖅᓯᕕᓕᕆᔨᒃᑯᑦ ᐊᒻᒪᓗ ᐅᑭᐅᖅᑕᖅᑐᒥᒃ ᖃᐅᔨᓴᐃᔩᑦ ᑎᒥᖁᑖ.

Mr. Akoak: Thank you, Mr. Speaker. As the minister is aware, there has been controversy associated with the permitting process associated with the search for the lost Franklin ships, including disputes involving the Government of Nunavut, Parks Canada, and the Arctic Research Foundation.


ᓂᐱᓕᐅᖅᑕᐅᓯᒪᓂᕗᑦ ᒪᓕᒃᖢᒍ, ᑖᓐᓇ ᒥᓂᔅᑕ ᓇᓗᓇᐃᖅᓯᔪᓐᓇᖅᐹ, ᓄᓇᕗᑦ ᒐᕙᒪᒃᑯᑦ ᓱᑯᑦᑎᐊᓃᒻᒪᖔᑦ ᑕᒪᓐᓇ ᐱᔾᔪᑕᐅᑎᓪᓗᒍ?

For the record, can the minister clarify the Government of Nunavut’s position on this matter?


ᐱᖅᑯᓯᓕᕆᓂᕐᒧᑦ ᐊᒻᒪᓗ ᐃᓕᖅᑯᓯᓕᕆᓂᕐᒧᑦ ᒥᓂᔅᑕᐅᔪᖅ, ᒥᔅᑐ ᔪᐊᔾ ᖁᒃᓱᒃ.


ᐅᖃᖅᑎᑦᓯᔩ, ᐊᐱᖅᑯᑎᒋᔭᖓᓄᑦ ᑭᐅᔪᓐᓇᖏᓐᓇᒃᑯ ᒫᓐᓇᐅᔪᖅ ᐊᒥᓱᑦ ᑲᒪᒋᔭᐅᑎᓪᓗᒋᑦ ᐊᐱᖅᑯᑎᓪᓚᕆᖓᓄᑦ ᑐᕌᖓᔪᑦ.

I can’t respond to the question at this time because there are a lot of entities involved with this matter.


ᐊᐱᖅᑯᑦ 736 - 4(3): ᐱᓕᕆᕕᓐᓂ ᐃᓐᓄᑦᑕᐅᔭᕆᐊᓖᑦ (ᔪᐊᓇᓯ)

Question 736 – 4(3): Departmental Vacancies (Joanasie)


ᐊᐱᖅᑯᑎᓐᓅᓚᐅᙱᓂᕐᓂ ᑐᙵᓱᒃᑎᒍᒪᓪᓗᒍ ᐃᓕᓴᐃᔨᒋᕙᓚᐅᖅᑕᕋ ᓄᓇᕗᑦ ᓯᕗᓂᒃᓴᕗᒃᑯᓐᓂ, ᑕᐃᔅᓱᒪᓂᓂ ᐱᒋᐊᓚᐅᖅᓯᒪᒻᒪᓂᒃ 1985-ᒥᒃ ᐃᓕᓴᐃᔨᐅᖃᑦᑕᓚᐅᖅᓯᒪᒻᒪᑦ, ᒨᕆ ᐋᖓᔅ, ᐊᒻᒪᓗ ᒫᓐᓇ ᓄᖅᑲᖓᑲᐃᓐᓇᓕᕐᒪᑦ, ᐃᓛᒃ ᓄᖅᑲᖅᐸᓪᓕᐊᖃᑦᑕᓕᕐᒪᑦ.

Before I go to my question, I would like to welcome my teacher from Nunavut Sivuniksavut, which was established in 1985.


ᑕᕝᕗᖓ ᒪᓕᒐᓕᐅᕐᕕᑎᓐᓄᑦ ᑐᙵᓱᑦᑎᒍᒪᖅᑳᖅᑐᒍ.

Murray Angus was my teacher and now that he is semi-retired, I would like to welcome him to the House.


(ᑐᓵᔨᑎᒍᑦ) ᐅᖃᖅᑏ, ᐅᑯᐊ ᐊᐱᖅᑯᑎᒋᓂᐊᖅᑕᒃᑲ ᑮᓇᐅᔭᓕᕆᔨᒃᑯᑦ ᒥᓂᔅᑕᕆᔭᐅᔪᒧᑦ, ᑖᓐᓇ ᑮᓇᐅᔭᑦ ᐊᐅᓚᑕᐅᓂᖏᓐᓄᑦ ᑲᑎᒪᔨᖏᓐᓄᑦ ᐃᒃᓯᕙᐅᑕᕆᔭᐅᒻᒪᑦ.

(interpretation ends) Mr. Speaker, my questions are for the Minister of Finance, who is the Chairperson of the Financial Management Board.


ᒫᓐᓇᕈᓘᓚᐅᖅᑐᖅ ᓄᓇᕗᑦ ᒐᕙᒪᒃᑯᑦ ᐅᓂᒃᑳᓕᐊᕕᓂᖏᑦ ᐃᖅᑲᓇᐃᔭᖅᑐᓕᕆᔪᖅ ᐅᖃᖅᓯᒪᓚᐅᕐᒪᑕ 1,285-ᓂᒎᖅ ᐃᓐᓄᒃᑕᐅᓯᒪᔪᖅᑕᖃᓚᐅᙱᒻᒪᑦ ᒫᑦᓯ 31, 2017-ᖑᑎᓪᓗᒍ.

The Government of Nunavut’s most recent quarterly employment report indicates that approximately 1,285 positions were vacant as of March 31, 2017.


ᐃᓐᓄᒃᑕᐅᓯᒪᙱᑦᑐᑦ ᑕᒫᓂ 27%-ᖏᓐᓃᑦᑐᑦ.

This represents a vacancy rate of approximately 27 percent.


ᖁᓕᑦ ᐊᕐᕌᒍ ᐊᓂᒍᖅᓯᒪᓕᖅᑐᑦ 20%-ᖏᓐᓃᑐᐃᓐᓇᓚᐅᖅᓯᒪᔪᑦ.

Ten years ago the vacancy rate was only 20 percent.


ᒥᓂᔅᑕ ᓇᓗᓇᐃᖅᓯᔪᓐᓇᖅᐹ ᑭᓱᒥᒃ ᐱᔾᔪᑎᖃᖅᖢᑎᒃ ᑖᒃᑯᐊ ᐃᖅᑲᓇᐃᔮᔅᓴᑦ ᐅᓄᓗᐊᖅᑐᐊᓗᐃᑦ ᐃᓐᓄᒃᑕᐅᓯᒪᖏᒻᒪᖔᖏᑦ?

Can the minister indicate what specific factors have accounted for the increase in the vacancy rate?


ᐅᖃᖅᑎ: ᖁᔭᓐᓇᒦᒃ. (ᑐᓵᔨᑎᒍᑦ) ᑮᓇᐅᔭᓕᕆᔨᒃᑯᑦ ᒥᓂᔅᑕᖓ, ᒥᔅᑕ ᐲᑕᓴᓐ.

Speaker (interpretation): Thank you. (interpretation ends) The Hon. Minister of Finance, Mr. Keith Peterson.


ᓄᓇᕗᑦ ᒐᕙᒪᒃᑯᑦ ᓄᑖᓂᒃ ᐃᖅᑲᓇᐃᔮᓂᒃ ᓄᐃᑦᑎᕙᓪᓕᐊᒪᑦ, 85 ᐳᓴᓐ ᐃᓄᓐᓄᑦ ᐃᓐᓄᒃᑕᐅᓯᒪᓂᐊᓚᐅᖅᖢᑎᒃ, ᐊᒻᒪᓗ ᐱᔪᓐᓇᐅᑎᖃᕆᐊᖃᕐᓂᖏᑦ ᐱᔾᔪᑎᒋᓪᓗᒋᑦ ᒪᑯᐊᓗ ᐃᖅᑲᓇᐃᔮᑦ ᐅᓄᖅᑐᑦ ᐱᑐᐃᓐᓇᐅᖏᓐᓂᖏᑦ ᐱᔾᔪᑎᒋᓪᓗᒋᑦ.

It’s pretty simple. The Government of Nunavut has been creating a lot of new jobs and of course we strive for 85 percent Inuit employment. People have to be qualified for those jobs and a lot of the jobs that are being created are highly technical.


ᒥᔅᑕ ᔪᐊᓇᓯ ᖃᐅᔨᒪᔪᔅᓴᐅᕗᖅ, ᐃᓕᓐᓂᐊᕐᓂᓕᕆᓂᖅ ᑕᒪᓐᓇ ᐊᑐᓕᖁᔭᖅᑎᒍᑦ ᓇᓗᓇᐃᖅᑕᐅᓚᐅᖅᓯᒪᔪᖅ ᑕᒻᒪᖅᓯᒪᔪᔅᓯᐅᖅᑎᐅᑉ, ᐊᒻᒪᓗ 2010 ᐅᓂᒃᑳᓕᐊᖏᓐᓂᒃ ᑕᐃᒪᐃᓕᔪᖅᑕᖃᓚᐅᕐᒪᑦ.

As Mr. Joanasie is aware, in the Berger report 2006, Berger recommended education as a key issue. The Office of the Auditor General of Canada, in their 2010 report, said the same thing.


ᖁᑦᑎᓂᓕᒻᒧᑦ 12 ᐱᔭᕇᖅᑕᐅᓚᐅᕐᓗᑎᒃ, ᐃᓕᓐᓂᐊᑲᓐᓂᓚᐅᕐᓗᑎ ᑭᓯᐊᓂᒎᖅ ᐃᓐᓄᐃᔪᓐᓇᖅᓯᔪᓐᓇᖅᑐᑦ ᐃᖅᑲᓇᐃᔮᓂᒃ.

We need to get our grads up. People have to get into post-secondary and qualify for the jobs.


ᓄᓇᕗᑦ ᒐᕙᒪᒃᑯᖏᑦ ᒫᓐᓇᕈᓘᓚᐅᖅᑐᖅ ᐃᖅᑲᓇᐃᔭᖅᑐᓕᕆᓂᕐᒧᑦ ᐅᓂᒃᑳᖏᑦ ᐅᖃᖅᓯᒪᓚᐅᖅᑐᑦ ᑕᒫᓂ 4,788-ᓂᒃ ᐃᖅᑲᓇᐃᔮᓂᒃ ᐱᑕᓕᒃ, ᒫᑦᓯ 31, 2017-ᒧᑦ ᑎᑭᑦᓱᒍ.

The Government of Nunavut’s most recent quarterly employment report indicates that there were a total of approximately 4,788 positions across the entire government as of March 31, 2017.


ᖁᓕᑦ ᐊᕐᕌᒍᑦ 3,687-ᓂᒃ ᐃᖅᑲᓇᐃᔮᑦᓴᖃᓚᐅᖅᓯᒪᔪᑦ.

Ten years ago the government only had 3,687 positions.


ᑕᐃᒪᐃᑦᑑᓂᖏᓐᓄᑦ ᐃᖅᑲᓇᐃᔮᑦ ᐃᓚᒃᑲᓐᓂᖅᑐᑦ 1,100, 30 ᐳᓴᓗᐊᓂᒃ, ᖁᓕᖅ ᐊᕐᕌᒍᑦ ᐊᓂᒍᕋᓱᒃᑎᓪᓗᒋᑦ.

This represents an increase of over 1,100 positions, or almost 30 percent, in the span of just ten years.


ᑖᒃᑯᐊ ᒫᓐᓇ ᐃᖅᑲᓇᐃᔮᑦ ᓴᖅᑭᔮᖅᑐᑦ ᐃᓐᓄᒃᑕᐅᔪᐃᓐᓇᐅᔪᓐᓇᖏᑎᓪᓗᒋᑦ, ᖃᓄᐃᒻᒪᓕᐅᑯᐊ ᑮᓇᐅᔭᓕᕆᓂᕐᒧᑦ ᑲᑎᒪᔩᑦ ᓄᑖᓂᒃ ᐃᖅᑲᓇᐃᔮᖅᑖᕈᒪᔪᖅᑕᖃᓕᕌᖓ ᐊᖏᑐᐃᓐᓇᐅᕙ?

If the government cannot fill almost a quarter of its existing positions, why does the Financial Management Board continue to allow departments to add new positions to their organizational charts?


ᓄᓇᕗᒻᒥᐅᑦ 37,000-ᖏᓐᓃᖅᑰᓕᕋᑦᑕ, ᐱᔨᑦᑎᕈᑏᑦ ᑕᒪᒃᑯᐊ ᓲᕐᓗ 37,000-ᓂᒃ ᖃᓪᓗᓈ ᓄᓇᖓᓐᓂ ᓄᓇᖃᖅᑐᖃᖅᐸᑦ ᑲᑎᒪᔨᖃᕐᓗᑎᑦ 9-ᓂᒃ ᐊᒻᒪᓗ ᓄᓇᕗᑦ ᐅᑯᐊ ᑭᓪᓕᓯᓂᐊᖅᑕᕕᓃᑦ.

If the entire population of Nunavut lived in one or two communities - I think it is 37,000 - it would be so much easier to provide government and public services. If you take a small town down south of 37,000 people, they’ve got a mayor, council, let’s say eight or nine people running an entire community, and maybe they’ve got a thousand employees. I’m just guessing.


ᑕᑯᓐᓇᕐᓗᒋᑦ 11 ᐳᓴᓐ ᐱᔨᑦᑎᖅᑎᐅᕗᑦ ᓄᓇᕗᒻᒥ, ᐊᒻᒪᓗ 25-ᓂᑦ ᓄᓇᖃᖅᖢᑕ ᐋᓐᓂᐊᕕᒃ, ᐃᓕᓐᓂᐊᕐᕕᒃ ᐊᑕᐅᓯᖅ ᒪᕐᕉᓪᓘᓐᓃᒃ, ᕼᐋᒻᓚᒃᑯᑦ ᑲᑎᒪᔨᖏᑦ, ᐊᓯᖏᓪᓗ ᐱᔨᑦᑎᕈᑏᑦ ᑕᒪᔾᔭᐅᒻᒪᑕ.

In Nunavut, just looking at some stats, 11 percent of our population is providing services in Nunavut. We all live in 25 communities. Twenty-five communities need health centres, one or two schools, community councils, and other services.


ᓄᓇᓖᑦ ᐱᔨᑦᑎᕈᑎᖃᐅᖅᐸᑕ ᓲᕐᓗ 37,000-ᖑᑉᐸᑕ ᓄᓇᕗᒻᒥᐅᑕᐃᑦ ᐱᔨᑦᑎᕈᑏᑦ ᐊᔾᔨᒌᑦ ᓴᖅᑭᔮᖅᑐᐃᓐᓇᐅᔭᕆᐊᓖᑦ ᓄᓇᓕᓕᒫᓂ, ᓲᕐᓗ ᐃᖃᓗᓐᓂ.

The more communities you have and you have 37,000 people stretched across three time zones, then you have to provide the same services in those communities but not to such extent, let’s say, you have in Iqaluit.


ᒫᓂ ᐋᓐᓂᐊᕐᕕᔾᔪᐊᖅᑕᖃᖅᑎᓪᓗᒍ ᐱᑕᖃᖏᑦᑐᖅ ᑲᖏᖅᖠᓂᕐᒥ, ᐃᖃᓗᑦᑑᑦᑎᐊᕐᒥᓗ.

Obviously we don’t have hospitals in Cambridge Bay or Kugluktuk. You have one here.


ᓄᓇᓕᒃ ᐊᑕᐅᓯᖅ ᐱᔨᑦᑎᕈᑎᓕᒫᓂᒃ ᓈᒪᔪᓂᒃ ᐱᖃᖅᑎᑦᑐᓐᓇᖏᓐᓇᑦᑎᒃᑯ ᐊᓯᖏᑦ 20 ᐳᓴᑐᐃᓐᓇᖏᓐᓂ ᐱᑎᓪᓗᒋᑦ.

You have to staff these positions. You can’t have one community getting all the services and other communities getting a quarter or 20 percent of the services.


ᒐᕙᒪᒃᑯᑦ ᐱᔨᑦᑎᕈᑎᓂᒃ ᓴᖅᑭᔮᖁᔨᑉᐸᑕ ᐅᕙᒍᑦ ᐃᖅᑲᓇᐃᔭᖃᑎᒋᓲᕆᔭᕗᑦ ᓄᓇᓖᑦ ᒪᑯᓂᖓᓗ ᐸᕐᓇᐅᑎᓂᒃ ᐋᖅᑭᓱᐃᖃᑦᑕᖅᖢᑕ ᑮᓇᐅᔭᓕᕆᔨᒃᑯᑦ ᑲᑎᒪᔨᖏᑦ ᐊᖅᑯᑎᒋᓪᓗᒋᑦ.

Mr. Speaker, the government is asked to provide services to Nunavummiut and MLAs encourage it. We work with the communities, we work with all the Nunavummiut, we prepare business cases, and the departments come to the Financial Management Board.


ᐃᓘᓐᓇᖏᑦ ᑐᒃᓯᕌᕆᔭᐅᔪᑦ ᐊᖏᖅᑕᐃᓐᓇᕆᖃᑦᑕᖏᑦᑕᕗᑦ ᐊᐃᕙᐅᑎᒋᓚᐅᖅᖢᑎᒃᑯᑦ ᑭᓯᐊᓂ ᑮᓇᐅᔭᑦ ᐊᑐᕈᒫᕐᓂᐊᖅᑐᓄᑦ ᐃᓕᔭᐅᓲᑦ.

We don’t approve everything, but then we come in this House and we debate it. The main estimates and capital estimates get approved in this House.


ᑕᐃᒪ ᐅᖃᖅᑲᐅᒐᒪ ᓄᓇᕗᑦ ᒐᕙᒪᒃᑯᖏᑦ ᓄᑖᖑᓕᖅᐹᖅ ᑕᖅᑭᓄᑦ ᐱᖓᓱᓄᑦ ᐃᖅᑲᓇᐃᔭᕐᓂᕐᒧᑦ ᐅᓂᒃᑳᖏᑦ ᓇᓗᓇᐃᖅᓯᒻᒪᑦ 1,285 ᐃᖅᑲᓇᐃᔮᑦ ᐃᓐᓄᔅᓯᒪᓚᐅᙱᒻᒪᑕ ᒫᑦᓯ 31, 2017-ᒥ.

As I noted earlier, the Government of Nunavut’s most recent quarterly employment report indicates that approximately 1,285 positions were vacant as of March 31, 2017.


ᒥᓂᔅᑕᐅᑉ ᑭᐅᔾᔪᑎᒋᔭᖓ ᑐᑭᓯᐅᒪᔭᕋᓗᐊᕋ ᐃᓕᓐᓂᐊᖅᓯᒪᓂᖅ ᐱᒻᒪᕆᐅᒻᒪᑦ.

I understand the minister’s response about education is the key.


ᑕᐃᒪ ᐃᖅᑲᓇᐃᔭᕈᓐᓇᖁᓪᓗᒋᑦ ᐃᓕᓐᓂᐊᕐᓂᖃᖅᓯᒪᔭᕆᐊᖃᕐᒪᑕ ᑭᓯᐊᓂᑦᑕᐅᖅ ᐃᓐᓄᔅᓯᒪᙱᓐᓂᖏᑦ ᑕᐅᑐᒃᖢᒋᑦ ᐊᕐᕌᒍᒐᓴᓐᓄᑦ ᑕᐃᒪᐃᑦᑐᓐᓇᕐᒪᑦ.

In order for the population to be employed, they need to have the skills and requirements. Also looking at the vacancy rate, it can span so many years.


ᒥᓂᔅᑕ ᐆᒃᑐᑲᐃᓐᓇᕐᓂᐊᕋᒃᑯ, ᓇᓗᓇᐃᖅᓯᔪᓐᓇᖅᐹ ᑖᒃᑯᐊ ᐃᓐᓄᒃᓯᒪᙱᑦᑐᑦ ᐃᖅᑲᓇᐃᔮᑦ ᐃᓐᓄᒃᓯᒪᙱᓂᖅᓴᐅᕙᑦ ᐅᑭᐅᑦ ᑕᓪᓕᒪᓄᑦ ᐅᖓᑖᓄᓪᓘᓐᓃᑦ?

I would like to test the minister to see if he can indicate approximately how many of the vacant positions have been sitting vacant for five years or more.


ᑮᓇᐅᔭᓕᕆᔨᒃᑯᓐᓄᑦ ᒥᓂᔅᑑᔪᖅ, ᒥᔅᑐ ᑮᑦ ᐲᑕᓴᓐ.

Minister of Finance, Mr. Keith Peterson.


ᑭᐅᔪᓐᓇᕈᒪᑦᑎᐊᖅᑕᕋᓗᐊᕋ ᑖᓐᓇ ᐊᐱᖅᑯᑎᖓ.

I would love to be able to answer that question.


ᑕᐃᒪ ᑖᒃᑯᐊ ᐃᖅᑲᐅᒪᔭᕆᐊᖃᖅᑕᒃᑲ ᐅᓄᖅᑑᕐᒪᕆᐊᓘᖕᒪᑕ ᑭᐅᔾᔪᑎᒃᓴᒃᑲ ᐱᑕᖃᑲᐅᑎᒋᓲᖑᙱᑦᑑᒐᓗᐊᑦ.

As he can appreciate, I’ve got gazillions of pieces of information rolling around in my head and sometimes the answers are not immediately there.


ᑭᓯᐊᓂ ᒥᔅᑕ ᔪᐊᓇᓯ ᐅᖃᐅᑎᔪᓐᓇᖅᑕᕋ ᐃᓄᐃᑦ ᐃᖅᑲᓇᐃᔭᖅᑎᑕᐅᓂᖏᓐᓄᑦ ᑕᒪᓐᓇ ᐃᓐᓄᒃᓯᒪᙱᓐᓂᕋᕐᒪᑦ ᑭᓯᐊᓂ ᑖᒃᑯᐊ ᐅᓄᖅᑐᒻᒪᕇᑦ ᐃᖅᑲᓇᐃᔭᓚᐅᑲᑐᐃᓐᓇᖅᑐᓂᒃ ᐃᓐᓄᒃᑕᐅᓯᒪᒻᒪᑕ.

I can tell Mr. Joanasie that even though on the Inuit employment stats an indeterminate job is indicated vacant, many of those positions are filled by casuals who are not maybe providing 100 percent of the level of service in that position.


ᐃᒪᓐᓇ ᐊᑕᖏᖅᑖᓗᒋᓪᓗᓂᐅᖃᐃ ᐃᖅᑲᓇᐃᔭᙱᑕᕋᓗᐊᖓ ᐃᒪᓐᓇ ᒥᒃᖠᒋᐊᖅᓯᒪᔪᒥᒃ ᐃᖅᑲᓇᐃᔭᖅᑰᖅᑑᒐᓗᐊᑦ.

They would be providing a reduced level of service.


ᐃᒪᓐᓇ ᐃᓐᓄᒃᓯᒪᙱᓐᓂᕋᕋᔭᖅᑑᒐᓗᐊᑦ ᑭᓯᐊᓂ ᐃᓐᓄᒃᑕᐅᓯᒪᒐᔪᒻᒪᑦ ᐃᖅᑲᓇᐃᔭᓚᐅᑲᒃᑐᓂᒃ.

While those positions may be vacant, they’re actually quite often staffed by casuals.


ᑕᐃᒪᓐᓇ ᐊᑯᓂ ᑕᕝᕙᓂ ᐃᖅᑲᓇᐃᔭᖅᑎᐅᓚᐅᑲᒃᓯᒪᓚᐅᖅᐸᑦ ᐱᓕᕆᕕᒃᐳᑦ ᐊᔭᐅᖅᑐᖃᑦᑕᖅᑕᕋᓗᐊᕗᑦ ᑕᒪᒃᑯᐊ ᐃᖅᑲᓇᐃᔭᓚᐅᑲᖃᑦᑕᖅᑐᑦ ᐊᑯᓂᐅᓕᐅᖅᐸᑦ.

We put a lot of effort into it on this side, encouraging our departments to identify casuals who have been in positions for a significant length of time.


ᑐᑭᓕᐅᑎᓗᒋᑦ ᐅᑭᐅᓄᑦ ᑕᓪᓕᒪᓅᒃᐸᑦ ᓲᕐᓗ ᐅᓄᕐᒪᑕ ᖃᐅᔨᒪᙱᑕᒃᑲ ᑭᓯᐊᓂ ᐃᖅᑲᓇᐃᔭᓚᐅᑲᑦᑐᖅ ᐱᓕᕆᑦᑎᐊᖅᑐᒻᒪᕆᐅᒃᐸᑦ ᖃᐅᔨᓴᖅᑕᐅᓂᖏᑎᒍᓪᓗ ᐃᖅᑲᓇᐃᔭᕐᓂᖓᓄᑦ ᐱᐅᖃᑦᑕᖅᐸᑦ ᐃᖅᑲᓇᐃᔮᕐᓗ ᖃᐅᔨᒪᑦᑎᐊᕐᓗᓂᐅᒃ ᐊᖓᔪᖅᑳᖏᓪᓗ ᓈᒻᒪᒃᓴᕐᓗᑎᑦ ᐃᖅᑲᓇᐃᔭᕐᓂᖓᓂᒃ. ᐃᒪᓐᓇ ᑎᓕᐅᕋᓱᖃᑦᑕᖅᑕᕋᓗᐊᕗᑦ ᐃᒪᓐᓇ ᑎᒃᑯᐊᖅᑕᐅᑐᐃᓐᓇᖁᓗᒋᑦ.

It could be, let’s say for example, as long as five years. I don’t know if there are that many in there now. If a person is a casual in a position is doing a good job, they’ve had good performance appraisals, they have been learning on the job, they have gained experience, they know the job, and their boss or supervisor is satisfied with them that they’re performing well, then we actively encourage them to put forward a request for a direct appointment.


ᑖᒃᑯᐊ ᒥᓂᔅᑕᐃᑦ ᑲᑎᒪᔨᖏᓐᓂᒃ ᐊᖏᖅᑕᐅᔭᕆᐊᖃᓲᖑᖕᒪᑕ ᑕᐃᒪᐃᒐᔪᒃᖢᑕᓗ.

Direct appointments are approved by cabinet and we quite regularly do that.


ᒪᓕᒐᓕᐅᖅᑎᐅᖃᑎᒃᑲ ᐅᖃᐅᓯᒃᑯᑦ ᐊᐱᖅᑯᑏᑦ ᐱᕕᖃᕈᓐᓃᕐᒪᑦ.

My colleagues, the time for question period has expired.


7. (ᑐᓵᔨᑎᒍᑦ) ᐃᓕᓐᓂᐊᖅᑐᓕᕆᓂᕐᒧᑦ ᒥᓂᔅᑑᔪᖅ, ᒥᔅᑕ ᐹᓪ ᖁᐊᓴ.

Item 7. (interpretation ends) Hon. Minister of Education, Mr. Paul Quassa.


ᑕᐃᒪ ᑕᕝᕗᖓ ᖃᓄᐃᒃᓴᖏᑉᐸᑕ ᒪᓕᒐᓕᐅᖅᑎᐅᖃᑎᒃᑲ ᓈᓴᐅᑎᓕᖕᒧᑦ 5-ᒧᑦ ᐅᑎᓚᐅᐱᓪᓛᕐᔪᒍᒪᔪᖓ.

If it’s okay with my colleagues, I would like to go back to Item 5.


ᐅᖃᖅᑎ: ᒪᓕᒐᓕᐅᖅᑎ ᓈᓴᐅᑎᓕᖕᒧᑦ 5-ᒧᑦ ᐅᑎᓚᐅᐱᓪᓚᒍᒪᖕᒪᑦ.

Speaker (interpretation): The member would like to go back to Item 5.


ᒥᔅᑕ ᐹᓪ ᖁᐊᓴ ᑲᔪᓯᒋᑦ.


ᐅᑎᕐᓂᖅ ᑲᑎᒪᔾᔪᑎᒃᓴᖅ 5−ᒧᑦ: ᐃᓕᑕᖅᓯᓂᖅ ᑐᓵᔭᖅᑐᖅᓯᒪᔪᓂᒃ ᒪᓕᒐᓕᐅᕐᕕᒻᒧᑦ

Revert to Item 5: Recognition of Visitors in the Gallery


ᐊᖓᔪᖅᑳᖅ ᐹᓪ ᖁᐊᓴ: ᖁᔭᓐᓇᒦᒃ, ᐅᖃᖅᑏ.

Hon. Paul Quassa (interpretation): Thank you, Mr. Chairman.


ᑕᐃᒪ ᖃᐅᔨᒪᔭᐅᔪᒃᓴᐅᓕᕐᒥᔪᕐᖏᓛᖅ ᓄᓇᕗᒻᒥ ᐊᒥᓱᓂᒃ ᑕᒪᒃᑯᐊ ᐃᓕᓐᓂᐊᕆᐊᖃᑦᑕᖅᓯᒪᓚᐅᖅᑐᐃᑦ ᐱᓗᐊᖅᖢᒋᑦ ᐋᑐᕚ-ᒥ ᐊᒻᒪᓗ ᑖᓐᓇ ᓴᓇᖃᑎᒋᕙᓚᐅᖅᓯᒪᒐᒃᑯ ᑕᐃᑲᓂ ᐱᒋᐊᓕᓵᖅᑎᓪᓗᒍ ᐃᓕᓴᕆᔪᒪᕐᔪᐊᖅᑕᕋ ᐊᒻᒪᓗ ᓇᓗᓇᙱᑦᑐᖅ ᓄᓇᕗᒻᒥᐅᑕᓂᒃ ᒪᒃᑯᒃᑐᓂᒡᓗ ᐊᖓᔪᖅᑳᕆᔭᐅᔪᓂᓪᓗ ᖁᔭᓐᓇᒦᖅᑕᐅᓯᒪᕐᔪᐊᕐᒪᑦ.

I used to work with him when he first started. I would like to recognize him. It’s obvious that a lot of young people and parents in Nunavut truly appreciate him.


ᖁᔭᓐᓇᒦᒃᑲᓐᓂᕈᒪᔭᕋ ᑖᓐᓇ ᐃᓕᓴᕆᔪᒪᓪᓗᒍᓗ ᒧᕇ ᐋᖏᔅ.

I would like to thank and recognize Murray Angus.


ᑖᓐᓇ ᐊᑯᓂᐊᓗᒃ ᑕᒪᒃᑯᓂᖓ ᒪᒃᑯᒃᑐᖁᑎᑦᑎᓐᓂᒃ ᐊᔪᙱᑦᑎᐊᖅᑐᓂᒃ ᓴᖅᑭᑎᑦᑎᖃᑦᑕᖅᓯᒪᖕᒪᑦ ᑕᑲᓐᓇ ᐃᓕᓐᓂᐊᕐᕕᒋᔭᐅᔪᖅ ᓄᓇᕗᑦ ᓯᕗᓂᒃᓴᕗᑦ ᐅᐱᒋᑦᑎᐊᕋᒃᑯ.

He has worked with our youth for a long time and they have developed very talented young people at Nunavut Sivuniksavut. I truly appreciate him.


ᑖᓐᓇ ᐃᓕᓴᕆᔭᐅᑦᑎᐊᒃᑲᓐᓂᖁᕙᕋ, ᒧᕇ ᐋᖏᔅ ᓄᓇᕗᑦᒦᑎᓪᓗᒍ. ᑐᙵᓱᑦᑎᐊᕆᑦ.

I would like to recognize and welcome Murray Angus to Nunavut.


ᐅᖃᖅᑎ (ᑐᓵᔨᑎᒍᑦ): ᑐᙵᓱᒋᑦ ᒪᓕᒐᓕᐅᕐᕕᖕᒧᑦ.

Speaker: Welcome to the gallery. (interpretation) Item 7.


(ᑐᓵᔨᑎᒎᕈᓐᓃᖅᑐᖅ) ᑎᑎᖅᑲᑎᒍᑦ ᐊᐱᖅᑯᑏᑦ. (ᑐᓵᔨᑎᒍᑦ) 8.

Written Questions. (interpretation ends) Item 8.


ᑎᑎᕋᖅᓯᒪᔪᓄᑦ ᐊᐱᖅᑯᑎᓄᑦ ᑭᐅᔾᔪᑎᖏᑦ.


ᒪᑐᐃᒧᖅᓯᔪᑎᓄᑦ ᑭᐅᔾᔪᑏᑦ.


11, ᑐᒃᓯᕋᐅᑎᓄᑦ ᑭᐅᔾᔪᑏᑦ.


ᐅᓂᒃᑳᑦ ᑲᑎᒪᔨᕋᓛᓂᑦ ᑲᑎᒪᔨᕋᓛᖑᑲᐃᓐᓇᖅᑐᓂᓗ ᒪᓕᒐᒃᓴᓂᒃ ᐊᓯᖏᓐᓄᓪᓗ.

Reports of Standing and Special Committees on Bills and Other Matters.


ᐱᖁᔨᕗᖔᕐᓂᐊᕐᓂᕐᒧᑦ ᑐᓴᖅᑎᑦᑎᔾᔪᑏᑦ.


ᐱᖁᔨᕗᖔᕈᒪᓂᕐᒧᑦ ᓯᕗᓪᓕᖅᐹᒥᒃ ᐅᖃᓕᒫᖅᑕᐅᓂᖏᓐᓄᑦ ᒪᓕᒐᒃᓴᐃᑦ.

Notices of Motions for First Reading of Bills.


ᒥᓂᔅᑕᕆᔭᐅᔪᖅ ᑮᓇᐅᔭᓕᕆᓂᕐᒧᑦ, ᒥᔅᑕ ᑮᑦ ᐲᑕᓴᓐ.

Hon. Minister of Finance, Hon. Keith Peterson.


ᒪᓕᒐᒃᓴᖅ 46 - ᑮᓇᐅᔭᐃᑦ ᐊᑐᖅᑐᒃᓴᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 1, 2018-2019 - ᖃᐅᔨᒃᑲᐃᒍᑦ

Bill 46 – Appropriation (Capital) Act, No. 1, 2018-2019 – Notice


ᐊᖓᔪᖅᑳᖅ ᑮᑦ ᐲᑕᓴᓐ (ᑐᓵᔨᑎᒍᑦ): ᖁᔭᓐᓇᒦᒃ, ᐅᖃᖅᑏ. ᐅᖃᖅᑏ, ᑐᓴᖅᑎᑦᑎᕗᖓ ᕿᑎᖅᑰᒥ ᔫᓂ 1, 2017-ᒥ ᑖᓐᓇ ᒪᓕᒐᒃᓴᖅ 46, ᑮᓇᐅᔭᖅᑐᕈᑎᔅᓴᑲᓐᓂᕐᓄᑦ (ᐊᑭᑦᑐᔫᑎᓄᑦ) ᒪᓕᒐᖅ, ᓇᓴᐅᑎᖓ 1, 2018-19, ᓯᕗᓪᓕᖅᐹᒥ ᐅᖃᓕᒫᖅᑕᐅᖁᓪᓗᒍ.

Hon. Keith Peterson: Mr. Speaker, I give notice that on Thursday, June 1, 2017, that Bill 46, Appropriation (Capital) Act, No. 1, 2018-2019, be read for the first time.


ᒥᓂᔅᑕ ᑮᓇᐅᔭᓕᕆᓂᕐᒧᑦ, ᑮᑦ ᐲᑕᓴᓐ.


ᐊᖓᔪᖅᑳᖅ ᑮᑦ ᐲᑕᓴᓐ (ᑐᓵᔨᑎᒍᑦ): ᖁᔭᓐᓇᒦᒃ, ᐅᖃᖅᑏ. ᑕᐃᒪ ᐊᖏᖅᑕᐅᔪᒪᕗᖓ ᒪᓕᒐᓕᐅᕐᕕᖕᒥ ᑖᓐᓇ ᐅᓪᓗᒥ ᐊᑕᐅᓯᕐᒥᑦ ᑐᓴᖅᑎᑦᑎᓯᒪᔭᕆᐊᖃᕐᓂᖅ ᓴᓂᕐᕙᒃᑕᐅᖁᓪᓗᒍ ᑖᓐᓇ ᒪᓕᒐᒃᓴᖅ 46 ᑮᓇᐅᔭᖅᑐᕈᑎᒃᓴᒃᑲᓐᓂᕐᓄᑦ (ᐊᑭᑐᔫᑎᓄᑦ) ᒪᓕᒐᖅ, ᓈᓴᐅᑎᖓ 1, 2018-19.

Hon. Keith Peterson: Mr. Speaker, I request consent of this Assembly to waive the one-day notice requirement to allow for the first reading of Bill 46, Appropriation (Capital) Act, No. 1, 2018-2019.


ᐅᖃᖅᑎ (ᑐᓵᔨᑎᒍᑦ): ᒥᓂᔅᑕ ᐊᖏᖅᑕᐅᔪᒪᖕᒪᑦ ᑖᓐᓇ ᒪᓕᒐᒃᓴᖅ 46 ᐅᓪᓗᒥ ᐅᖃᓕᒫᖅᑕᐅᖁᓪᓗᓂᐅᒃ.

Speaker (interpretation): Thank you. (interpretation ends) The minister is seeking consent to allow Bill 46 to be read for today.


ᐋᒑᖅᑐᖃᙱᒻᒪᑦ, ᒥᔅᑕ ᐲᑕᓴᓐ ᑲᔪᓯᒋᐊᕆᑦ.

There are none. Minister Peterson, you may proceed.


ᒪᓕᒐᒃᓴᖅ 46 - ᑮᓇᐅᔭᐃᑦ ᐊᑐᖅᑐᒃᓴᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 1, 2018-2019 - ᓯᕗᓪᓕᖅᐹᒥᒃ ᐅᖃᓕᒫᖅᑕᐅᓂᖓ

Bill 46 – Appropriation (Capital) Act, No. 1, 2018-2019 – First Reading


ᐱᒋᐊᖅᑎᑦᑎᕗᖓ ᐊᐃᑉᐱᖅᑕᐅᓪᓗᖓ ᐊᕐᕕᐊᑦ ᓂᒋᐊᓄᑦ ᒪᓕᒐᓕᐅᖅᑎᒧᑦ ᒪᓕᒐᒃᓴᖅ 46, ᑮᓇᐅᔭᖅᑐᕈᑎᒃᓴᒃᑲᓐᓂᕐᓄᑦ (ᐊᑭᑐᔪᖅᑐᕈᑎᓄᑦ) ᒪᓕᒐᖅ, ᓈᓴᐅᑎᖓ 1, 2018-19, ᐅᖃᓕᒫᖅᑕᐅᖁᓪᓗᒍ ᓯᕗᓪᓕᖅᐹᒥ.

I move, seconded by the Hon. Member for Arviat South, that Bill 46, Appropriation (Capital) Act, No. 1, 2018-2019, be read for the first time.


ᑮᓇᐅᔭᓕᕆᓂᕐᒧᑦ ᒥᓂᔅᑕ, ᒥᔅᑕ ᑮᑦ ᐲᑕᓴᓐ.


ᒪᓕᒐᒃᓴᖅ 46 - ᑮᓇᐅᔭᐃᑦ ᐊᑐᖅᑐᒃᓴᑦ (ᐊᑭᑐᔪᖅᑐᕈᑎᒃᓴᐃᑦ) ᒪᓕᒐᖅ, ᓈᓴᐅᑎᖓ 1, 2018-2019 - ᐊᐃᑉᐹᓂᒃ ᐅᖃᓕᒫᖅᑕᐅᓂᖓ

Bill 46 – Appropriation (Capital) Act, No. 1, 2018-2019 – Second Reading


ᐱᒋᐊᖅᑎᑦᑎᕗᖓ, ᐊᐃᑉᐱᖅᑕᐅᓪᓗᖓ ᒪᓕᒐᓕᐅᖅᑎ ᐊᕐᕕᐊᑦ ᓂᒋᐊᓄᑦ, ᒪᓕᒐᒃᓴᖅ 46, ᑮᓇᐅᔭᖅᑐᕈᑎᔅᓴᑲᓐᓂᕐᓄᑦ (ᐊᑭᑐᔪᖅᑐᕈᑎᓄᑦ) ᒪᓕᒐᖅ, ᓈᓴᐅᑎᖓ 1, 2018-19, ᑐᓪᓕᐊᓂ ᐅᖃᓕᒫᖅᑕᐅᖁᓪᓗᒍ.

I move, seconded by the Hon. Member for Arviat South, that Bill 46, Appropriation (Capital) Act, No. 1, 2018-2019, be read for the second time.


ᐅᖃᖅᑏ, ᑖᓐᓇ ᒪᓕᒐᓴᖅ ᐱᔪᓐᓇᖅᑎᑦᑎᒻᒪᑦ ᓄᓇᕗᑦ ᒐᕙᒪᒃᑯᖏᓐᓂᒃ ᐊᑭᑐᔪᖅᑐᕈᑎᓄᑦ ᑮᓇᐅᔭᖅᑐᕈᓐᓇᖅᑑᑎᖏᑦ ᐊᕐᕌᒍᐊᓂ ᒫᑦᓯ 31, 2019-ᒧᑦ.

Mr. Speaker, this bill authorizes the Government of Nunavut to make capital expenditures for the fiscal year ending March 31, 2019.


ᒪᓕᒐᓴᐅᑉ ᐃᓗᓕᖏᓐᓄᑦ.


ᓈᒻᒪᓴᖅᑐᑦ? (ᑐᓵᔨᑎᒎᕈᓐᓃᖅᑐᖅ) ᖁᔭᓐᓇᒦᒃ. (ᑐᓵᔨᑎᒍᑦ) ᐊᑭᕋᖅᑐᖅᑐᑦ?

All those in favour. (interpretation) Thank you. (interpretation ends) Opposed.


ᐱᖁᔨᕗᖔᕈᑦ ᑲᔪᓯᔪᖅ, ᒪᓕᒐᓴᖅ 46 ᑐᓂᓗᒍ ᑲᑎᒪᑐᐃᓐᓇᕐᓂᕐᒧᑦ.

The motion is carried and Bill 46 is referred to the Committee of the Whole.


ᐃᓱᒪᔅᓴᖅᓯᐅᕈᑕᐅᓂᖏᑦ ᑲᑎᒪᑐᐃᓐᓇᕐᓂᒃᑯᑦ ᒪᓕᒐᒃᓴᓄᑦ ᐊᓯᖏᓐᓄᓪᓗ, ᒪᓕᒐᒃᓴᐃᑦ 27, 44, 45 ᐊᒻᒪᓗ 46, ᒥᔅᑕ ᐃᓄᒃ ᐃᒃᓯᕙᐅᑕᐅᓗᓂ.

Bills 27, 24, 25, and… . (interpretation) Sorry. (interpretation ends) I’ll start over. Bill 27, Bill 44, Bill 45, and Bill 46 with Mr. Enook in the Chair.


ᑲᑎᒪᑐᐃᓐᓇᕐᓂᕐᒨᓚᐅᙱᓂᑦᑎᓐᓂ 20 ᒥᓂᔅᓯᒥᒃ ᓄᖅᑲᖓᑲᐃᓐᓇᕐᓂᐊᖅᐳᒍᑦ.

Before we proceed to the Committee of the Whole, we will take a 20-minute break.


>>ᓄᖅᑲᑲᐃᓐᓇᖅᑐᑦ 15:45ᒥ ᑲᑎᒪᑐᐃᓐᓇᓂᕐᒧᓪᓗ ᑲᔪᓯᓪᓗᑎᒃ 16:11ᒥ

>>House recessed at 15:45 and Committee resumed at 16:11


ᐃᒃᓯᕙᐅᑕᖅ (ᐃᓄᒃ): ᐅᓄᓴᒃᑯᑦ.

Chairman (Mr. Enook)(interpretation): Good afternoon.


ᒫᓐᓇ ᑲᑎᒪᑐᐃᓐᓇᖅᑎᓪᓗᑕ ᐱᒋᐊᕈᓐᓇᖅᓯᒐᑦᑕ.

I would now like to call the committee meeting to order.


ᓯᕗᓪᓕᖅᐹᒥ ᑐᙵᓱᒃᑎᓚᐅᕐᓚᒃᑲ ᓄᓇᕗᒻᒥᐅᑦ ᑕᓚᕖᓴᒃᑯᑦ ᑕᐅᑐᒃᑐᑦ, ᓈᓚᐅᑎᒃᑯᑦ ᑐᓵᔪᑦ ᑲᑎᒪᕕᖁᑎᔅᓯᓐᓄᑦ ᑐᙵᓱᒋᑦᑎ.

First of all, I would like to welcome Nunavummiut who are watching the televised proceedings and listening to the radio broadcast. Welcome to your committee.


ᒫᓐᓇ ᑲᑎᒪᒋᐊᖅᐸᓪᓕᐊᑎᓪᓗᑕ ᐱᓕᕆᐊᒃᓴᖃᖅᑎᑕᐅᒐᑦᑕ ᐅᑯᓂᖓ ᐱᖁᔭᒃᓴᐃᑦ ᓈᓴᐅᑎᓖᑦ 44, 45, ᐊᒻᒪᓗ 46.

In Committee of the Whole we have the following items to deal with: Bills 44, 45, and 46.


ᐃᒃᓯᕙᐅᑖᖅ ᑲᒪᒋᔪᒪᔭᕗᑦ ᒪᓕᒐᒃᓴᖅ 44.


ᐃᒃᓯᕙᐅᑕᖅ: ᐊᖏᖃᑎᒌᒃᐱᑖ ᑖᓐᓇ ᐱᖁᔭᒃᓴᖅ ᓈᓴᐅᑎᓕᒃ 44 ᐱᓕᕆᐊᕆᔪᒪᓪᓗᑎᒍ ᐊᖏᖅᐱᓯᐅᒃ? ᖁᔭᓐᓇᒦᒃ.

Chairman (interpretation): Thank you. Are we in agreement that we deal with Bill 44?


ᒪᓕᒐᒃᓴᖅ 44 - ᑮᓇᐅᔭᐃᑦ ᐊᑐᖅᑐᒃᓴᓄᑦ ᐃᓚᒋᐊᕈᑦ (ᐊᐅᓚᔾᔪᑏᑦ ᐋᖅᑭᐅᒪᐃᓐᓇᕈᑏᓪᓗ) ᒪᓕᒐᖅ, ᓈᓴᐅᑎᖓ 1, 2017-2018 - ᑮᓇᐅᔭᓕᕆᔨᒃᑯᑦ - ᑲᑎᒪᔨᕋᓛᓂᑦ ᐃᓱᒪᒃᓴᖅᓯᐅᖅᑕᐅᓂᖓ

Bill 44 – Supplementary Appropriation (Operations & Maintenance) Act, No. 1, 2017-2018 –Consideration in Committee


ᐱᒋᐊᖅᐸᓪᓕᐊᓂᐊᖅᑎᓪᓗᑕ ᑖᓐᓇ ᒥᓂᔅᑕ ᐲᑕᓴᓐ ᑕᕝᕙᓂ ᐊᐱᖅᓱᖅᑕᐅᕕᖕᒦᓐᓂᐊᖅᑎᓪᓗᒍ ᐊᐱᕆᔪᒪᔭᕋ ᑕᕝᕙᓂ ᐊᐱᖅᓱᖅᑕᐅᕕᖕᒦᖃᑎᖃᕈᒪᖕᒪᖔᑦ ᐃᖅᑲᓇᐃᔭᖅᑎᒥᓂᒃ.

As we proceed, while Minister Peterson is at the witness table, I would like to ask him if he has witnesses that he would like to appear before the committee.


ᐄ, ᒪᕐᕉᖕᓂᒃ ᑕᒪᓃᖃᑎᖃᕈᒪᔪᖓ.

Yes, I would like two officials to join me at the witness table.


ᒥᓂᔅᑕ ᐲᑕᓴᓐ ᑕᕝᕙᓂ ᐊᐱᖅᓱᖅᑕᐅᕕᖕᒦᖃᑎᖃᕈᒪᑎᓪᓗᒍ ᐊᖏᖅᐱᓯᐅᒃ?

Do you agree to have Minister Peterson’s officials at the witness table?


ᐃᖅᓱᒃᑏ, ᑖᒃᑯᐊ ᑲᑎᒪᕕᐅᑉ ᐃᓗᐊᓄᑦ ᐃᓯᖅᑎᑲᐃᓐᓇᓚᐅᒃᑭᒃ.

Sergeant-at-Arms, please escort the minister’s officials in.


ᒥᓂᔅᑕ ᐲᑐᓴᓐ ᓇᓗᓇᐃᖅᓯᒪᓂᐊᕐᒪᑦ ᑎᑎᕋᖅᓯᒪᓗᓂᓗ ᑖᒃᑯᐊ ᐊᐱᖅᓱᖅᑕᐅᕕᖕᒦᖃᑎᒋᔮᒃᑭᒃ ᑭᒃᑰᖕᒪᖔᑎᒃ ᐅᖃᐅᑎᓚᐅᖅᑎᒍᑦ.

Minister Peterson, for the record, please introduce your witnesses.


ᑕᓕᖅᐱᓐᓂᑦ ᔨᐊᕝ ᑦᓴᐅᓐ ᓴᐅᒥᓐᓂᑦ ᐃᐅᕋᓐ ᑕᕙᕈ.

To my right is Jeff Chown and to my left is Eiryn Devereaux.


ᔨᐊᕝ ᑮᓇᐅᔭᓕᕆᔨᒃᑯᓐᓃᖅᑐᖅ ᐃᐊᕋᓐ ᓄᓇᓕᖕᓂ ᒐᕙᒪᒃᑯᓐᓂᓪᓗ ᐱᔨᑦᑎᖅᑎᒃᑯᓐᓃᙶᖅᑐᖅ ᖁᔭᓐᓇᒦᒃ, ᐃᒃᓯᕙᐅᑖᖅ.

Jeff is from the finance department and Eiryn is from Community and Government Services. Thank you, Mr. Chairman.


ᐃᒃᓯᕙᐅᑕᖅ: ᒥᔅᑕ ᑦᓴᐅᓐ, ᒥᔅᑕ ᑕᕙᕈ ᑐᙵᓱᒋᑦᑎᒃ ᑲᑎᒪᕕᐅᑉ ᐃᓗᐊᓄᑦ.

Chairman (interpretation): Thank you, Minister Peterson. Welcome to the House, Mr. Chown and Mr. Devereaux.


ᑲᔪᓯᓚᐅᖅᑕ ᒫᓐᓇ ᑲᔪᓯᕙᓪᓕᐊᑎᓪᓗᑕ ᑖᓐᓇ ᓯᕗᓪᓕᖅᐹᒥᒃ ᐱᒋᐊᕈᑎᓂᒃ ᐅᖃᐅᓯᒃᓴᖃᕈᕕᑦ ᒥᓂᔅᑕ ᐲᑕᓴᓐ ᐱᕕᖃᖅᑎᑉᐸᒋᑦ.

Let’s proceed. If you have any opening comments, Minister Peterson, I now give you the opportunity to make them.


ᐊᖓᔪᖅᑳᖅ ᑮᑦ ᐲᑕᓴᓐ (ᑐᓵᔨᑎᒍᑦ): ᖁᔭᓐᓇᒦᒃ, ᐃᒃᓯᕙᐅᑖᖅ, ᒪᓕᒐᓕᐅᖅᑎᑦ.

Hon. Keith Peterson: Thank you, Mr. Chairman and Members.


ᐅᓪᓗᒥ ᓴᖅᑭᑦᑎᔭᖅᑐᖅᑐᖓ ᒪᓕᒐᒃᓴᖅ 44, ᑮᓇᐅᔭᖅᑐᕈᑎᒃᓴᒃᑲᓐᓂᕐᓂᒃ ᐊᐅᓚᔾᔪᑎᓄᑦ ᓈᓴᐅᑎᖓ 1, 2017-18.

I am here today to present Bill 44, Supplementary Appropriation (Operations and Maintenance) Act, No. 1, 2017-2018.


ᒪᓕᒐᒃᓴᖅ 44, ᐊᐅᓚᔾᔪᑎᓅᖅᑐᑦ ᑮᓇᐅᔭᖅᑐᕈᑎᒃᓴᒃᑲᓐᓂᕐᓄᑦ ᑐᒃᓯᕋᐅᑎᑦ 2017-18 ᑲᑎᓐᓂᖃᖅᖢᑎᒃ $7,409,000.00.

Bill 44 is for operations and maintenance supplementary appropriations for 2017-18 totalling $7,409,000.


$1,512,000 ᓄᓇᕗᒻᒥ ᐃᒡᓗᓕᕆᔨᕐᔪᐊᑯᓐᓄᑦ. ᑖᒃᑯᐊ ᐊᑭᓕᐅᑎᒃᓴᒃᑲᓐᓂᕐᓄᑦ ᑮᓇᐅᔭᓕᐊᖏᓐᓄᑦ ᐃᑲᔫᑎᓄᑦ ᐃᒡᓗᓕᕆᔨᒃᑯᓐᓄᑦ ᓄᓇᓕᖕᓂᑦ ᓴᖅᑭᑦᑕᕕᓃᑦ

$1,512,000 to the Nunavut Housing Corporation to cover additional compensation and benefits costs to local housing organizations resulting from the new Nunavut Employees Union agreement; and


$5,897,000 ᓄᓇᓕᖕᓂ ᒐᕙᒪᒃᑯᓐᓂᓪᓗ ᐱᔨᑦᑎᖅᑎᑯᓐᓄᑦ ᐊᑭᓖᔭᕆᐊᖃᕐᓂᖏᓐᓄᑦ $1,640,000 ᑖᒃᑯᐊ ᐊᑐᖅᑐᐊᓂᕐᒧᑦ ᓇᖕᒥᓂᖅᑖᖅᐸᓪᓕᐊᕋᓱᖕᓂᕐᒧᑦ ᒪᓕᒐᓕᐅᕐᕕᐅᑉ ᐃᒡᓗᖁᑎᖓᓂᒃ ᐊᒻᒪᓗ $4,257,000 ᑖᒃᑯᐊ ᐊᑭᓖᔭᕆᐊᖃᕐᓂᖏᓐᓄᑦ ᐊᑐᖅᑐᐊᕐᓂᕐᒧᑦ ᓇᖕᒥᓂᖅᑖᕋᓱᖕᓂᕐᒧᑦ 9 ᑎᑎᕋᕐᕖᑦ ᑖᒃᑯᓄᖓ ᓯᐊᕐᒪᖅᑎᕐᕕᐅᓯᒪᔪᓄᑦ ᓄᓇᓕᖕᓄᑦ.

$5,877,000 to the Department of Community and Government Services to cover the deposit payment of $1,640,000 for the lease-to-own provision of the Legislative Assembly building and $4,257,000 to cover the deposit payment for the lease-to-own provision of the nine office buildings located in decentralized communities.


ᐃᒃᓯᕙᐅᑖᖅ, ᑖᒃᑯᐊ ᑕᕝᕙ ᒪᑐᐃᖅᓯᔾᔪᑎᒃᑲ.

Mr. Chairman, this concludes my opening comments.


ᑕᕝᕗᖓ ᐅᖃᐅᓯᐅᕋᑖᖅᑐᒧᑦ ᐅᖃᐅᓯᒃᓴᑐᐃᓐᓇᕐᒥᒃ ᐅᖃᐅᓯᒃᓴᖃᖅᑐᖃᖅᐹ?

Are there any general comments to the opening comments?


ᐅᖃᐅᓯᒃᓴᖃᙱᑉᐸᑦ ᑖᓐᓇ ᐱᖁᔭᒃᓴᖅ ᓈᓴᐅᑎᓕᒃ 44, ᒪᒃᐱᖅᑐᒐᖓ ᖃᓪᓗᓈᑎᑑᖔᔪᒥ ᒪᒃᐱᖅᑐᒐᖓᓂᑦ 2-ᒥ ᐱᒋᐊᕐᓂᐊᖅᑐᒍᑦ. ᒪᒥᐊᓇᖅ ᖃᓪᓗᓈᑎᑑᖓᔪᓂᒃ ᐃᓄᒃᑎᑑᖓᔪᓂᒡᓗ ᒪᒃᐱᖅᑐᒐᖓ 4, ᑎᓴᒪᑦ 4 ᑕᒪᒃᑮᖕᓂᒃ.

If there are no general comments, we will start with Bill 44 on page 2 in English and page 4 in Inuktitut.


ᐊᐱᖅᑯᑎᒃᓴᖃᖅᑐᖃᖅᐸᑦ ᑕᕝᕗᖓ ᐃᓵᖕᓂᐊᖅᐳᓯ.

Please raise your hand if you have any questions.


ᐃᒪᓐᓇ ᐱᒋᐊᕈᑎᖃᕐᓂᐊᖅᑐᖓ, ᐱᓕᕆᕝᕕᒃ ᓄᓇᓕᖕᓂ ᒐᕙᒪᒃᑯᓐᓂᓪᓗ ᐱᔨᑦᑎᕋᖅᑎᒃᑯᑦ ᐱᔾᔪᑖ, ᐊᐅᓚᑦᑎᓂᕐᒧᑦ ᐋᖅᑭᐅᒪᐃᓐᓇᕈᑎᓪᓗ, ᐊᖏᖅᑕᐅᕙᒌᖅᓯᒪᙱᑦᑐᑦ ᑲᑎᖦᖢᒋᑦ ᒪᑭᒪᔾᔪᑎᑦ, $5,897,000, ᑲᑎᖦᖢᒋᑦ ᐱᓕᕆᕝᕕᖕᒥ ᓯᕗᓂᖓᒍᑦ ᐊᖏᖅᑕᐅᕙᒌᖅᓯᒪᙱᑦᑐᑦ.

I’ll start with the Department of Community and Government Services. Operations and Maintenance. Not Previously Authorized.


Total Operations. $5,897,000. Total Department. Not Previously Authorized. $5,897,000.


ᒪᒃᐱᖅᑐᒐᖓ 2, ᒪᒥᐊᓇᖅ ᑕᒻᒪᖅᓯᒪᔪᖃᕐᓂᕋᒪ.


ᒪᒃᐱᖅᑐᒐᖓ 5 ᐃᓄᒃᑎᑑᖓᔪᓂ, ᖃᓪᓗᓈᑎᑑᖓᔪᓂᓗ.


ᐊᐱᖅᑯᑎᒃᓴᖃᕐᕕᐅᒃᐸᑦ ᐃᓵᖕᓂᐊᖅᐳᓯ.

If you have any questions, please raise your hand. It reads, Department. Nunavut Housing Corporation.


ᐃᒪᐃᓕᖓᔪᖅ ᐱᓕᕆᕝᕕᒃ, ᓄᓇᕗᑦᒥ ᐃᒡᓗᓕᕆᔨᕐᔪᐊᒃᑯᑦ ᐊᐅᓚᑦᑎᓂᕐᒧᑦ ᐋᖅᑭᐅᒪᐃᓐᓇᕈᑎᓪᓗ ᐊᖏᖅᑕᐅᕙᒌᖅᓯᒪᙱᑦᑐᑦ ᑲᑎᖦᖢᒋᑦ ᓄᓇᕗᑦᒥ ᐃᒡᓗᓕᕆᔨᕐᔪᐊᒃᑯᑦ $1,512,000, ᒥᔅᑕ ᒥᑭᙳᐊᖅ.

Operations and Maintenance. Not Previously Authorized. Total Nunavut Housing Corporation. $1,512,000.


ᑖᓐᓇ ᓄᓇᕗᑦ ᑲᑐᔾᔨᖃᑎᒌᒃᑯᖏᓐᓂ ᐊᖏᕈᑎ ᓇᓗᓇᐃᖅᓯᒪᖕᒪᑦ.

There is a reference to the Nunavut Employees Union agreement.


ᐅᓇᓕ ᐊᐱᖅᑯᑎᒋᕼᐊᒐᕋ ᐃᒡᓗᓕᕆᔨᐊᓛᑦ ᐃᒡᓗᓕᕆᔨᓄᑦ ᑐᕌᖓᖕᒪᑦ ᑖᓐᓇ.

My question is regarding the local housing organizations.


ᖃᐅᔨᒪᓪᓗᑕᓗ ᒪᓕᒐᓕᐅᖅᑎᐅᓪᓗᑕ ᐃᓚᖏᑦ ᓄᓇᕗᑦ ᐃᒡᓗᓕᕆᔨᕐᔪᐊᒃᑯᖏᓐᓂᒃ ᑎᒍᒻᒥᔭᐅᓪᓗᑎᒃ ᐊᒻᒪᓗ ᐃᓚᖏᑦ ᐃᒡᓗᓕᕆᔩᑦ ᓄᓇᓕᖕᓂ ᐃᒻᒥᒍᑦ ᑎᒥᐅᒋᓪᓗᑎᒃ.

As members, we know that some of the LHOs are managed by the Nunavut Housing Corporation and some communities have independent housing associations.


ᑕᒪᒃᑮᖕᓂᒃ ᑲᒪᒋᔭᖃᕐᒪᖔᑦ ᐊᐱᖅᑯᑎᒋᕼᐊᖅᐸᕋ?

Is it dealing with both levels of organizations?


ᒪ`ᓇ, ᐃᒃᕼᐃᕙᐅᑕᖃᖅᑑᖅ.


ᐊᖓᔪᖅᑳᖅ ᑮᑦ ᐲᑕᓴᓐ (ᑐᓵᔨᑎᒍᑦ): ᖁᔭᓐᓇᒦᒃ, ᐃᒃᓯᕙᐅᑖᖅ ᖁᔭᓐᓇᒦᒡᓗ ᒥᔅᑕ ᒥᑭᙳᐊᖅ ᐊᐱᖅᑯᑎᖕᓄᑦ.

Hon. Keith Peterson: Thank you, Mr. Chairman. I thank Mr. Mikkungwak for the question.


ᐊᐱᕆᓚᐅᖅᓯᒪᖅᑰᕐᒥᔫᒐᓗᐊᖅ ᑭᖑᓪᓕᖅᐹᒥ ᑮᓇᐅᔭᖅ.

I think he asked me that question the last time we were seeking similar funding.


ᐄ, ᑭᐅᔾᔪᑎᒐ ᐄ.


ᐅᕙᓃᑦᑐᒍᑦ ᒪᒃᐱᖅᑐᒐᖓ 5.


ᐃᒪᐃᓕᖓᔪᖅ ᓄᓇᕗᑦᒥ ᐃᒡᓗᓕᕆᔨᕐᔪᐊᒃᑯᑦ ᐊᐅᓚᑦᑎᓂᕐᒧᑦ ᐋᖅᑭᐅᒪᐃᓐᓇᕈᑎᓪᓗ ᐊᖏᖅᑕᐅᕙᒌᖅᓯᒪᙱᑦᑐᑦ ᓯᕗᓂᕐᖓᒍᑦ ᐊᖏᖅᑕᐅᓯᙱᑦᑐᑦ.

It reads, Nunavut Housing Corporation. Operations and Maintenance. Not Previously Authorized.


ᑲᑎᖦᖢᒋᑦ ᓄᓇᕗᑦᒥ ᐃᒡᓗᓕᕆᔨᕐᔪᐊᒃᑯᑦ, $1,512,000.

Total Nunavut Housing Corporation. $1,512,000.


ᑲᑎᖦᖢᒋᑦ ᐱᓕᕆᕝᕕᖕᒥᑦ ᓯᕗᓂᖓᒍᑦ ᐊᖏᖅᑕᐅᕙᒌᖅᓯᒪᖏᑦᑐᑦ. $1,512,000.

Total Department. Not Previously Authorized. $1,512,000.


ᑕᐃᒪ ᒪᒃᐱᖅᑐᕋᖓ 2 ᐅᑎᕐᕕᒋᓗᒍ.


ᐃᒪᐃᓕᖓᔪᖅ, ᐃᓚᒋᐊᕈᑎᑦ ᓇᐃᓈᖅᓯᒪᔪᑦ ᓂᕈᐊᖅᑕᐅᓯᒪᔪᑦ.


ᒪᒥᐊᓇᖅ, ᐃᓄᒃᑎᑑᖓᖏᑦ ᑐᑭᖃᑦᑎᐊᖏᓪᓚᕆᖕᒪᑕ.

My apologies. The Inuktitut copy is not making any sense.


ᒪᒥᐊᓇᖅ, ᖃᓪᓗᓈᑎᑑᖓᔪᑦ ᐅᖃᓕᒫᕐᓂᐊᕋᒃᑭᑦ ᐃᓄᒃᑎᑑᖓᔪᑦ ᑐᑭᓯᐅᒪᓇᖏᒻᒪᑕ.

I apologize. I will read the English copy instead as I have a hard time understanding the Inuktitut copy.


(ᑐᓵᔨᑎᒍᑦ) ᓇᐃᓈᕆᐊᖅᓯᒪᔪᑦ ᓄᓇᕘ ᒐᕙᒪᒃᑯᖏᓐᓂᑦ ᑮᓇᐅᔭᒃᓴᐃᑦ ᒫᔅᓯ 31, 2018

(interpretation ends) Summary of Appropriation Voted for the Public Service of the Government of Nunavut for the Fiscal Year Ending March 31, 2018.


ᓯᕗᓪᓕᖅᐹᖅ ᐊᐅᓚᑦᑎᒍᑏᑦ ᐋᖅᑭᐅᒪᒍᑏ, ᐊᐅᓚᑦᑎᒍᑏ ᐋᖅᑭᐅᒪᔾᔪᑏᑦ ᑮᓇᐅᔭᑦ ᑐᒃᓯᕌᖑᔪᑦ $7,409,000. (ᑐᓵᔨᑎᒎᕈᓐᓃᖅᑐᖅ) ᐊᖏᖅᐱᓯᐅᒃ?

Operations and Maintenance. Operations and Maintenance Appropriation. $7,409,000. (interpretation) Do you agree?


ᑕᐃᒃᑯᓇᓂ ᐱᖁᔭᒃᓴᓕᕆᔾᔪᑎᓂᒃ ᓄᐊᑦᑎᕕᔅᓯᓐᓂᒃ ᑕᐃᒃᑯᐊ ᐱᑲᐃᓐᓇᖅᓯᐅᒃ, ᖃᑯᖅᑕᐃᑦ. ᑕᐃᓐᓇ ᑕᑯᓗᒍᓗ ᐱᖁᔭᒃᓴᖅ ᓈᓴᐅᑎᓕᒃ 44.

Go to your white legislation binder and refer to Bill 44.


ᐱᓯᒪᔭᐃᓐᓇᕆᖅᑰᕋᔅᓯᐅᒃ ᑖᓐᓇ ᐱᖁᔭᒃᓴᖅ ᓈᓴᐅᑎᓕ 44 ᑕᐃᑲᓂ ᓄᐊᒃᑎᕕᔅᓯᓐᓃᓪᓗᐊᖅᑐᖅ ᐱᖁᔭᒃᓴᓂᒃ ᓄᐊᒃᑎᕕᓐᓂᒃ.

I believe everyone has a copy. Bill 44 is in your legislation binder.


Can I proceed now? I believe you have it in front of you now.


ᑕᐅᑐᖅᑰᓕᕋᔅᓯᐅᒃ, ᒪᒥᐊᑉᐳᖓ ᐃᓄᒃᑎᑑᖓᔪᓂᒃ ᐱᓯᒪᖏᓐᓇᒪ ᖃᓪᓗᓈᑎᑑᖓᔪᓂᒃ ᐅᖃᓕᒫᕐᓂᐊᖅᑐᖓ ᐃᒪᐃᓕᖓᔪᓂᒃ.

I’m sorry that I don’t have the Inuktitut copy, so I will read it in English.


(ᑐᓵᔨᑎᒍᑦ) ᒪᓕᒐᒃᓴᖅ 44, ᑮᓇᐅᔭᓂᒃ ᐃᓚᒋᐊᖅᓯᔪᒪᔾᔪᑎ ᐊᐅᓚᑦᑎᓂᕐᒧᑦ ᐋᖅᑭᐅᒪᑎᑦᑎᓂᕐᒧᑦ ᒪᓕᒐᖅ, ᓈᓴᐅᑎᖓ 1, 2017-18.

It reads, (interpretation ends) Bill 44, Supplementary Appropriation (Operations and Maintenance) Act, No. 1, 2017-2018.


ᓈᓴᐅᑎᓕᒃ ᑎᑎᕋᖅᓯᒪᓂᖓ 1. (ᑐᓵᔨᑎᒎᕈᓐᓃᖅᑐᖅ) ᐊᖏᖅᐱᓯᐅᒃ?

Clause 1. (interpretation) Do you agree?


ᐃᒃᓯᕙᐅᑕᖅ (ᑐᓵᔨᑎᒍᑦ): ᑎᑎᕋᖅᓯᒪᓂᖓ 2. (ᑐᓵᔨᑎᒎᕈᓐᓃᖅᑐᖅ) ᐊᖏᖅᐱᓯᐅᒃ?

Chairman: Clause 2. (interpretation) Do you agree?


ᐃᒃᓯᕙᐅᑕᖅ: ᖁᔭᓐᓇᒦᒃ. ᑕᕝᕙᓃᓐᓂᑦᑎᓐᓂᒃ ᐃᓚᒋᐊᕈᑖ ᑕᑯᑲᐃᓐᓇᖅᓯᐅᒃ ᓈᓴᐅᑎᖓ 2, ᒪᒃᐱᖅᑐᕋᖓᓂᒃ 2.

Chairman (interpretation): While we are on this page, please look at the Schedule on page 2.


ᑖᓐᓇ ᐃᓚᒋᐊᕈᑎᖓ ᐃᒪᐃᓕᖓᔪᖅ, ᖃᓪᓗᓇᐅᔭᖅᖢᓂ ᐅᖃᓕᕐᒫᕐᓂᐊᖅᑕᕋ.

I’ll read it in English. (interpretation ends) Schedule.


(ᑐᓵᔨᑎᒍᑦ) ᐃᓚᒋᐊᕈᑏᑦ ᑮᓇᐅᔭᓕᕆᔾᔪᑏᑦ ᐊᕐᕌᒍᒧᑦ ᐃᓱᓕᕝᕕᓕᖕᒧᑦ ᒫᔅᓯ 31, 2018, ᓂᕈᐊᖅ 1: ᐊᐅᓚᑦᑎᓂᕐᒧᑦ ᐋᖅᑭᐅᒪᑎᑦᑎᓂᕐᒧᓪᓗ.

Supplementary Amounts Appropriated for the Fiscal Year Ending March 31, 2018. Vote 1: Operations and Maintenance.


ᑲᑎᑦᑐᒋᑦ ᑐᔅᓯᕌᖑᔪᑦ $7,409,000. (ᑐᓵᔨᑎᒎᕈᓐᓃᖅᑐᖅ) ᐊᖏᖅᐱᓯᐅᒃ?

Total Appropriation. $7,409,000. (interpretation) Do you agree?


ᐃᒃᓯᕙᐅᑕᖅ: ᐅᑎᕐᓗᑕ.

Chairman (interpretation): Let’s go back to the bill.


ᑕᕝᕗᖓ ᐱᖁᔭᒃᓴᒧᑦ, ᑎᑎᕋᖅᓯᒪᓂᖓ 4, ᐊᖏᖅᐱᓯᐅᒃ?


ᐃᒃᓯᕙᐅᑕᖅ: ᑲᑎᒪᔩᑦ, ᐊᖏᖃᑎᒌᒃᐱᑖ ᑖᓐᓇ ᐱᖁᔭᒃᓴᖅ 44 ᐃᓗᒃᑑᓪᓗᒍ ᐱᔭᕇᕐᓂᕋᖅᖢᒍ ᐊᖏᖅᐱᓰ?

Chairman (interpretation): Committee, do we agree to Bill 44 as a whole?


ᑲᑎᒪᔩᑦ, ᐊᖏᖅᐱᓰ ᒪᓕᒐᖅ ᒪᓕᒡᓗᒍ ᓈᓴᐅᑎᓕᒃ 62(2), ᑖᓐᓇ ᐱᖁᔭᒃᓴᖅ ᓈᓴᐅᑎᓕᒃ 44 ᒫᓐᓇᑲᐅᑎᒋᑦ ᑲᑎᒪᔾᔪᑎᒃᓴᓄᐊᕈᓐᓇᕐᓂᕋᓕᖅᖢᒍ ᐱᖓᔪᐊᓐᓂᓪᓗ ᐅᖃᓕᒫᖅᑕᐅᓂᐊᕐᓗᓂ ᐊᖏᖅᐱᓰ?

Committee, do you agree, pursuant to Rule 62(2), that Bill 44 can now immediately be placed on the orders of the day for third reading?


ᐃᒃᓯᕙᐅᖅᑕ: ᖁᔭᓐᓇᒦᒃ.


ᒥᓂᔅᑕ ᐲᑕᓴᓐ, ᑖᔅᓱᒥᖓ ᐱᓕᕆᐊᖃᕇᕋᑦᑕ ᑖᔅᓱᒧᖓ ᐱᔭᕇᕈᑎᒥᒃ ᐅᖃᐅᓯᒃᓴᖃᕈᕕᑦ ᐱᕕᖃᖅᑎᑉᐸᒋᑦ.

Minister Peterson, we are done with this bill. If you have any closing remarks, I now give you the opportunity to make them.


ᐃᒃᓯᕙᐅᑖᖅ, ᖁᔭᓐᓇᒦᒃ ᑲᑎᒪᔨᖁᑎᑎᓪᓗ ᐊᐱᖅᑯᑎᒋᕋᑖᖅᑕᓐᓄᑦ ᐊᐱᖅᑯᑎᒋᕋᑖᖅᑕᓯᓐᓄᑦ ᐃᑲᔪᖅᓱᐃᓂᖅᓯᓄᓪᓗ ᑖᔅᓱᒥᖓ ᒪᓕᒐᒃᓴᒥ ᐊᖏᖅᑐᓯ.

I thank you, Mr. Chairman, and your committee for your questions and support on approving this bill.


ᐊᐱᖅᑯᑎᑦᑎᐊᕚᓗᖃᑦᑕᕋᑖᖅᑐᑦ.


ᐊᒻᒪᑦᑕᐅᖅ ᐃᖅᑲᓇᐃᔭᖅᑎᓕᒫᒃᑲ ᖁᔭᓕᔪᒪᖕᒥᔭᒃᑲ ᐱᓕᕆᐊᖃᖅᐸᓚᐅᖅᑐᐃᑦ ᑖᒃᑯᓂᖓ ᐊᑐᐃᓐᓇᕈᖅᓴᐃᕙᓚᐅᖅᑐᑦ ᐸᐃᑉᐹᓂᒃ ᑲᙳᓇᖅᑐᓕᕆᓂᕐᒥᓪᓗ ᑲᑎᒪᑎᓪᓗᑎᑦ ᓇᓗᓇᐃᖅᑐᐃᖃᑦᑕᓚᐅᖅᑐᑦ.

I would like to thank all our officials who worked on these projects and preparing the documentation for us to consider during our in-camera meetings and to be here today.


ᑖᒃᑯᐊ ᒪᕐᕉᒃ ᒥᔅᑕ ᑦᓴᐅᓐ ᐊᒻᒪ ᑎᐊᕙᕗ ᐊᐃᑉᐸᕆᔪᓐᓇᕋᑖᕋᒃᑭᒃ ᑕᕝᕙᓂ ᐅᖃᕆᐊᖅᑐᕐᕕᖕᒥ.

I would like to thank my two officials, Mr. Chown and Mr. Devereaux, for appearing before me as witnesses at the witness table.


ᐃᖅᓱᖅᑏ, ᑖᒃᑯᐊ ᐃᖅᑲᓇᐃᔭᖅᑎᖏᑦ ᑕᕝᕙᙵᑦ ᑲᑎᒪᕕᖕᒥᑦ ᓯᓚᑖᓄᐊᖅᑎᑲᐃᓐᓇᒃᑭᒃ.

Sergeant-at-Arms, please escort the minister’s officials out.


ᒫᓐᓇ ᐱᕙᓪᓕᐊᓂᕆᓯᒪᔭᑦᑎᓐᓂ ᐅᓂᒃᑳᖁᓕᕆᒃᑭᑦ.

At this time I would like to report progress.


ᐱᖁᔨᕗᖔᖅᑐᖃᕐᒪᑦ ᐅᓂᒃᑳᖁᔭᐅᓕᖅᖢᖓ.

There is a motion on the floor to report progress.


ᑖᓐᓇᓗ ᐱᖁᔨᕗᖔᕈᑦ ᓈᒻᒪᒃᖢᓂ ᓂᓪᓕᕐᕕᒋᔪᓐᓇᕋᓯᐅᒡᒃᓗ.

The motion is in order and is not debatable.


ᐱᖁᔨᕗᖔᕈᑎᒥ ᓈᒻᒪᒃᓴᖅᑐᑦ ᐃᓵᒡᓕᑦ?

All those in favour of the motion, raise your hand.


ᐃᓄᒃ: ᐅᖃᖅᑏ, ᑲᑎᒪᔨᖁᑎᑎᑦ ᐱᓕᕆᐊᖃᕋᑖᕐᒪᑕ ᐱᖁᔭᒃᓴᒥᒃ ᓈᓴᐅᑎᓕᖕᒥᒃ 44-ᒥᒃ. ᑖᓐᓇᓗ ᐱᖁᔭᒃᓴᖅ ᓈᓴᐅᑎᓕᒃ 44 ᒫᓐᓇᑲᐅᑎᒋ ᐱᖓᔪᐊᓐᓂ ᐅᖃᓕᒫᖅᑕᐅᔪᓐᓇᖁᓕᖅᖢᑎᒍ ᐊᒻᒪ ᐅᖃᖅᑏ, ᐱᖁᔨᕗᖓ ᑲᑎᒪᔨᑐᐃᓐᓇᐃᑦ ᐅᓂᒃᑳᖓᑦ ᓈᒻᒪᒋᔭᐅᖁᓪᓗᒍ.

Mr. Enook (interpretation): Mr. Speaker, your committee has been considering Bill 44 and would like to report that Bill 44 is now ready for third reading. Also, Mr. Speaker, I move that the Report of the Committee of the Whole be concurred with.


21. (ᑐᓵᔨᑎᒍᑦ) ᐱᖓᔪᐊᓐᓂ ᐅᖃᓕᒫᖅᑕᐅᓂᖏᑦ ᐱᖁᔭᒃᓴᑦ. (ᑐᓵᔨᑎᒎᕈᓐᓃᖅᑐᖅ) 22.

Item 21. (interpretation ends) Third Reading of Bills. (interpretation) Item 22.


ᑲᑎᒪᔾᔪᑎᒃᓴᑦ. ᑎᑎᕋᖅᑎ.

Orders of the Day. (interpretation ends) Mr. Clerk.


ᐃᖅᑲᐃᑎᑦᑎᔪᒪᔪᖓ ᖃᐅᒃᐸᒧᑦ ᑲᑎᒪᔨᕋᓛᑦ ᒪᓕᒐᒃᓴᓕᕆᓂᕐᒧᑦ ᑲᑎᒪᓛᕐᒪᑕ 9:00−ᒧᐊᖅᐸᑦ ᓇᓄᒃ ᑲᑎᒪᕕᐊᓂ.

Just a reminder for tomorrow, there’s a meeting of the Standing Committee on Legislation at nine o’clock in the Nanuq Committee Room.


ᐅᖃᖅᑎ: ᖁᔭᓐᓇᒦᒃ. (ᑐᓵᔨᑎᒍᑦ) ᓄᖅᑲᖓᓂᐊᓕᕐᒥᔪᒍᑦ ᕿᑎᖅᑰᙳᕋᓱᓐᓂᖓᓂ, ᔫᓂ 1, 2017-ᒥ 1:30-ᒧᐊᖅᐸᑦ ᐅᓐᓄᓴᒥ.

Speaker (interpretation): Thank you. (interpretation ends) This House stands adjourned until Thursday, June 1, at 1:30 p.m.


>>ᑲᑎᒪᓂᖅ ᓄᖅᑲᖅᑐᖅ 16:31ᒧᐊᖅᑎᓪᓗᒍ


ᑲᑎᓯᒪᔫᒃ ᑎᐅᕆᑑᕇ?


ᓄᓇᕗᑦ ᐅᑕᕿᔪᖅ ᓱᓕ


ᐸᕐᓇᐅᓯᐅᕐᑎᐅᔪᑦ ᐃᓱᒪᓚᐅᕐᓯᒪᔪᑦ ᒫᓐᓇᓕᓴᑦᑎᐊᕐᓂᒃ ᑐᓴᐅᒪᔾᔪᑎᓕᕆᓂᕐᒥᒃ ᓄᓇᕗᒧᑦ.

Planners imagined state-of-the-art telecommunications for Nunavut.


ᖁᒻᒧᒃᑎᑕᐅᓯᒪᔪᒧᑦ ᐊᑦᑕᑕᕈᓐᓇᐅᑎᖃᕐᕕᒃ ᓯᒡᔭᐅᑉ ᖃᓂᒋᔭᖓᓂ ᐸᖕᓂᕐᑑᖅ, ᓄᓇᕗᒥᑦ ᓱᓕ ᐊᑐᒻᒪᕆᒃᐳᑦ ᐊᑭᑐᔪᒻᒪᕆᐊᓗᒃᒥᑦ ᖁᒻᒧᒃᑎᑕᐅᓯᒪᔪᒧᑦ ᐊᑦᑕᑕᕈᓐᓇᐅᑎᓂᒃ ᖃᕋᓴᐅᔭᓄᑦ, ᐅᖄᓚᐅᑎᕋᓛᓄᑦ, ᑕᓚᕖᓴᒧᑦ, ᑮᓇᐅᔭᒃᑯᕕᓕᕆᓂᕐᒧᑦ ᐊᒻᒪᓗ ᐅᓄᕐᑐᓂᒃ ᐊᓯᖏᓐᓂᒃ ᐱᔨᑦᑎᕋᐅᑎᓄᑦ.

A satellite earth station near the beach in Pangnirtung. Nunavut is still entirely dependent on expensive satellite connections for internet, mobile smartphone services, television, banking and numerous other services.


ᖁᕕᐊᓲᑎᖃᕋᑦᑕ ᓄᓇᕗᑦ 20-ᐅᓕᕐᓂᖓᓂᒃ ᕿᒥᕐᕈᐊᖅᖢᑎᒍᑦ ᑖᔅᓱᒪ ᓇᖕᒥᓂᖅ ᒐᕙᒪᓕᕆᔨᖃᖅᑐᑦ ᑎᐅᕆᑑᕆᐅᑉ ᐊᓂᒍᐃᓯᒪᓂᖏᓐᓂ ᐊᒻᒪ ᐱᓇᓱᒋᐊᖃᖅᓯᒪᔭᖏᓐᓂᒃ ᒫᙵᑦ ᑎᑕᐅᓯᕆᓂᕐᒥᒃ ᐊᒻᒪ ᑕᑯᓐᓇᒐᒃᓴᓕᕆᓂᕐᒥᒃ ᒪᐅᖓ ᑮᓇᐅᔭᓕᐅᕋᓱᖕᓂᕐᒧᑦ, ᐃᓄᒃᑐᑦ ᖃᓄᐃᓕᕐᓂᖓᓂᒃ ᐊᒻᒪᓗ ᓯᓚᐅᑉ ᐊᓯᙳᖅᓂᖓᓂᒃ. ᐃᓚᖏᓐᓂᒃ ᓄᓇᕗᒻᒥᐅᑕᑦ ᐅᓂᒃᑲᐅᓯᖏᓐᓂᒃ ᑐᓴᕐᓂᐊᖅᑐᒍ ᖃᓄᖅ ᓄᓇᕗᑦ ᑐᑭᖃᕐᒪᖔᑦ ᑖᒃᑯᓄᖓ ᐊᒻᒪᓗ ᖃᓄᐃᑦᑐᓂ ᐊᓯᙳᕈᑎᒃᓴᓂᒃ ᑕᑯᔪᒪᖕᒪᖔᖏᓐᓂᒃ ᐊᕐᕌᒍ 20 ᐊᒡᒋᖅᑐᓂᒃ.

We’re celebrating Nunavut’s twentieth birthday by reviewing the territory’s successes and its challenges in areas ranging from music and the visual arts to the economy, the state of Inuktut and climate change.


ᓄᓇᕗᒻᒥᐅᓂᒃ ᐃᓚᒋᔭᐅᒍᕕᑦ ᖃᕋᓴᐅᔭᓂᒃ ᐊᑐᕐᐸᒡᓗᑎᒃ, ᓱᖏᐅᑎᔪᒃᓴᐅᕗᑎ ᓱᒃᑲᐃᑦᑐᒥ, ᐊᑭᑐᔪᓂᒃ ᐃᓕᐅᖃᕆᐊᓕᖕᓂ ᐊᒻᒪ ᐃᑭᑉᐸᒃᑐᓂᒃ, ᖃᒥᑉᐸᒃᑐᓂᒃ ᐅᖄᓚᐅᑎᕋᓛᓄᑦ ᐱᔨᑦᑎᕋᐅᑎᓂᒃ.

If you’re like most internet users in Nunavut, you’re probably used to slow, expensive downloads and on-again, off-again cellphone service.


ᐃᓱᒪᔪᒃᓴᐅᕗᑎ ᓄᓇᕗᑦ ᑕᐃᒪᓐᓇ ᐸᕐᓇᒃᑕᐅᓚᐅᕐᓯᒪᓂᖓᓂᒃ.

You might think Nunavut was planned that way.


ᑭᓯᐊᓂᓕ ᑕᐃᒪᓐᓇᐅᓚᐅᙱᑦᑐᖅ.


ᐃᑲᔪᖅᑐᕕᓃᑦ ᐋᕿᒃᓯᕙᓪᓕᐊᓂᕐᒥᒃ ᓄᓇᕗᑦ ᒐᕙᒪᒃᑯᓐᓂ ᐃᓱᒪᓚᐅᕐᓯᒪᔪᑦ ᑖᓐᓇ ᐱᖃᑎᒋᔭᐅᓗᓂ ᒫᓐᓇᓕᓴᒻᒪᕆᖕᓂ ᑐᓴᐅᒪᔾᔪᑎᓕᕆᓂᕐᒥᑦ.

Those who helped create the Government of Nunavut dreamed of it being accompanied by a state-of-the-art electronic communications network.


“ᐅᑭᐅᕐᑕᖅᑑᑉ ᑕᐅᑦᑐᖓ ᑐᐊᕕᖅᖢᓂ ᐊᓯᙳᖅᐸᓪᓕᐊᖕᒪᑦ, ᐱᓗᐊᕐᑐᒥᑦ ᑐᓴᕈᓐᓇᐅᑎᓕᕆᓂᒃᑯᑦ ᐅᐊᔭᓅᖅᑐᓂᒃ,” ᓄᓇᕗᒻᒥ ᐊᑐᓕᖅᑎᑕᐅᕙᓪᓕᐊᔪᓂᒃ ᑲᒥᓴᓐ ᐅᖃᓚᐅᕐᓯᒪᔪᑦ 1995-ᒥᑦ, ᐅᕙᓂ ᐅᖃᓕᒫᒐᓕᐊᖑᓯᒪᔪᒥᑦ Footprints in New Snow ᐅᓂᒃᑳᓕᐊᓂᒃ.

“The face of the Arctic is rapidly changing, and in no area more so than in the field of electronic communications,” the Nunavut Implementation Commission declared in 1995, in its famous Footprints in New Snow report.


“ᖃᕋᓴᐅᔭᓕᕆᓂᕐᒥᑦ/ᐅᐊᔭᓅᕐᑐᓂᓪᓗ ᐃᓕᓐᓂᐊᕐᓯᒪᔪᖃᕈᓘᔭᓕᕐᒪᑦ.

“A significant level of computer/electronic literacy has already been attained.


ᓈᒻᒪᒃᑐᓂᒃ ᐋᕿᒃᓱᖅᑕᐅᒍᓂ, ᐸᕐᓇᒃᑕᐅᕙᓪᓕᐊᒍᓂ ᐊᒻᒪᓗ ᐱᓕᕆᔾᔪᑎᑕᖃᕐᓗᓂ, ᐅᓇ ᐅᐊᔭᓅᖅᑐᓂᒃ ᐱᓕᕆᐊᖃᕐᓂᖅ ᐊᖏᒡᓕᒋᐊᕈᓐᓇᖅᑐᖅ ᐊᒻᒪ ᐱᓕᕆᐊᖑᒃᑲᓐᓂᕐᓗᓂ ᐊᒻᒪᓗ ᑮᓇᐅᔭᓕᐅᕈᑎᐅᔪᓐᓇᕐᓯᓗᓂ ᐊᓯᖏᓪᓗ ᐃᑲᔫᑎᐅᔪᓐᓇᖅᑐᑦ,” ᑲᒥᓴᓐ ᐅᖃᓚᐅᕐᑐᑦ.

With proper forethought, planning, and tools, this level of electronic literacy can be expanded and deepened and corresponding economic and other benefits realized,” the commission said.


ᑕᐃᔅᓱᒪᓂ, ᖃᕋᓴᐅᔭᒃᑯᑦ ᐊᑦᑕᑕᕈᓐᓇᐅᑎᓕᕆᓂᖅ ᓄᑖᖑᓚᐅᕐᓯᒪᔪᖅ, ᐊᒻᒪᓗ ᓱᖏᐅᓐᓇᙱᖢᓂ ᐱᖁᑎ.

At that time, the internet was a new, unfamiliar medium.


ᐅᖄᓚᐅᑎᒃᑯᑦ ᐊᑦᑕᑕᕆᐊᖃᖅᐸᒃᖢᑎᒃ ᐃᖃᓗᖕᓂ ᐅᑯᑎᒎᓇᖅ ᓄᓇᓇᑦ (Nunanet), ᑭᓯᐊᓂᓕ ᐊᓯᖏᑦ ᓄᓇᕗᒥᑦ ᓄᓇᓖᑦ ᐊᑭᓕᒐᒃᓴᒥᑦ ᐊᑐᐃᓐᓇᖃᓚᐅᙱᑦᑐᑦ.

A form of local dial-up internet access was available in Iqaluit through a company called Nunanet, but people in most other Nunavut communities had no affordable access.


ᑕᐃᒪᐃᓐᓂᖓᓄᑦ, ᐊᒻᒪᓗ ᐊᑭᑐᔪᒻᒪᕆᐊᓘᓂᖓᓄᑦ ᖁᒻᒧᒃᑎᑕᐅᓯᒪᔪᒃᑯᑦ ᑐᓴᐅᒪᔾᔪᑎᓕᕆᓂᖅ ᐊᒻᒪᓗ ᐱᑕᖃᙱᑦᑎᐊᒻᒪᕆᖕᓂᖅ ᐅᐊᔭᓄᑦ ᐊᑦᑕᑕᐅᑎᐅᓇᔭᖅᑐᓂᒃ, ᖃᐅᔨᒪᓚᐅᕐᒥᔪᑦ ᐋᕿᒃᓱᐃᓂᖅ ᖃᕋᓴᐅᔭᓄᑦ ᐊᑦᑕᑕᕈᓐᓴᐅᑎᓕᕆᓂᖅ ᐊᒃᓱᕈᕐᓇᕋᔭᓚᐅᕐᓂᖓᓂᒃ.

Because of this, but primarily because of the extremely high cost of satellite communications and the total absence of any land-based fibre optic lines, they also knew that creating such a network would be a tough job.


“ᐃᓱᒪᓕᐅᑦᑎᐊᕋᓱᖕᓂᖅ ᓂᕈᐊᒐᒃᓴᐅᔪᓂᒃ ᓄᑖᓂᒃ ᑐᓴᐅᒪᔾᔪᑎᓕᕆᓂᕐᒨᖓᔪᓂᒃ, ᐊᒻᒪᓗ ᓂᕈᐊᕆᔭᐅᔪᑦ ᐊᒃᑕᑕᕈᑎᐅᒍᑎᒃ ᐸᕐᓇᒃᓯᒪᓕᕇᕐᑐᓄᑦ, ᑕᐃᒪᓕ ᑕᒪᓐᓇ ᐱᓕᕆᓂᓪᓚᕆᐅᓂᐊᖅᑐᖅ ᓄᑖᓄᑦ ᓄᓇᕗᑦ ᒐᕙᒪᒃᑯᓐᓄᑦ.”

“Making intelligent choices from among new communications technologies, and connecting those choices with a skillfully prepared work force, will be a major challenge of the new Nunavut Government.”


ᑐᓴᐅᒪᔾᔪᑎᓕᕆᓂᖅ ᒐᕙᒪᓕᕆᕝᕕᐅᓂᐊᖅᑐᓂᒃ

Telecommunications for a decentralized government


ᐃᒃᓯᕙᐅᑕᖃᖅᖢᑎᒃ ᐃᓄᐃᑦ ᓯᕗᓕᐅᕐᑎᖓᓄᑦ ᔮᓐ ᐊᒪᕈᐊᓕᒃ, ᖁᓕᓂᒃ ᑲᑎᒪᔨᖃᖅᑐᖅ ᑲᒥᓴᓐ ᐱᓕᕆᐊᒃᓴᖃᖅᑎᑕᐅᓚᐅᕐᓯᒪᔪᑦ ᐃᓱᒪᓕᐅᕆᓂᐊᕐᓗᑎᒃ ᖃᓄᖅ ᒐᕙᒪᒃᑯᑦ ᐃᓄᖕᓄᑦ ᓄᓇᕗᒥ ᐋᕿᒃᓯᒪᔭᕆᐊᖃᕐᓂᖓᓂᒃ.

Chaired by Inuit leader John Amagoalik, the 10-member commission was handed the task of making recommendations on how a public government in Nunavut should be designed.


ᐋᕿᒃᓯᓚᐅᕐᑐᑦ ᓄᓇᕗᑦ ᒐᕙᒪᒃᑯ ᐊᑐᐃᓐᓇᐅᔪᓐᓇᖅᑐᒥᒃ, ᐊᑑᑎᖃᕈᓐᓇᕐᓗᓂᓗ ᑐᓴᐅᒪᔾᔪᑎᓕᕆᓂᒃᓴᒥᑦ ᐃᖏᕐᕋᑦᑎᐊᕈᓐᓇᖅᑐᒥᑦ.

They concluded that Nunavut’s government would need a reliable, efficient communications network to function properly.


ᑕᐃᒪᐃᔾᔪᑎᖃᓚᐅᕐᑐᕐᓕ ᐊᑐᐊᒐᖅ ᒐᕙᒪᒃᑯᑦ ᐊᕕᒃᑐᕐᓯᒪᓗᑎ ᐱᓕᕆᕝᕕᐅᓂᐊᖅᑐᓂᒃ, ᑖᒃᑯᐊᓗ 400 ᐸᓗᖕᓂ ᓄᑖᓂᒃ ᒐᕙᒪᒃᑯᑦ ᐃᖅᑲᓇᐃᔮᒃᓴᖏᓐᓂᒃ 11-ᓄᑦ ᓄᓇᓕᖕᓄᑦ ᒥᑭᓐᓂᕐᓴᓄᐊᖅᑕᐅᓪᓗᑎᒃ 1999-ᓗ 2001-ᓗ ᐊᑯᓐᓂᖓᓂ.

That’s because of the policy of decentralization, which sent roughly 400 mostly new government jobs to 11 of Nunavut’s smaller communities between 1999 and 2001.


ᑲᒥᓴᓐ ᐃᑲᕐᕋᑲᓪᓛᓗᖕᓂᒃ ᐱᓕᕆᓚᐅᕐᓯᒪᔪᑦ ᖃᐅᔨᓇᓱᒃᖢᒍ ᓈᒻᒪᙱᓕᐅᕈᑎᐅᔪᖅ ᐊᒻᒪᓗ ᑎᑎᕋᐅᓯᕆᓪᓗᒍ ᖃᓄᐃᓕᐅᕈᑎᖏᓐᓂᒃ, ᐃᓚᒋᐊᕈᑎᒃᓴᓄᑦ ᐅᓂᒃᑳᓂ.

The commission put hundreds of hours of work into studying the problem and published the results in widely distributed, but long-forgotten, supplementary reports.


ᐃᓚᖓᓂᒡᓕ ᐅᓂᒃᑳᓂᒃ, ᓄᓇᕗᑦ ᐸᕐᓇᐃᔨᖏᑦ ᓴᕿᑦᑎᓕᓚᐅᕐᓯᒪᔪᑦ ᑕᐅᑐᙳᐊᑦᑎᐊᕈᑎᐊᓗᖕᒥ: ᐊᑦᑕᑕᕈᓐᓇᐅᑎᓕᕆᓂᖅ “ᐅᖄᓚᐅᑎᓕᕆᓂᕐᒧᑦ ᐱᓕᕆᕝᕕᒃᓂᑦ” ᐊᑦᑕᑕᕈᑎᐅᓇᔭᖅᑐᓂᒃ ᓄᓇᕗᑦ 25 ᓄᓇᓕᖏᓐᓂᒃ.

In one of them, Nunavut’s planning body put forward a utopian vision: a network of “teleservice centres” that would link the territory’s 25 communities.


ᑖᒃᑯᓇᓂᓕ ᐱᓕᕆᕝᕕᖕᓂ, ᑕᒪᕐᒥ ᓄᓇᖃᖅᑐᐃᑦ ᐊᑭᖃᙱᑦᑐᒥᒃ ᐅᕝᕙᓘᓐᓃᑦ ᐊᑭᑭᑦᑐᒥᑦ ᑐᓴᐅᒪᔾᔪᑎᓕᕆᔾᔪᑎᒃᓴᓂᒃ ᖃᓄᐃᑦᑐᑐᐃᓐᓇᕐᓂᒃ—ᓱᑲᑦᑐᒃᑰᕈᑎᑦ, ᐊᔾᔨᓕᐅᕈᑎᑦ ᑎᑎᖃᓂᒃ, ᖃᕋᓴᐅᔭᐃᑦ ᐊᒻᒪᓗ ᑕᑯᒃᓴᐅᓗᓂ ᑲᑎᒪᒍᑎᒃᓴᑦ ᐅᖄᓚᐅᑎᑎᒍᑦ.

At those centres, all residents would get free or low-cost access to electronic communications equipment of all kinds—fax machines, scanners, computers and videoconference equipment.


ᑕᐅᑐᙳᐊᓚᐅᕐᒪᑕ ᐅᓇ ᐱᓕᕆᔾᔪᑎᓕᕆᓂᖅ ᒪᐅᓇᕋᔭᖅᖢᓂ ᖃᕋᓴᐅᔭᒃᑯᑦ ᐊᑦᑕᑕᕈᓐᓇᐅᑎᓕᕆᔾᔪᑎᓂᒃ ᐃᓕᓐᓂᐊᕐᕕᒃᓂᑦ, ᐋᓐᓂᐊᕕᖕᓂᒃ, ᕼᐋᒻᒪᓚᒃᑯᑦ ᐃᒡᓗᖁᑎᖏᓐᓂᒃ ᐊᒻᒪᓗ ᒐᕙᒪᓕᕆᕝᕕᐅᔪᓂᒃ ᑎᑎᕋᕐᕕᖕᓂᑦ.

They envisioned that this system would be piggybacked upon a robust network that would connect schools, health centres, hamlet facilities and decentralized territorial offices.


ᓴᕿᑎᓐᓂᐊᕐᓗᒍᑦ ᐊᔪᙱᑦᑐᓐᓇᕋᔭᕐᓂᖓ, 1997-ᒥ ᑲᒥᓴᓐ ᐋᕿᒃᓱᐃᒍᑎᐅᓚᐅᕐᒥᔪᖅ ᑲᑎᒪᕕᒡᔪᐊᕐᓂᒃᓴᒥᑦ “ᐱᓕᕆᓂᐅᑉ ᖃᓄᐃᓕᐅᕈᓯᖓᓂ” ᑲᑎᒪᔭᖅᑐᖅᑐᓂᔅᓗ ᐃᖃᓗᖕᓄᑦ ᐅᐸᒃᑕᐅᓪᓗᓂ ᐱᖓᓱᓂᒃ ᐊᕕᒃᑐᖅᓯᒪᓂᒃᑯᑦ ᐃᓄᐃᑦ ᓄᓇᖏᓐᓂᑦ ᓄᓇᕗᙳᕐᓵᓕᓂᐊᕐᑐᓂᒃ.

To show off its potential, in 1997 the commission also organized a big conference on the “nature of work” that drew delegates to Iqaluit from across the three regions that would soon make up Nunavut.


ᑕᒪᐅᓇᑦᑕᐃᓐᓇᖅ, ᐊᒥᓱᓂ ᐃᓄᖕᓂ ᐊᑦᑕᑕᖅᑎᑦᑎᓚᐅᕐᓯᒪᔪᑦ ᐊᔪᙱᑕᒥᓄᑦ ᑲᑎᒪᕕᒡᔪᐊᒥ ᖃᓄᑐᐃᓐᓇᖅ ᐊᑐᕈᓐᓇᖅᑕᖏᑦᑎᒍ ᑕᐃᔅᓱᒪᓂ: ᖁᒻᒧᒃᑎᑕᐅᓯᒪᔪᒃᑯ ᑕᓚᕕᓴᓐ, ᐅᖄᓚᐅᑎᒃᑯᑦ ᐊᒻᒪ ᖁᒻᒧᒃᑎᑕᐅᓯᒪᔪᒃᑰᖓᓪᓗᓂ, ᐊᒻᒪ ᐅᖄᓚᐅᑎᓂᒃ ᐊᑐᖅᖢᑎᒃ.

At the same time, they connected as many people as they could to the conference by combining every medium available to them at the time: satellite television, videoconferencing through telephone lines and satellite, fax machines, dial-up internet, and plain old voice telephone lines.


ᑕᒪᓐᓇ ᐃᓚᖃᓚᐅᕐᑐᖅ ᐊᑐᖅᖢᑎᒃ ᖃᓪᓗᓈᑐᑦ-ᐃᓄᒃᑎᑐᑦ ᑐᓵᔨᓂᒃ, ᐊᒻᒪᓗ ᐅᖃᕈᓐᓇᙱᑦᑐᓄᑦ ᐊᒡᒐᑎᒍᑦ ᑐᑭᓕᐅᕆᔨᓂᒃ ᐊᒻᒪᓗ ᓴᕿᑉᐸᓪᓕᐊᔪᑦ ᑎᑎᕋᖅᑕᐅᕙᓪᓕᐊᓪᓗᑎᒃ ᑐᓵᑦᑎᐊᙱᑦᑐᓄᑦ.

That included the use of English–Inuktitut interpreters, as well as sign language interpreters and an open captioning system for the hearing impaired.


“ᑲᑎᒪᓂᕐᔪᐊᕐᒧᑦ ᐋᕿᒃᓱᐃᔨᐅᔪᑦ ᐅᔾᔨᕈᓱᓚᐅᕐᑐᑦ ᖁᐊᕐᓵᕐᓇᑐᐃᓐᓇᕆᐊᓕᒃᓂᒃ ᐱᓕᕆᔾᔪᑎᓕᕆᓂᕐᒧᑦ, ᑭᓯᐊᓂᓕ ᐱᓇᓱᒍᒪᒻᒪᕆᓚᐅᕐᑐᑦ ᓴᕿᑎᑦᑎᔪᓐᓇᕐᓂᕐᒥᑦ ᐊᑑᑎᐅᔪᓐᓇᕋᔭᖅᑐᓂᒃ ᑕᐃᒪᐃᑦᑐᓂᒃ ᑐᓴᐅᒪᔾᔪᑎᓕᕆᓂᖅ ᐊᑐᖅᖢᑎᒃ ᒫᓐᓇ ᐱᖁᑎᒋᔭᐅᔪᓐᓇᖅᑐᑦ,” ᐋᕿᒃᓱᐃᔨᐅᔪᑦ ᑕᐃᔅᓱᒪᓂ ᐃᖕᒥᖕᓂᒃ ᐅᐱᒋᒻᒪᕆᓚᐅᕐᑐᑦ.

“The conference organizers were aware of the risks of attempting such a technically complex format, but were firmly committed to the goal of demonstrating the potential benefits of telecommunications by pushing the limits of the current infrastructure,” organizers boasted at the time.


“ᐊᒥᓱᑦ ᐃᓄᐃᑦ ᐅᖃᓚᐅᕐᓯᒪᔪᑦ ᕿᓚᒥᐊᓗᒃ ᐱᓕᕆᔾᔪᑎᓕᕆᓂ ᓄᓇᕗᒥᑦ ᐊᑐᖅᑕᐅᑲᑕᓕᓚᐅᕐᓯᒪᖕᒪᑦ ᐃᓄᐃᑦ ᐊᑐᐃᓐᓇᖃᙱᒃᑲᓗᐊᖅᑎᓪᓗᒋ ᒪᑯᓂᖓ ᐅᖄᓚᐅᑎᓂᒡᓘᓐᓃᑦ ᐊᒻᒪ ᓱᑲᑦᑐᒃᑰᕈᑎᓂᒃ.”

“Several people commented on how quickly technology had been adopted in Nunavut since the days when people did not have access to even the most basic equipment like telephones and fax machines.”


ᑕᒪᑦᑕᓕ ᖃᐅᔨᒪᔪᒍᑦ ᒫᓐᓇ, ᓄᓇᕗᑦ ᑎᑭᐅᑎᓚᐅᕐᓯᒪᙱᑦᑐᖅ.

As we all know now, Nunavut never got there.


ᑕᒪᒃᑯᐊ ᐃᑲᔫᑎᐅᓂᐊᕋᓗᐊᖅᑎᓪᓗᒋᑦ ᒐᕙᒪᓕᕆᕝᕕᐅᔪᓂᒃ, ᑐᓴᐅᒪᔾᔪᑎᓕᕆᓂᖅ ᓴᙱᙱᓗᐊᕐᓂᕐᒧᑦ ᐋᕿᒃᑕᐅᓯᒪᔪᑦ ᒐᕙᒪᒃᑯᑦ ᐱᓕᕆᐊᖏᓐᓂᒃ ᐊᑲᐅᙱᓕᐅᕈᑎᐅᖔᓕᖅᖢᑎᒃ.

Instead of facilitating a decentralized government, the weak telecommunications networks that were put in place tended to hamper government operations.


1999-ᒥ, ᐊᑕᐅᓯᑐᐊᖅ ᓄᓇᕗᓕᒫᒥᑦ ᖃᕋᓴᐅᔭᓄᑦ ᐊᑦᑕᑕᕈᓐᓇᐅᑎᓕᕆᓂᕐᒧᑦ ᐱᔨᑦᑎᕋᐅᑎᐅᔪᖅ ᐊᑐᐃᓐᓇᐅᓪᓗᓂ ᓄᓇᕗᒧ ᒪᓂᒻᒪᐃᓯᒪᓚᐅᕐᐳᖅ ᒐᕙᒪᒃᑯᓐᓄᑐᐊᖅ ᐊᒻᒪ ᐃᓚᖏᓐᓄᑦ ᓇᖕᒥᓂᖅ ᐱᓕᕆᐊᓕᖕᓂᒃ, ᐃᓚᖃᖅᖢᑎᒃ ᐊᒥᓲᙱᑦᑐᓂᒃ ᓄᓇᓕᖕᓂᑦ ᐊᑦᑕᑕᕈᓐᓇᐅᑎᓕᕆᔨᓂᒃ.

In 1999, the sole territory-wide internet service available to Nunavut offered access only to governments and some private businesses, which included a few locally based internet providers.


ᓄᓇᕗᒥ ᐳᕌᑦᐹᓐ ᐱᕙᓪᓕᐊᔪᓕᕆᔨᑦ ᑯᐊᐳᕇᓴᓐ, ᑮᓇᐅᔭᓕᐅᕋᓱᒐᑎᒃ ᑲᑐᔾᔨᖃᑎᒌᖑᔪᑦ, ᖃᐅᔨᓴᓚᐅᕐᓯᒪᕗᑦ ᓄᓇᕗᒥᐅᑕᓂᒃ ᐊᒻᒪᓗ ᖃᐅᔨᓕᖅᖢᑎᒃ ᐱᔪᒪᓪᓚᕆᒃᑐᓂᒃ ᐱᐅᓂᕐᓴᒥᒃ ᖃᕋᓴᐅᔭᓄᑦ ᐊᑦᑕᑕᕈᓐᓇᐅᑎᓕᕆᓂᕐᒧᑦ ᓄᓇᕗᒥᑦ.

The Nunavut Broadband Development Corp., a non-profit organization, surveyed Nunavut residents and found strong demand for better internet everywhere in the territory.


ᐊᑐᖅᓗᑎᒃ ᐃᑲᔫᑎᓂᒃ ᐅᕙᙵᑦ ᓴᓈᒃᓴᓕᕆᓂᒃᑯᑦ ᑲᓇᑕᒥ ᐊᒻᒪ ᐊᓯᖏᓐᓂᒃ, ᐳᕌᑦᐹᓐ ᑯᐊᐳᕇᓴᓐ ᐊᑎᓕᐅᓚᐅᕐᓯᒪᕗᑦ ᑳᓐᑐᕌᒥ ᐅᑯᓄᖓ ᔭᓗᓇᐃᒥ ᑐᙵᕕᓖᑦ Ssi Micro ᑖᒃᑯᐊ ᐳᕌᑦᐹᓐᒥ ᖃᕋᓴᐅᔭᓕᕆᓂᕐᒥ ᓄᓇᕗᑦ ᓄᓇᓕᓕᒫᖏᓐᓂ.

Using funds from Industry Canada and other sources, the broadband corporation signed a contract with the Yellowknife-based SSi Micro to offer broadband internet in every Nunavut community.


ᑕᐃᒪᓐᓇ ‘ᕿᓂᖅ’ ᐊᑦᑕᑕᕈᓐᓇᐅᑎᓕᕆᔨ, ᐊᑐᖃᑦᑕᖅᑐᑦ ᐅᐊᔭᓄ ᐊᑕᙱᑦᑐᓂᒃ ᓄᓇᓕᖕᓅᖅᑎᑦᑎᓪᓗᑎᒃ, ᓴᕿᓕᓚᐅᕐᓯᒪᕗᖅ ᒪᐃ 2005-ᒥᑦ.

That’s how the Qiniq network, which uses wireless signals in every community, came into existence in May 2005.


ᐊᓱᐃᓛᑕᐃᓐᓇᖅ, ᑕᒪᐃᓐᓂ ᓄᓇᓖᑦ ᓄᓇᕗᒥᑦ ᐊᑐᐃᓐᓇᖃᕈᓐᓇᓕᓚᐅᕐᑐᑦ ᐊᑭᓕᒐᒃᓴᒥᑦ ᖃᕋᓴᐅᔭᓄᑦ ᐊᑦᑕᑕᕈᓐᓇᐅᑎᒥᒃ. ᐊᖏᔪᑦ ᖃᐅᔨᕚᓪᓕᕈᑎᒻᒪᕇᑦ

Finally, every community in Nunavut had gained access to a form of affordable internet.


ᑭᓯᐊᓂᓕ ᐅᒃᑑᐱᕆ 6, 2011-ᒥ, ᓄᓇᕗᒥᑦ ᓄᓇᖃᖅᑐᑦ ᖃᐅᔨᕚᓪᓕᕈᑎᖃᒻᒪᕆᓚᐅᕐᓯᒪᕗᑦ ᓴᕿᑎᑦᑎᒍᑎᐅᓪᓗᓂ ᓄᓇᕗᑦ ᐊᑐᕐᓗᓂ ᑭᓯᐊᓂ ᖁᒻᒧᒃᑎᑕᐅᓯᒪᔪᒃᑯᑦ ᑐᓴᐅᑎᓕᕆᔪᓐᓇᖅᑐᑦ.

Big wake-up call But on Oct. 6, 2011, Nunavut residents received an abrupt wake-up call that exposed the territory’s total dependence on satellite communications.


ᖃᕋᓴᐅᔭᓄᑦ ᐃᓚᒃᓴ ᐊᑲᐅᙱᓕᐅᕈᑎᐅᑎᓪᓗᒍ ᐆᒧᖓ ᑕᓕᓵᑦᑯᑦ ᐊᓂᒃ F2 ᖁᒻᒧᒃᑎᑕᐅᓯᒪᔪᖅ ᐊᔪᓕᕈᑎᐅᓚᐅᕐᓯᒪᕗᖅ ᐃᑲᕐᕋᓂᒃ 16-ᓂᒃ, ᐅᖓᓯᒃᑐᒧᑦ ᐅᖄᓚᒍᓐᓇᐃᓪᓕᓪᓗᑎᒃ, ᐅᖄᓚᐅᑎᕋᓛᑦ, ᖃᕋᓴᐅᔭᓄᑦ ᐊᑦᑕᑕᕈᓐᓇᐅᑎᑦ ᐊᒻᒪᓗ ᑮᓇᐅᔭᓕᕆᔾᔪᑎᓄᑦ ᐱᔨᑦᑎᕋᐅᑏᑦ ᐊᔪᓕᖅᖢᑎᒃ.

A software glitch put Telesat’s Anik F2 satellite out of commission for 16 hours, knocking out long-distance telephone, cellular, internet and automated banking services.


ᖃᖓᑕᓲᑦ ᓄᖃᖅᑎᑕᐅᔭᕆᐊᖃᓚᐅᕐᓯᒪᔪᑦ ᐅᓄᕐᑐᐃᑦ, ᐊᒥᓱᓂ ᐊᔪᕐᓯᐅᖃᑎᑦᑎᓪᓗᑎᒃ ᐅᓯᔭᐅᔪᒃᓴᓂᒃ, ᐊᒻᒪᓗ ᐸᓖᓯᒃᑯᑦ ᐊᒻᒪ ᓄᓇᕗᑦ ᒐᕙᒪᒃᑯᑦ ᐱᓕᕆᔨᒻᒪᕆᖏᑦ ᐃᖃᓗᖕᓂᑦ ᐊᑐᕆᐊᖃᓕᖅᖢᑎᒃ ᐆᕚᕈᑎᓂᒃ ᓄᓇᓕᖕᓄ ᐅᖃᕋᓱᒃᑎᓪᓗᒋᑦ.

Airlines cancelled dozens of flights, stranding thousands of passengers, and RCMP officers and territorial government officials in Iqaluit fell back on Iridium satellite telephones to reach the small communities.


ᑕᐃᒪᐃᓚᐅᕐᑎᓪᓗᒍ, ᒐᕙᒪᐅᔪᑦ ᐊᒻᒪᓗ ᐊᒥᓱᒻᒪᕆᐊᓗᐃᑦ ᑎᒍᒥᐊᖅᑎᐅᔪᑦ ᐊᒻᒪ ᐱᓕᕆᕝᕕᐅᔪᑦ, ᐃᓚᖃᖅᖢᑎᒃ CRTC-ᑯᓐᓂᒃ, ᕿᒥᕐᕈᐊᓕᓚᐅᕐᐳᑦ ᖃᓄᑎᒋ ᐅᔾᔨᖅᓱᖅᑕᐅᑦᑎᐊᕆᐊᖃᕐᓂᖓᓂᒃ ᑲᓇᑕᐅᑉ ᐅᐊᖕᓇᖓᓂᒃ ᑐᓴᐅᒪᔾᔪᑎᓕᕆᔾᔪᓯᖅ.

After that incident, governments and many other stakeholders and agencies, including the CRTC, began to take a long, hard look at the fragile state of northern Canada’s telecommunications system.


ᐱᒋᐊᕈᑎᖃᖅᖢᑎᒃ ᓯᕗᓂᐊᒍᑦ ᑐᓴᐅᒪᔾᔪᑎᓕᕆᓂᕐᒥᑦ ᓱᕋᒍᑎᕕᓂᕐᒥᒃ 2009-ᒥᑦ ᐊᐅᔭᒃᑯᑦ ᓈᒻᒪᙱᓕᐅᕈᑎᕕᓂᖅ ᐋᐳᕇᓴᓐ ᓇᓄᖅ (Operation Nanook) ᐅᓇᑕᖅᑐᒃᓴᑦ ᐊᔪᕈᓐᓃᕐᓴᕐᓂᖓᓂᒃ, ᑎᒥᐅᔪᖅ ᑕᐃᔭᐅᔪᖅ Northern Communications and Information Systems(ᐅᑭᐅᕐᑕᖅᑐᕐᒥ ᑐᓴᐅᒪᔾᔪᑎᒌᖕᓂᕐᒧᑦ ᐊᒻᒪ ᑐᓴᐅᒪᔭᒃᓴᓕᕆᓂᕐᒧᑦ ᐱᓕᕆᔾᔪᑎ) ᐱᓕᕆᖃᑎᒌᖑᔪᑦ ᐊᖏᔪᒥᒃ ᖃᐅᔨᓴᓚᐅᕐᓯᒪᖕᒪᑕ ᑐᓴᐅᒪᖃᑦᑕᐅᑎᓕᕆᓂᕐᒧᑦ ᐱᖁᑎᒋᔭᐅᔪᓂᒃ ᑲᓇᑕᐅᑉ ᐅᑭᐅᕐᑕᖅᑐᖓᓂᒃ.

Spurred by an earlier telecommunications breakdown in the summer of 2009 that hampered the Operation Nanook military exercise, a body called the Northern Communications and Information Systems Working Group did a big assessment of the communications infrastructure in the Canadian Arctic.


ᐃᓱᒫᓘᑎᖃᖅᑐᑦ ᑭᒃᑯᓕᒫᓂ ᖃᓄᐃᑎᑦᑎᑦᑕᐃᓕᓂᕐᒧᑦ ᐊᒻᒪ ᑲᓇᑕᒥ ᓴᐳᓐᓂᐊᖅᑎᑦ, ᐱᓕᕆᖃᑎᒌᑦ ᐃᓱᒪᓕᐅᕆᓯᒪᔪᑦ ᐋᕿᒃᓱᐃᓂᕐᒥᒃ ᐊᑐᐃᓐᓇᐅᓂᕐᓴᓂᒃ ᐱᔨᑦᑎᕋᐅᑎᓕᕆᓂᕐᒥᒃ, ᐃᑲᔫᑎᒃᓴᒃᑲᓐᓂᕐᓂᒃ, ᐱᓕᕆᐊᖑᐃᓐᓇᕈᓐᓇᕐᓗᓂ ᐊᒻᒪᓗ ᐊᓯᐊᓂ ᑐᙵᕕᒃᓴᐅᓂᐊᖅᑐᓂᒃ, ᐊᒻᒪᓗ ᐱᐅᓯᕚᓪᓕᖅᑎᓪᓗᒍ ᑐᐊᕕᕐᓇᖅᑐᓕᕆᓂᕐᒧᑦ ᐱᓕᕆᓂᐅᔪᑦ.

Concerned about public safety and national security, the group recommended the setting of basic minimum standards, more reliable services, more funding, redundancy and back-up systems, and improvements to emergency response.


ᐋᓐᑎᐅᕆᐅᒥᑦ ᑐᙵᕕᓕᒃ ᓴᓇᕝᕕᒃ ᑕᐃᔭᐅᔪᖅ ᐋᑎᒃ ᕙᐃᐳ ᐃᖕᒃ. (Arctic Fibre Inc.) ᓴᕿᓕᓚᐅᕐᐳᖅ, ᑐᒃᓯᕋᐅᓯᐅᖅᖢᓂ ᐋᕿᒃᓱᐃᔪᒪᓂᕐᒥᑦ ᑕᕆᐅᑉ ᐃᓗᐊᒍᑦ ᐅᐊᔭᓂᒃ ᕙᐃᐳ ᐋᑉᑎᒃᓂ ᓂᐅ ᔪᐊᒃ ᓯᑎᒥᑦ ᑕᐅᕗᖓ ᐊᐃᓯᐊᒧᑦ ᐅᑭᐅᖅᑕᖅᑑᑉ ᐱᖓᖕᓇᖓᓂᒃ ᕿᑭᖅᑖᓗᖕᒧᑦ ᐊᖅᑯᑎᐊᒍᑦ, ᐊᑦᑕᑕᕈᑎᐅᓗᓂ ᓄᓇᕗᒥᑦ ᓄᓇᓕᖕᓂᑦ ᐊᖅᑯᑎᐊᓃᑦᑐᓂᒃ.

An Ontario-based firm called Arctic Fibre Inc. emerged, proposing to install an undersea fibre optic line from New York City to Asia through the Northwest Passage, connecting multiple Nunavut communities along the way.


ᑖᓐᓇ ᑲᒻᐸᓂ ᐱᑖᕆᔭᐅᓕᓚᐅᕐᓯᒪᔪᑦ ᑯᐃᓐᑎᓕᐊᓐ ᓴᑉᓰ ᕼᐆᑎᖕᔅ ᐊᓛᔅᑲᒥᑦ (Quintillion Subsea Holdings), ᑖᒃᑯᐊᓗ ᐋᕿᒃᓱᐃᓚᐅᕐᓯᒪᓪᓗᑎᒃ ᐅᐊᔭᓂᒃ ᐊᓛᔅᑲᐅᑉ ᐅᑭᐅᕐᑕᖅᑐᖓᓂᒃ.

That company was eventually acquired by Quintillion Subsea Holdings of Alaska, which did install undersea fibre optic around Arctic Alaska.


ᑭᓯᐊᓂᓕ ᐸᕐᓇᐅᑎ ᐊᑦᑕᑕᖅᑎᑦᑎᓂᕐᒥᒃ ᑲᓇᑕᐅᑉ ᐅᑭᐅᕐᑕᖅᑐᖓᓂ ᐊᑐᓕᖅᑎᑕᐅᔭᕆᐊᖃᑎᖅᐳᖅ.

But a plan to connect the Canadian Arctic has yet to be implemented.


ᑕᒪᐅᓇᑦᑕᐃᓐᓇᖅ, ᐅᑭᐅᕐᑕᖅᑐᕐᒥᑦ ᑲᑐᔾᔨᖃᑎᒌᖑᔪᑦ ᐊᒻᒪ ᒐᕙᒪᐅᔪᑦ, ᐱᓗᐊᕐᑐᒥ ᓄᓇᕗᑦ ᒐᕙᒪᖓ, ᑐᓂᓯᑲᑕᓕᓚᐅᕐᓯᒪᕗᑦ CRTC-ᑯᓐᓄᑦ ᑲᓇᑕᒥ ᓈᓚᐅᓯᕆᔨᒃᑯᓐᓄᑦ, ᐱᔪᒪᒻᒪᕆᒃᖢᑎᒃ ᐋᕿᒃᓯᒪᒍᑎᒃᓴᒥᑦ ᐱᓕᕆᒃᑲᓐᓂᕐᓂᕐᒥᒃ ᐊᑐᕈᓐᓇᑦᑎᐊᖅᑐᒥᑦ ᑐᓴᐅᒪᔾᔪᑎᓕᕆᓂᕐᒥᒃ ᓄᓇᒥᑦ.

At the same time, northern organizations and governments, especially the Government of Nunavut, began to make more aggressive submissions to the CRTC, demanding that the regulator do more to enforce the creation of more reliable telecommunications in Nunavut.


“ᐃᓄᖃᙱᑦᑐᒦᓐᓂᖅ ᐊᑐᖅᑕᐅᔭᕆᐊᖃᙱᓚᖅ ᓇᓗᓇᐃᒃᑯᑎᐅᓂᐊᕐᓗᓂ ᒐᕙᒪᓄᑦ, ᓇᖕᒥᓂᖅ ᐱᓕᕆᐊᓄᑦ ᐅᕝᕙᓘᓐᓃᑦ ᐃᒻᒥᒃᑰᔪᑦ ᐊᑐᐃᓐᓇᖃᕈᓐᓇᙱᓐᓂᖏᓐᓂᒃ ᐱᔨᑦᑎᕋᐅᑎᓂᒃ ᑕᒪᓐᓇ ᐱᒻᒪᕆᐊᓘᓕᖅᑎᓪᓗᒍ ᐅᓪᓗᒥ ᖃᕋᓴᐅᔭᑎᒍᑦ ᑮᓇᐅᔭᓕᐅᕋᓱᖕᓂᐅᓕᖅᑐᒧᑦ ᐊᒻᒪᓗ ᐊᑐᐃᓐᓇᖃᖅᑎᑦᑎᖕᒥᓗᑎᒃ ᐊᓯᖏᓐᓂᒃ ᐱᔨᑦᑎᕋᐅᑎᓂᒃ, ᒪᑯᓂᖓ ᐋᓐᓂᐊᖃᖅᑕᐃᓕᓂᕐᒧᑦ, ᐃᓕᓐᓂᐊᖅᑐᓕᕆᓂᕐᒧᑦ, ᒐᕙᒪᓕᕆᓂᕐᒧᑦ, ᖃᓄᐃᑎᑦᑎᑦᑕᐃᓕᓂᕐᒧᑦ ᐊᒻᒪ ᑮᓇᐅᔭᓕᕆᓂᕐᒧᑦ,” ᓄᓇᕗᑦ ᒐᕙᒪᒃᑯᑦ ᐅᖃᓚᐅᕐᑐᑦ CRTC-ᑯᓐᓄᑦ 2016-ᒥᑦ.

“Remote isolation cannot be used as a justification for governments, businesses nor individuals being unable to access a service that is vital in today’s digital economy and that in turn provides access to other services, such as health care, education, government, public safety and banking,” the GN told the CRTC in 2016.


ᒪᑯᓂᖓᓕ ᒫᓐᓇᓕᓴᒻᒪᕆᖕᓂᒃ ᑐᓴᐅᒪᔾᔪᑎᓕᕆᓃᑦ ᒥᒃᓵᓄᑦ ᐸᕐᓇᐃᔨᐅᓚᐅᕐᓯᒪᔪᑦ ᑕᐅᑐᙳᐊᕐᓂᑯᖓ ᓄᓇᕗᒧᑦ, ᓄᓇᕗᑦ ᓱᓕ ᐅᑕᕿᕗᖅ.

As for the state-of-the-art telecommunications system that planners had envisioned for Nunavut, Nunavut still waits.


ᔨᒻᐱᐅᓪᓄᓇᕗᒥᑦᓄᓇᖃᓚᐅᕐᑐᖅ1979-ᒥᑦᑎᑭᖢᒍ2015, ᐊᒻᒪᓗᑕᐃᑲᓃᓐᓂᕐᒥᓂᒃᐱᓕᕆᐊᖃᓪᓗᐊᑕᖅᖢᓂᑐᓴᒐᒃᓴᓕᐅᖅᑎᐅᓂᕐᒥᒃᐊᒻᒪᐋᕿᒃᓱᐃᔨᐅᓂᕐᒥᒃᓄᓇᑦᓯᐊᕐᒥᐱᕙᓪᓕᐊᔪᓂᒃ.

Jim Bell lived in Nunavut from 1979 until 2015, and for much of that time worked as a reporter and editor at Nunatsiaq News.


ᐊᕐᕌᒍᓂᒃ 20-ᓂ ᐊᓂᒍᓵᖅᑐᓂᒃ, ᓄᓇᕗᑦ ᑕᑯᓯᒪᕗᖅ ᐊᓯᙳᕈᑎᒻᒪᕆᖕᓂᒃ ᓯᓚ ᐅᖅᑰᓯᕙᓪᓕᐊᓂᖓᓄᑦ

Over the past 20 years, Nunavut has witnessed dramatic changes as the climate warms


ᔪᓚᐃ 2009-ᒥ, ᐳᐃᔾᔪᕋᖅᑎᑦ ᑰᖕᒧᑦ ᓂᒡᓚᖅᑎᕆᐊᖅᑐᕐᐳᑦ ᓯᓚᐅ ᐅᖂᓂᖓ ᑎᑭᐅᑎᑲᑕᓕᖅᑎᓪᓗᒍ 20 ᐃᓱᖏᓐᓄᑦ ᐅᖂᓂᓕᖕᒥᒃ ᐃᖃᓗᖕᓂᑦ.

In July 2009, swimmers head to the river to cool off in a heat wave that brought temperatures in the high twenties to Iqaluit.


ᑕᒪᓐᓇ ᑕᐃᒪᐃᑉᐸᙱᑦᑑᒐᓗᐊᖅ ᐊᐅᔭᑕᒫᖅ.

That hasn’t been typical of every summer, however.


ᐅᖂᓂᐅᕙᒃᑐᖅ ᓄᓇᕗᒥ ᖁᕝᕙᖅᐸᒃᖢᓂ ᐊᑦᑎᒃᓯᕙᒃᖢᓂ, ᑕᒪᐃᓐᓂ ᓯᓚᐅᑉ ᖃᓄᐃᓕᖓᓂᖓᒍᑦ, ᑕᐃᒪᐃᑉᐸᒃᖢᓂᓗ ᓯᓚᐅᑉ ᐊᓯᙳᖅᐸᓪᓕᐊᓂᖓᓄᑦ, ᑭᓯᐊᓂᓕ ᖃᖓᙳᕌᖓᑦ ᐅᑭᐅᕐᑕᖅᑑ ᐅᖂᓂᖓ ᖁᕝᕙᖅᐹᓪᓕᕐᓂᐊᕋᓱᒋᔭᐅᔪᑦ ᐱᖓᓱᐃᕐᓯᒪᓗᑎᒃ ᓄᓇᕐᔪᐊᓕᒫᖅ ᑕᐅᑐᒃᖢᒍ, ᐅᖂᓯᕙᓪᓕᐊᓂᖅ ᑲᔪᓰᓐᓇᖅᐸᑦ ᑲᒪᒋᔭᐅᙱᓪᓗᓂ.

Temperatures throughout Nunavut have been up and down, in all seasons, typical of climate change, although over time Arctic average temperatures are expected to rise three times more than those globally, if warming continues unchecked.


(ᐊᔾᔨᓕᐅᕆᔨ ᔭᐃᓐ ᔪᐊᔾ)


ᖁᕕᐊᓲᑎᖃᕋᑦᑕ ᓄᓇᕗᑦ 20-ᐅᓕᕐᓂᖓᓂᒃ ᕿᒥᕐᕈᐊᖅᖢᑎᒍᑦ ᑖᔅᓱᒪ ᓇᖕᒥᓂᖅ ᒐᕙᒪᓕᕆᔨᖃᖅᑐᑦ ᑎᐅᕆᑑᕆᐅᑉ ᐊᓂᒍᐃᓯᒪᓂᖏᓐᓂ ᐊᒻᒪ ᐱᓇᓱᒋᐊᖃᖅᓯᒪᔭᖏᓐᓂᒃ ᒫᙵᑦ ᑎᑕᐅᓯᕆᓂᕐᒥᒃ ᐊᒻᒪ ᑕᑯᓐᓇᒐᒃᓴᓕᕆᓂᕐᒥᒃ ᒪᐅᖓ ᑮᓇᐅᔭᓕᐅᕋᓱᖕᓂᕐᒧᑦ, ᐃᓄᒃᑐᑦ ᖃᓄᐃᓕᕐᓂᖓᓂᒃ ᐊᒻᒪᓗ ᓯᓚᐅᑉ ᐊᓯᙳᖅᓂᖓᓂᒃ. ᐃᓚᖏᓐᓂᒃ ᓄᓇᕗᒻᒥᐅᑕᑦ ᐅᓂᒃᑲᐅᓯᖏᓐᓂᒃ ᑐᓴᕐᓂᐊᖅᑐᒍ ᖃᓄᖅ ᓄᓇᕗᑦ ᑐᑭᖃᕐᒪᖔᑦ ᑖᒃᑯᓄᖓ ᐊᒻᒪᓗ ᖃᓄᐃᑦᑐᓂ ᐊᓯᙳᕈᑎᒃᓴᓂᒃ ᑕᑯᔪᒪᖕᒪᖔᖏᓐᓂᒃ ᐊᕐᕌᒍ 20 ᐊᒡᒋᖅᑐᓂᒃ.

We’re celebrating Nunavut’s twentieth birthday by reviewing the territory’s successes and its challenges in areas ranging from music and the visual arts to the economy, the state of Inuktut and climate change.


ᐅᓇ ᐊᕐᓇᕐᓗᒃ ᑐᖑᔪᖅᑐᖅ ᑎᖕᒥᐊᖅ, ᑐᕐᓲᕆᔭᐅᔪᒥᒃ ᒥᓯᒪᔪᒻ ᑲᖏᖅᖠᓂᖅᒥᑦ ᐋᒐᓯ 2018-ᖑᑎᓪᓗᒍ, ᐃᓚᒋᔭᐅᔪᖅ ᐊᒥᓱᓄᑦ ᑲᓇᖕᓇᕐᒥᐅᓂᒃ ᑎᖕᒥᐊᓂᒃ ᑕᒪᐅᙵᑲᑕᓕᖅᑐᓂᒃ ᓄᓇᕗᒧᑦ.

This female mountain bluebird, seen perching on a porch in Rankin Inlet on August 2018, is one of several southern bird species that have made forays into Nunavut.


(ᐊᔾᔨᙳᐊᖅ ᐳᑐᓕᒃ ᐊᔾᔨᓕᐅᕆᔨᓂᑦ)


ᓯᕗᓪᓕᖅᐹᑦ ᓇᓗᓇᐃᒃᑯᑎᐅᓇᔭᖅᑐ ᓄᓇᕗᑦ ᓯᓚᖓ ᐊᓯᔾᔨᕈᑎᒻᒪᕆᐅᓇᔭᖅᑐᓄᑦ ᑕᑯᔭᐅᓕᓚᐅᕐᑐᖅ ᐄᐳᕈᓪ 1999 ᖁᕕᐊᓲᑎᐅᑲᑕᒻᒪᕆᓚᐅᕐᓯᒪᑎᓪᓗᒍ ᓄᓇᕗᑦ ᐱᒋᐊᓕᕐᓂᖓᓄᑦ.

The first signs that Nunavut’s climate would face dramatic changes could be seen not long after those heady celebrations following the creation of the territory in April 1999.


ᑕᐃᔅᓱᒪᓂ ᒪᑯᐊ ᑲᔫᔭᐃᑦ ᐅᕌᐱᓐᔅ (robins) ᑕᑯᔭᐅᓚᐅᕐᓯᒪᔪᖅ ᓯᕗᓕᖅᐹᒥᑦ ᕼᐋᐱ ᕚᓕᒥ ᐃᖃᓗᖕᓂ.

That summer, robins were first spotted nesting near the beach below the Happy Valley neighbourhood of Iqaluit.


ᑖᒃᑯᐊ ᐅᕌᐱᓐ, ᐅᖓᓯᒋᔭᖓᓃᒻᒪᕆᒃᑐᑦ ᐃᓂᒋᕙᒃᑕᖏᓐᓂ ᒪᕐᕉᒃ ᐃᓐᓇᐅᓪᓗᑎᒃ ᐊᒻᒪ ᐃᓐᓇᐅᙱᑦᑐᖅ, ᑕᑯᔭᐅᖃᑦᑕᓚᐅᕐᑐᑦ ᐊᒥᓲᖅᑕᐅᓪᓗᑎᒃ ᐃᖃᓗᐃᑦ ᐃᒡᓗᕕᖃᕐᕕᐊᓂ ᐊᒻᒪ ᓂᐊᖁᙴᒧᑦ ᐱᓱᒡᕕᒃᑯᑦ.

These robins, far outside their traditional range and numbering at least two adults and a juvenile, were seen several times near the Iqaluit cemetery and along the walking trail to Apex.


2013-ᖑᕐᑎᓪᓗᒋ, ᐅᕌᐱᓐᔅ ᑕᐅᔭᐅᓂᕋᖅᑕᐅᖃᑦᑕᓚᐅᕐᒥᔪᑦ ᐅᖓᓯᒃᑐᓂᒃ ᓄᓇᓕᖕᓂ ᐅᑯᓇᓂ ᖃᒪᓂᑦᑐᐊᖅ, ᑲᖏᖅᖠᓂᖅ, ᐊᕐᕕᐊᑦ, ᐃᖃᓗᒃᑑᑦᑎᐊᖅ ᐊᒻᒪ ᖁᒡᓗᖅᑑᒥᑦ.

By 2013, robin sightings were reported from as far away as Baker Lake, Rankin Inlet, Arviat, Cambridge Bay and Kugluktuk.


ᐅᑯᐊ ᐊᐅᐸᖅᑐᓂ ᓴᒡᕕᓖᑦ ᑎᖕᒥᐊᑦ, ᐅᐱᕐᙶᙳᕐᓂᖓᓂ ᓂᒋᕐᒥ ᖃᐅᔨᑎᑦᑎᔩᑦ, ᑎᑭᓯᒪᔪᑐᐊᙳᙱᑦᑐᑦ ᑕᑯᔭᐅᓯᒪᔪᓂᒃ ᓄᓇᕗᒥᑦ ᑕᐃᒪᙵᑦ 1999-ᖑᓚᐅᕐᑎᓪᓗᒍ, ᑕᑯᓯᒪᔪᖃᕆᓪᓗᓂ ᒪᑯᓂᖓ ᖃᖃᓃᓲᑦ ᑐᒍᔪᕐᑐᑦ ᑎᖕᒥᐊᑦ (mountain blue bird), ᑭᖕ ᕕᓱ (kingfisher), ᑎᑕᓲᑦ ᓯᐱᐅᕈᔅ (song sparrows) ᐊᒻᒪᓗ ᐊᒥᐊᓕᑲᓐ ᑰᑦ (American coot) ᐅᖃᐅᓯᐅᓯᒪᖕᒥᔪᑦ.

These red-breasted birds, which announce the coming spring in the south, haven’t been the only winged newcomers to be spotted in Nunavut since 1999, where sightings of a mountain bluebird, a kingfisher, song sparrows and an American coot have also been recorded.


ᑕᐃᒪᐃᑎᓪᓗᒍ, ᐊᕐᕌᒍ 20 ᐊᑐᕐᓯᒪᔪᓂᒃ, ᐃᓚᖏᑦ ᓄᓇᕗᒧᐊᖅᐸᒃᑐᑦ ᐅᓄᕈᓐᓃᕐᓯᒪᓂᕐᓴᐅᓕᕐᑐᑦ: ᓯᒡᔭᒥᐅᑕᑦ ᐅᑯᑎᑐᓇᖅ ᓯᒡᔭᕆᐊᖅᔪᒃᑎᑐᑦ, ᖃᐅᔨᔭᐅᓯᒪᓕᕐᑐᑦ ᐃᓂᒋᕙᒃᑕᖏ ᒥᒃᖠᕚᓪᓕᕐᓯᒪᓂᖏᓐᓂᒃ ᐊᔾᔨᒋᑲᑕᙱᓐᓂᖓᓄᑦ ᓯᓚᐅᑉ ᐅᖂᓯᕙᖕᓂᖓ, ᓄᑖᓄᑦ ᐱᕈᖅᐸᓪᓕᐊᔪᓄᑦ ᐊᒻᒪᓗ ᐅᓄᕐᓂᕐᓴᐅᓕᕐᑐᓄᑦ ᓂᕿᑐᖅᑎᓄᑦ—ᐃᓚᖃᖅᖢᑎᒃ ᓇᓄᕐᓂᒃ.

Meanwhile, over the past 20 years, some birds formerly common to Nunavut have become much less numerous: shorebirds like the red knot, a kind of sandpiper, have found their habitats shrink in the territory due to unusual temperature swings, new vegetation and more numerous predators—including polar bears.


ᐆᓇᕐᓯᕙᓪᓕᐊᓂᖓ ᑕᕆᐅᑉ ᐅᖂᓂᖓ ᑕᒪᐅᙵᕈᑎᐅᓯᒪᖕᒥᔪᖅ ᒪᑯᓂᖓ ᐋᕐᓗᒃᓂᒃ ᐊᒻᒪ ᐃᖃᓗᖕᓂᒃ ᓵᒪᓐᓂᒃ ᓄᓇᕗᑦ ᐃᒪᖏᓐᓄᑦ.

Warming ocean temperatures have also brought killer whales and salmon into Nunavut waters.


ᐊᒻᒪᓗ ᓇᓄᐃᑦ ᐊᔾᔨᙳᐊᖏᑦ ᐊᑭᓐᓇᕐᒥᐅᑕᐅᓕᖅᖢᑎᒃ ᓇᓗᓇᐃᒃᑯᑎᐅᓪᓗᑎᒃ ᓯᓚᐅᑉ ᐊᓯᙳᖅᐸᓪᓕᐊᓂᖓᓄᑦ, ᐅᓇ ᐃᓱᒫᓘᑎᒋᓪᓗᒍ ᐊᒥᓱᑦ ᐆᒪᔪᐃᑦ ᐊᔾᔨᒌᙱᑦᑐᑦ ᐱᑕᖃᕈᓐᓃᕐᓯᒪᓂᖏᓐᓂᒃ ᑕᕆᐅᑉ ᓯᑯᖏ ᑖᒃᑯᓄᖓ ᐃᓂᒋᔭᐅᓚᐅᕐᐸᖕᓂᖏᓐᓄᑦ ᐆᒪᓇᓱᖕᓂᒃᑯᑦ.

And polar bears have become a poster species for climate change, due to concerns that the species may vanish along with the sea ice they use as a hunting platform.


ᓄᓇᕗᒻᒥᐅᑦ ᐊᕙᑎᓕᕆᔨᐅᕙᒃᑐᓂᒃ ᐊᖏᖃᑎᖃᐃᓐᓇᙱᓯᒪᔪᑦ ᐊᒻᒪ ᖃᐅᔨᓴᖅᑎᓂᒃ ᖃᓄᖅ ᓇᓄᐃᑦ ᐅᑭᐅᕐᑕᖅᑐᒥᑦ ᖃᓄᐃᓯᒪᓂᖏᓐᓂᒃ ᐅᖂᓂᕐᓴᐅᓕᖅᑐᒥᑦ ᐅᑭᐅᕐᑕᖅᑐᕐᒥᑦ.

Nunavummiut have not always seen eye to eye with environmental groups and scientists about how polar bears are faring in a warmer Arctic.


ᐊᒥᓱᑦ ᐃᓄᐃᑦ ᐅᖃᕐᓯᒪᔪᑦ ᓄᓇᕗᑦ ᓇᓄᖏᑦ ᖃᓄᐃᙱᓐᓂᖏᓐᓂᒃ ᐊᒻᒪ ᖃᓄᐃᔾᔮᙱᓐᓂᖏᓐᓂᒃ, ᓯᑯᐃᑦ ᒥᒃᖠᕙᓪᓕᐊᒐᓗᐊᖅᑎᓪᓗᒋᑦ.

Many Inuit say that the territory’s polar bear population is healthy and will remain healthy, despite decreasing sea ice.


ᐅᖃᐅᓯᖃᖅᑐᑦ ᐅᓄᕐᓂᓴᓂᒃ ᓇᓄᕐᓂ ᓄᓇᓖᑦ ᖃᓂᒋᔭᖏᓐᓂᒃ ᓄᓇᓕᖕᓂᓪᓗ ᑕᑯᓂᕐᓴᐅᓕᕐᓂᖏᓐᓂᒃ, ᐊᒻᒪᓗ ᐅᓗᕆᐊᓇᓕᖅᐸᒃᖢᑎᒃ ᐃᓄᖕᓄᑦ ᐊᖅᑯᑎᖏᓐᓃᑦᑐᓄᑦ.

They point to the larger numbers of polar bears now more frequently seen near and in communities, with disastrous consequences for people who cross their paths.


ᓰᓚ ᕗᐊᑦ-ᑯᓘᑎᐃ, ᐃᓄᒃ ᖃᓄᐃᓕᐅᕐᑎᒻᒪᕆᒃ, ᓄᐱᐅᓪ ᐲᔅ ᓵᓚᒃᓴᐅᓯᐊᒧᑦ ᓂᕈᐊᒐᒃᓴᖅ ᐊᒻᒪ ᐅᖃᓕᒫᓂ ᑎᑎᕋᖅᑎ, ᓴᕿᑎᑦᑎᔨᐅᓯᒪᔪᖅ ᐃᓄᐃᑦ “ᐱᕕᖃᕐᒪᑕ ᓂᒡᓚᓱᒃᑐᒦᓐᓂᕐᒥᒃ,” ᐅᖃᐅᓯᖃᖅᑐᖅ ᓯᓚᐅᑉ ᐊᓯᙳᖅᐸᓪᓕᐊᓂᖓᓂᒃ ᐱᖃᑎᖃᖅᖢᓂ ᒪᓕᓇ ᐃᐳᓴᓐ, ᑲᓚᖡᑦ ᓄᓇᖓᓂ ᒪᓕᒐᓕᕆᔨᐅᓂᑯᑦ ᐊᒻᒪ ᒪᓕᒐᓕᕆᔨᐅᓪᓗᓂ ᐅᑯᓄᖓ ‘ᐃᓄᐃᑦ ᐊᑕᖃᑎᒌᑦ’, 2009-ᖑᑎᓪᓗᒍ ᔫᓇᐃᑕᑦ ᓇᐃᓴᓐᔅ ᓯᓚᐅᑉ ᐊᓯᙳᖅᐸᓪᓕᐊᓂᖓᓂ ᐅᖃᐅᓯᖃᑲᑕᒃᑎᓪᓗᒋᑦ ᑰᐸᓐᕼᐊᐃᒐᓐᒥ, ᑕᕝᕙᓂᓗ ᐃᓄᐃᑦ ᐅᑭᐅᕐᑕᖅᑐᕐᒥᑦ ᐃᓱᒪᒋᔭᐅᓛᙳᖅᑎᑦᑎᓇᓱᒃᖢᑎᒃ.

Sheila Watt-Cloutier, an Inuk activist, Nobel Peace Prize nominee and author, who has promoted the Inuit “right to be cold,” speaks about climate change with Maliina Abelsen, a former Greenlandic politician and MP for the party Inuit Ataqatigiit, during the 2009 United Nations climate talks in Copenhagen, where Inuit tried to make the Arctic a key issue for negotiators.


ᐅᖂᓂᕐᓴᖅ, ᖃᐅᔨᒪᓇᙱᓐᓂᕐᓴᐅᓕᕐᑐᖅ ᐅᑭᐅᕐᑕᖅᑐᖅ


ᑭᓯᐊᓂᓕ ᓄᓇᓖ ᖃᐅᔨᒪᖕᒪᑕ ᐆᒥᖓ ᓯᓚᐅᑉ ᐊᓯᙳᖅᐸᓪᓕᐊᓂᖓ ᐱᒻᒪᕆᐅᓂᖓᓂᒃ.

It remains undisputed by residents, however, that climate change is real.


ᓯᓚᐅᑉ ᐅᖂᓂᖓ ᐆᓇᕐᓂᕐᓴᐅᓕᕐᒪᑦ ᐊᕐᕌᒎ ᐃᓗᐊᒍᑦ.

Temperatures are warmer throughout the year.


ᓯᓚᐅᑉ ᖃᓄᐃᓐᓂᐊᕐᓂᖓ ᓇᓗᓇᕐᓂᕐᓴᐅᓕᕐᑐᖅ, ᐊᓄᕌᕌᓗᐃᑦ ᓴᕿᑉᐸᓕᖅᖢᑎ ᓂᕆᐅᒋᔭᐅᙱᑎᓪᓗᒋ.

The weather is now more unpredictable, with storms blowing up unexpectedly.


ᐃᒪᐅᑉ ᐃᒪᖃᕐᓂᖏᑦ ᐊᑐᖅᑕᐅᔪᓐᓇᐃᓪᓕᔪᖅ ᐃᓚᖏᒍᑦ.

Changing water levels have made it hard to travel by boat in certain areas.


ᓄᓇ ᐸᓂᕐᓂᕐᓴᐅᓕᕐᑐᖅ.


ᐊᒻᒪᓗ ᓯᑯ ᓵᓐᓂᕐᓴᐅᓕᖅᖢᓂ, ᖁᐊᕐᓇᓵᕐᓂᕐᓴᐅᕙᓕᖅᖢᓂ ᐊᒻᒪ ᐊᐅᒃᓵᓕᓂᕐᓴᐅᕙᓕᖅᖢᓂ.

And the ice is thinner, freezing later and melting earlier.


ᒥᒃᖠᕙᓪᓕᐊᔪᖅ ᑕᕆᐅᑉ ᓯᑯᖓ ᑲᔪᓰᓐᓇᖅᑐᖅ ᐱᕙᓪᓕᐊᓂᖓᒍᑦ ᐊᐅᒃᐸᓪᓕᐊᙱᓐᓇᕐᓂᖏᓐᓂᒃ ᐊᐅᔭᒃᑯᑦ.

Shrinking sea ice continues to set records for its dwindling extent during the summer months.


ᖃᐅᔨᓴᕐᑎᐅᔪᓪᓗ ᐅᖃᕐᓯᒪᓪᓗᑎᒃ ᓄᓇᐅᑉ ᐊᑖᓂ ᐊᐅᔪᐃᑦᑐᖅ ᐅᑭᐅᕐᑕᖅᑐᕐᒥᑦ ᓴᕿᑎᑦᑎᕙᓪᓕᐊᑐᐃᓐᓇᕆᐊᖃᖅᖢᑎ ᓯᓚᒧᑦ ᐅᖂᓯᒃᑲᓐᓂᕈᑎᐅᔪᓐᓇᖅᑐᓂᒃ ᒑᓯᓂᒃ ᐳᔪᕐᓂᒃ ᓯᓚᐃᓐᓇᕐᒧᑦ ᐊᒻᒪᓗ ᖁᐊᕐᓵᕐᓇᖅᑐᓂᒃ ᒪᑯᑎᑐᓇᖅ ᒨᑯᕆᑎᑐᑦ.

And researchers say that melting permafrost in the Arctic may release more climate-warming greenhouse gases into the atmosphere and toxins like mercury into the environment.


ᐱᕕᖃᕐᒪᑕ ᓂᒡᓚᓱᒃᑐᒦᓐᓂᕐᒥᒃ


2005, ᐃᓄᒃ ᐊᕙᑎᓕᕆᓂᕐᒧᑦ ᐱᓕᕆᔨᒻᒪᕆᐅᔪᖅ ᓰᓚ ᕗᐊᑦ-ᑯᓘᑎᐃ ᐱᒋᐊᖅᑎᑦᑎᓚᐅᕐᓯᒪᔪᖅ ᓄᓇᕐᔪᐊᕐᒥᑦ ᐃᖅᑲᖅᑐᐃᕕᒃᑰᖅᑎᑦᑎᓂᕐᒥᒃ ᓯᓚᐅᑉ ᐊᓯᙳᕐᓂᖓᓄᒃ: ᐱᖁᔨᒍᑎ, ᐊᑎᓕᐅᖅᑕᐅᓯᒪᓚᐅᕐᑐᖅ 62-ᓂ ᐃᓄᖕᓂᒃ ᐊᖑᓇᓱᒃᑎᓄᑦ ᐊᒻᒪᓗ ᐃᓐᓇᑐᖃᕐᓂ ᓄᓇᓕᖕᓂᑦ ᑲᓇᑕᒥ ᐊᒻᒪ ᐊᓛᔅᑲᒥ, ᐅᑯᓄᖓ Inter-American Commission-ᑯᓐᓂᑦ ᐆᒧᖓ ᑭᒃᑯᑐᐃᓐᓇᐃᑦ ᐱᔪᓐᓇᐅᑎᖏᓐᓄᑦ.

In 2005, Inuk environmental activist Sheila Watt-Cloutier launched the first international legal action on climate change: a petition, also signed by 62 Inuit hunters and elders from communities across Canada and Alaska, to the Inter-American Commission on Human Rights.


ᕗᐊᑦ-ᑯᓘᑎᐃ ᐱᓕᕆᐊᕆᓇᓱᒃᑕᖓ ᐊᓂᒍᓚᐅᙱᓚᖅ, ᑭᓯᐊᓂᓕ ᐊᓱᕈᕐᓂᖓ, ᐃᑲᔪᕈᑎᐅᕚᓪᓕᓚᐅᕐᑐᖅ ᓄᐱᐅᓪ ᐲᔅ ᓵᓚᒃᓴᐅᓯᐊᕈᑎᒧᑦ ᓂᕈᐊᒐᒃᓴᐅᓂᕐᒧᑦ, ᐊᒻᒪᓗ ᓄᓇᕐᔪᐊᓕᒫᒥᑦ ᐅᔾᔨᕈᓱᓕᕈᑎᐅᓪᓗᓂ ᓯᓚᐅᑉ ᐊᓯᙳᖅᐸᓪᓕᐊᓂᖓ ᐅᑭᐅᕐᑕᖅᑐᕐᒥᑦ.

Watt-Cloutier’s petition was unsuccessful, but her efforts, which garnered her a Nobel Peace Prize nomination, helped attract more global attention to climate change in the Arctic.


ᓄᓇᐅᓪᓗ ᓯᓚᐅᓪᓗ ᑲᑎᓐᓂᖓ: 2018-ᒥᑦ ᓯᕿᓂᖅ ᓴᕿᓪᓗᐊᓚᐅᙱᑦᑑᒐᓗᐊᖅ ᒥᑦᑎᒪᑕᓕᒃᒥᑦ, ᒫᓃᑦᑐᖅ ᑐᑭᒧᑦ 72.6 ᑎᒍᕇᔅᒥᑦ, ᑭᓯᐊᓂ ᔭᓄᐊᕆ 29-ᙳᖅᐸᑦ.

In 2018, the sun wasn’t supposed to rise at all in Pond Inlet, located at latitude 72.6 degrees, until Jan. 29.


ᑭᓯᐊᓂᓕ ᓴᕿᓚᐅᕐᑐᖅ.


ᐅᓇ ᓄᑖᖅ ᖃᐅᒪᓂᖅ ᑕᕐᕆᐊᒃᓲᖂᔨᓪᓗᓂ ᑕᕐᕋᕆᔭᐅᓪᓗᑎᒃ ᒪᕐᕈᐃᓂ ᐅᖂᓂᕐᒧᑦ ᐊᒻᒪ ᓂᒡᒐᓱᖕᓂᖅ ᑲᑎᖢᑎᒃ.

This new light is due to a kind of mirage created by reflected light from two pools of cold and warm air.


(ᐊᔾᔨᓕᐅᕆᔨ ᓰᓚ ᑲᑦᓴᒃ)


ᑕᐃᒪᐃᑎᓪᓗᒍ, ᓄᓇᕗᑦ ᒐᕙᒪᒃᑯᑦ ᓵᙵᓚᐅᕆᕗᑦ ᓈᒻᒪᒋᔭᐅᙱᖢᑎᒃ ᐅᖃᐅᓯᖃᙱᓗᐊᕐᓂᖏᓐᓂᒃ ᓯᓚᐅᑉ ᐊᓯᙳᖅᐸᓪᓕᐊᓂᖓᓂᒃ.

Meanwhile, the Government of Nunavut has faced criticism for not doing more to address climate change.


ᐅᓂᒃᑳᑦ ᑲᓇᑕᒥ ᐊᑐᖅᑐᕕᓂᕐᓂᒃ ᖃᐅᔨᓴᖅᑎ ᖃᐅᔨᓚᐅᕐᑐᖅ 2018-ᒥᑦ ᓈᒻᒪᒃᑐᒃᑯᑦ ᖃᐅᔨᓴᓚᐅᙱᒻᒪᑕ ᐊᒻᒪ ᐱᓕᕆᓕᕆᐊᕐᓯᒪᙱᓐᓂᖏᓐᓂᒃ ᐊᒃᑐᐃᒍᑎᓂᒃ ᓯᓚᐅᑉ ᐊᓯᙳᖅᐸᓪᓕᐊᓂᖓᓂᒃ ᓄᓇᕗᒥᑦ.

A report by Canada’s auditor general found in 2018 that it failed to properly assess and respond to the impacts of climate change within the territory.


ᐊᓯᖏᓪᓕ ᐱᓕᕆᓂᐅᔪᑦ ᓴᐳᔾᔨᓯᒪᓂᕐᒥ ᐅᑭᐅᕐᑕᖅᑐᕐᒥᑦ ᐊᑑᑎᖃᕐᓂᕐᓴᐅᖂᔨᕗᑦ.

Other efforts to protect the Arctic have proven more effective.


ᐊᖏᖃᑎᒌᒍᑎᒧᑦ ᐊᑎᓕᐅᖅᑕᐅᓚᐅᕐᑐᖅ ᐅᒃᑑᐱᕆᐅᓚᐅᕐᑐᒥ ᑲᓛᖡᑦ ᓄᓇᖓᓂ, ᓲᕐᓗ, ᐱᔾᔪᑎᖃᖅᑐᖅ ᓴᐳᔾᔨᓯᒪᓇᓱᖕᓂᕐᒥᑦ ᐃᖃᓗᒐᓱᖕᓂᕐᒥᒃ ᐅᑭᐅᕐᑕᖅᑑᑉ ᑕᕆᐅᖏᓐᓂᒃ.

A treaty signed last October in Greenland, for instance, is intended to protect vulnerable fisheries in the Arctic Ocean.


ᑖᓐᓇ ᐊᖏᕈᑎ, ᐊᑎᓕᐅᕐᑕᐅᓚᐅᕐᑐᖅ ᐅᕙᓂ ᐃᓗᓕᓵᑦ, ᖃᓛᖡᑦ ᓄᓇᖓᓂ, ᒪᑯᓇᙵᑦ ᑭᒡᒐᖅᑐᐃᔨᓂᒃ ᐅᑭᐅᕐᑕᖅᑐᕐᒥᑦ ᓄᓇᓕᕐᔪᐊᓂᒃ ᐊᒻᒪ ᐊᓯᖏᓐᓂᒃ, ᑮᓇᐅᔭᓕᐅᕋᓱᖕᓂᕐᒧᑦ ᐃᖃᓗᒐᓱᖕᓂᑦ ᕿᑎᖅᐸᓯᐊᓂᒃ ᐅᑭᐅᕐᑕᖅᑑᑉ ᑕᕆᐅᖓᑕ ᓄᖃᖅᑎᑕᐅᓯᒪᓂᐊᕐᓗᓂ ᐊᕐᕌᒍᓂᒃ 16-ᓂᒃ ᐊᒡᒋᖅᑐᓂᒃ, ᑕᒪᒃᑯᐊ ᖃᐅᔨᓴᖅᑎᐅᔪᑦ ᑐᑭᓯᓇᓱᒍᓐᓇᕐᓂᐊᕐᒪᑕ ᖃᓄᖅ ᐅᓄᕐᓂᖃᕐᒪᖔᑕ ᐊᒻᒪ ᖃᓄᐃᙱᑎᒋᖕᒪᖔᑕᓗ ᐅᓄᖕᓂᖏᑦ ᐃᖃᓗᐃᑦ.

The agreement, signed in Ilulissat, Greenland, by representatives of Arctic nations and others, banned commercial fishing in the Central Arctic Ocean for at least the next 16 years, so scientists could try to understand the size and health of the region’s fish populations.


ᐋᒐᓯ 2017-ᒥ, ᒐᕙᒪᑐᖃᒃᑯᑦ ᐋᕿᒃᓯᓚᐅᕐᑐᑦ ‘ᑕᓪᓗᕈᑎᐅᑉ ᐃᒪᖓ’, ᖃᓪᓗᓈᑐᑦ ᐊᑎᖃᖅᑎᑕᐅᔪᖅ ᓛᓐᑳᔅᑐ ᓴᐅᓐ, ᐊᖏᓂᖅᐹᖅ ᑕᕆᐅᕐᒥᐅᑕᓄᑦ ᓴᐳᔾᔨᓯᒪᕝᕕᒃᒥᑦ ᑲᓇᑕᒥ.

And in August 2017, the federal government created Tallurutiup Imanga, the Inuktitut name for Lancaster Sound, the largest marine protected area in Canada.


ᐋᑐᕚᒥ ᑮᓇᐅᔭᓂ ᐃᑲᔫᑎᖃᕐᓯᒪᔪᑦ $200 ᒥᓕᐊᓐ ᑖᓚᐃᑦ ᐅᖓᑖᓂᒃ ᐅᕗᖓ ᓄᑖᒧᑦ ᑲᓇᑕᐅᑉ ᖁᑦᑎᒃᑐᖓᓂᒃ ᖃᐅᔨᓴᕐᕕᒃᒧᑦ ᐃᖃᓗᒃᑑᑦᑎᐊᕐᒥᒃ, ᑖᓐᓇ, ᐱᐊᓂᒃᑕᐅᒍᓂ, ᐃᓱᒪᒋᔭᐅᔪᖅ ᓯᓚᐅᑉ ᐊᓯᙳᖅᐸᓪᓕᐊᓂᖓᓂᒃ ᐱᓕᕆᐊᖃᕐᓂᐊᕋᓱᒋᔭᐅᓪᓗᓂ.

Ottawa has also invested more than $200 million in the new Canadian High Arctic Research Station in Cambridge Bay, which, when it opens, is expected to focus on climate change research.


ᐊᒻᒪᓗ ᐃᓄᐃᑦ ᓄᓇᕐᔪᐊᕐᒥᑦ ᐅᑭᐅᕐᑕᖅᑐᕐᒥᐅᑕᑦ ᑲᑎᒪᔨᕐᔪᐊᖓ ᐱᓕᕆᓯᒪᒋᕗᑦ ᐅᖃᐅᓯᖃᑲᑕᒃᖢᑎᒃ ᓯᓚᐅᑉ ᐊᓯᙳᖅᐸᓪᓕᐊᓂᖓᓂᒃ ᐅᑭᐅᕐᑕᖅᑐᕐᒥᑦ ᓄᓇᕐᔪᐊᕐᒥ ᐅᖃᐅᓯᖃᑲᑕᒃᑎᓪᓗᒋᑦ ᓯᓚᐅᑉ ᐊᓯᙳᖅᐸᓪᓕᐊᓂᖓᓂᒃ.

And the Inuit Circumpolar Council has been active in speaking out about climate change in the Arctic in global discussions about climate change.


ᓄᖃᖅᑎᑦᑎᕚᓪᓕᕈᒪᓪᓗᑎᒃ ᐃᓚᒋᔭᐅᓗᐊᖅᑐᓂᒃ ᐅᖂᓯᕙᓪᓕᐊᓂᖓᓄᑦ ᓄᓇᕗᑦ ᐊᒻᒪᓗ ᐅᑭᐅᕐᑕᖅᑐᕐᒥᐅᑕᑦ, ᓄᓇᕐᔪᐊᕐᒥᑦ ᐃᒪᕐᓄᑦ ᐊᒃᑐᐊᔪᓂᒃ ᑲᑐᔾᔨᖃᑎᒌᖑᔪᑦ ᓄᖃᖅᑎᑦᑎᓯᒪᖁᔨᒻᒪᕆᓕᕐᐳᑦ ᐅᕐᓱᐊᓗᓕᕆᓂᕐᒥᒃ ᐅᑭᐅᕐᑕᖅᑐᕐᒥᑦ.

To cut a big contributor of warming in Nunavut and the circumpolar region, the International Maritime Organization now wants to ban heavy fuel oil from the Arctic.


ᐅᑭᐅᕐᑕᖅᑐᕐᒥᑦ ᒪᓕᒐᓕᕆᔨᕐᔪᐊᖑᔪᑦ ᐊᒻᒪᓗ ᐅᑭᐅᕐᑕᖅᑐᕐᒥ ᑲᑎᒪᔨᕐᔪᐊᑦ ᐱᓕᕆᖕᒥᔪᑦ ᐊᖏᖃᑎᒌᒍᑎᒃᓴᐅᓂᐊᖅᑐᒥ ᐃᓱᖃᖅᑎᑦᑎᒍᑎᒃᓴᒥᑦ ᐳᔪᕐᓂ ᓯᓚᐃᓐᓇᕐᒧᐊᖅᑎᑦᑎᔪᓐᓇᕐᓂᕐᒥ, ᐅᕝᕙᓘᓐᓃᑦ ᕿᕐᓂᖅᑕᖅ ᐳᔪᕆᔭᐅᔪᓂᙶᕐᓯᒪᔪ ᐅᑭᐅᕐᑕᖅᑐᕐᒥ.

Arctic parliamentarians and the Arctic Council are also working on a deal to limit the release of soot, or black carbon, in the Arctic.


ᓴᕕᕋᔭᒃ ᐃᒡᓗᐃᑦ ᖄᖓᓄᑦ ᐋᕿᒃᓯᒪᔪᑦ ᓄᓇᓕᐸᔭᑦ ᕿᑎᖓᓂ ᑲᑎᖓᔪᑦ ᑕᓪᓕᕐᒥᖅ, ᐅᒃᑑᐱᕆ 5-ᒥ, ᐅᓐᓄᐊᒃᑯᑦ ᐱᕐᓯᖅᑐᐊᓘᕌᓪᓚᓚᐅᕐᑎᓪᓗᒍ ᓱᑲᓂᖓ ᐊᓄᕆᐅᑉ ᑎᑭᑦᑕᖅᖢᓂ 114 ᑭᓛᒥᑕᔅᓄ ᐃᑲᕐᕋᒧᑦ.

Metal roofing from two Iqaluit apartment buildings sits in a heap in the city’s downtown on Friday, Oct. 5, 2018, after an overnight storm when wind speeds reached 114 kilometres an hour.


(ᐊᔾᔨᓕᐅᕆᔨ ᐱᐊᑦ ᐳᕋᐅᓐ)


ᓯᓚᐅᑉ ᐊᓯᙳᕈᑎᖓ ᐃᑲᔫᑎᐅᓂᐊᕈᓂ ᓄᓇᕗᒧᑦ, ᐊᔪᕐᓇᙱᓐᓂᕐᓴᐅᓇᔭᕐᑐᖅ ᑕᒥᐅᕐᒥᑦ ᖃᓂᒋᔭᖃᖅᑐᓄᑦ.

If there’s a benefit to climate change for Nunavut, it could be easier maritime access.


ᑕᒪᓐᓇ ᑮᓇᐅᔭᓕᐅᕈᑎᖃᒃᑲᓐᓂᕈᓐᓇᖅᖢᓂ, ᐊᑐᒃᑲᓐᓂᕈᓐᓇᖅᑐᓕᕆᔨᓄᑦ, ᐃᖏᕐᕋᔾᔪᑎᓕᕆᓂᕐᒧᑦ ᐱᓕᕆᐊᖃᖅᑐᓄᑦ ᐊᒻᒪᓗ ᐊᐅᓚᑦᑎᔨᓄᑦ ᐅᒥᐊᕐᔪᐊᓂᒃ ᐃᓄᖕᓂ ᐅᓯᑲᖅᑕᖅᑎᐅᕙᒃᑐᓂᒃ ᐆᑐᓇ ᑯᕆᔅᑐᓪ ᓱᕇᓂᑎ, ᑖᓐᓇᓕ 2017-ᒥ ᐊᖏᓂᖅᐹᖑᓚᐅᕐᓯᒪᔪᖅ ᐃᓄᖕᓂ ᐅᓯᑲᖅᑕᖅᑎᓂᒃ ᐊᖅᑯᓵᖅᓯᒪᔪᓂᒃ ᐅᑭᐅᕐᑕᖅᑐᕐᒥ ᐅᐊᓕᓂᕐᒥᒃ ᕿᑭᖅᑖᓗᒃᒧᑦ ᐊᖅᑯᑎᒃᑯᑦ.

This is likely to bring more economic activity, for resource developers, transport companies and operators of cruise ships, such as the Crystal Serenity, which, in 2017, became the largest passenger vessel to transit the Northwest Passage.


ᐋᑐᕚᒥ ᔫᓂᕘᓯᑎᒥ ᖃᐅᔨᓴᖅᑎᐅᔪᖅ ᔮᑭ ᑖᓴᓐ ᐅᖃᕐᓯᒪᔪᖅ ᖃᓄᑐᐃᓐᓇᖅ ᐊᐅᓪᓚᖅᑎᑦᑎᔪᓐᓇᕐᓯᓂᖅ ᑕᒪᐅᖓ ᐱᕈᖅᐸᓪᓕᐊᓂᐊᕐᒪᑦ.

University of Ottawa researcher Jackie Dawson has said you can count on shipping of all kinds in the region to continue to grow.


“ᐊᕐᕌᒍᑦ 20-ᓂ ᖁᕝᕙᖅᐹᓪᓕᔾᔮᙱᑦᑐᒃᓴᐅᔪᖅ, ᑭᓯᐊᓂᓕ 20 ᐅᑭᐅᑦ ᐊᑯᓂᐊᓘᙱᒻᒪᑕ,” ᐅᖃᓚᐅᕐᑐᖅ ᓄᓇᑦᓯᐊᕐᒥ ᐱᕙᓪᓕᐊᔪᓄᑦ.

“It may not go up in 20 years, but 20 years isn’t that long,” she told Nunatisaq News.


“ᖁᕝᕙᖅᐹᓪᓕᒻᒪᕆᖕᓂᐊᖅᑐᖅ 100-ᓄᑦ, ᑭᓯᐊᓂ ᖃᓄᐃᓕᐅᕐᔪᐊᖅᑐᖃᑳᓪᓚᒃᐸᑦ, ᓯᓚᐅᑉ ᖃᓄᐃᓐᓂᖓᒍᑦ.

“And it’s definitely going up in 100, unless there’s something catastrophic that happens, climatically.


ᐊᒻᒪᓗ ᑕᐅᕗᖓ ᑎᑭᐅᑎᒍᑦᑕ, ᑕᑯᓕᕋᔭᖅᑐᒍᑦ ᓂᐅᕕᖃᑦᑕᐅᑎᓕᕆᓂᕐᒥᒃ ᐅᑭᐅᕐᑕᖅᑐᒃᑰᖅᑐᓂᒃ.”

And when we get to that point, we will see trade through the Arctic.”


ᔭᐃᓐ ᔪᐊᔾ ᐊᖏᔪᒃᖠᖅ ᐅᓂᒃᑳᓕᐅᖅᑎᐅᕗᖅ ᓄᓇᑦᓯᐊᕐᒥ ᐱᕙᓪᓕᐊᔪᓄᑦ.

Jane George is the senior reporter for Nunatsiaq News.


ᔪᐊᔾ, ᐱᕙᓪᓕᐊᔪᓄᑦ ᐃᖅᑲᓇᐃᔭᕐᓯᒪᔪᖅ 1997-ᒥ ᐱᒋᐊᖅᖢᓂ, ᑎᑎᕋᐅᓯᖃᕈᓘᔭᕐᓯᒪᕗᖅ ᖃᓄᐃᓕᐅᕈᑎᐅᕙᓪᓕᐊᔪᓂᒃ ᓄᓇᕗᒥᑦ, ᓄᓇᕕᒥᒃ ᐊᒻᒪᓗ ᐅᑭᐅᕐᑕᖅᑐᕐᒥᐅᑕᓕᒫᓂᒃ.

George, who has worked for the newspaper since 1997, has written widely on issues related to events in Nunavut, Nunavik and the circumpolar region.


ᑎᑎᖃᖁᑎᒋᔭᐅᔪᓂ ᐅᓂᒃᑲᐅᓯᕕᓂᕐᓂᒃ ᓄᓇᑦᓯᐊᕐᒥ ᐱᕙᓪᓕᐊᔪᓂᒃ, ᑖᒃᑯᐊᓗ, 2006-ᒥ ᒥᕈᐊᒐᒃᓴᐅᓚᐅᕐᓯᒪᓪᓗᑎ ᐆᒧᖓ ᒥᓯᓄ ᐃᓕᓴᕆᔭᐅᔾᔪᑎᒧ ᑭᒃᑯᓕᒫᓄᑦ ᐱᔨᑦᑎᕋᐅᑎᖃᕐᓂᕐᒥᑦ ᑎᑎᕋᐅᓯᓕᕆᓂᒃᑯᑦ ᐅᓂᒃᑳᓕᐅᕐᓯᒪᓂᖏᓐᓄᑦ ᓯᓚᐅᑉ ᐊᓯᙳᖅᐸᓪᓕᐊᓂᖓᓂᒃ.

With files from stories from Nunatsiaq News, which, in 2006, was nominated for a Michener Award for public service journalism for its coverage of climate change.


165 ᐊᕐᕌᒍᑦ ᐊᓂᒍᕐᓯᒪᓕᖅᑎᓪᓗᒋᑦ, ᐃᓄᐃᑦ ᖃᐅᔨᒪᓂᖓᑦ ᕗᕌᖕᒃᓕᓐ ᐅᒥᐊᕐᔪᐊᖓᓂ ᓇᓂᓯᒍᑎᐅᕗᖅ

After 165 years, Inuit knowledge leads to Franklin’s wrecks


ᐃᓄᐃᑦ ᖃᓄᐃᓕᐅᕈᓯᕕᓂᖏᑦ ᓇᓂᓯᓂᕐᒧᑦ ᐅᖃᐅᓯᐅᖃᑦᑕᓕᖅᐳᖅ ᓄᓇᕐᔪᐊᓕᒫᒥ

The part that Inuit played in the discovery now told around the world


ᖃᐅᔨᒪᔭᐅᑦᑎᐊᖅᑐᖅ ᐊᖅᑐᕕᓂᓕᕆᔨ ᓗᐃ ᑲᒨᑲᒃ ᐅᖅᓱᖅᑑᖅᒥᐅᑕᖅ ᐅᕙᓃᑦᑐᖅ ᓄᓇᑦᑕ ᓱᓇᒃᑯᑕᖏᑦ ᑕᑯᔭᒐᖃᕐᕕᒃᒥᑦ ᐃᖃᓗᖕᓂᑦ ᔭᓄᐊᕆ 19, 2017-ᒥ, ᐅᖃᓪᓚᒃᑎᓪᓗᒍ ᐃᓄᐃᑦ ᖃᐅᔨᒪᔭᙱᓐᓂᒃ ᕗᕌᖕᒃᓕᓐ ᖃᐅᔨᓴᕐᓂᕕᓂᖓᓂᒃ ᓄᓇᓂᒃ.

The renowned oral historian Louie Kamookak of Gjoa Haven at the Nunatta Sunakkutaangit Museum in Iqaluit on Jan. 19, 2017, when he gave a talk on Inuit knowledge of the Franklin expedition.


ᑲᒨᑲᑦ ᐃᑲᔪᒻᒪᕆᓚᐅᕐᐳᖅ ᓇᓂᓯᓂᕐᒥᒃ ᕗᕌᖕᒃᓕᓐ ᐅᒥᐊᕐᔪᐊᖏᓐᓂᒃ.

Kamookak was instrumental in finding Franklin’s wrecks.


(ᐊᔾᔨᓕᐅᕆᔨ ᓯᑏᕝ ᑐᓵᒻ)


ᖁᕕᐊᓲᑎᖃᕋᑦᑕ ᓄᓇᕗᑦ 20-ᐅᓕᕐᓂᖓᓂᒃ ᕿᒥᕐᕈᐊᖅᖢᑎᒍᑦ ᑖᔅᓱᒪ ᓇᖕᒥᓂᖅ ᒐᕙᒪᓕᕆᔨᖃᖅᑐᑦ ᑎᐅᕆᑑᕆᐅᑉ ᐊᓂᒍᐃᓯᒪᓂᖏᓐᓂ ᐊᒻᒪ ᐱᓇᓱᒋᐊᖃᖅᓯᒪᔭᖏᓐᓂᒃ ᒫᙵᑦ ᑎᑕᐅᓯᕆᓂᕐᒥᒃ ᐊᒻᒪ ᑕᑯᓐᓇᒐᒃᓴᓕᕆᓂᕐᒥᒃ ᒪᐅᖓ ᑮᓇᐅᔭᓕᐅᕋᓱᖕᓂᕐᒧᑦ, ᐃᓄᒃᑐᑦ ᖃᓄᐃᓕᕐᓂᖓᓂᒃ ᐊᒻᒪᓗ ᓯᓚᐅᑉ ᐊᓯᙳᖅᓂᖓᓂᒃ.

We’re celebrating Nunavut’s twentieth birthday by reviewing the territory’s successes and its challenges in areas ranging from music and the visual arts to the economy, the state of Inuktut and climate change.


ᐃᓚᖏᓐᓂᒃ ᓄᓇᕗᒻᒥᐅᑕᑦ ᐅᓂᒃᑲᐅᓯᖏᓐᓂᒃ ᑐᓴᕐᓂᐊᖅᑐᒍ ᖃᓄᖅ ᓄᓇᕗᑦ ᑐᑭᖃᕐᒪᖔᑦ ᑖᒃᑯᓄᖓ ᐊᒻᒪᓗ ᖃᓄᐃᑦᑐᓂ ᐊᓯᙳᕈᑎᒃᓴᓂᒃ ᑕᑯᔪᒪᖕᒪᖔᖏᓐᓂᒃ ᐊᕐᕌᒍ 20 ᐊᒡᒋᖅᑐᓂᒃ.

Some notable Nunavummiut share with us what the territory means to them and the changes they’d like to see over the next 20 years.


ᓇᓂᓯᓂᑯᑦ–2014-ᒥᑦ ᐊᒻᒪ 2016-ᒥ–ᐊᓯᐅᓂᑯᓂᒃ ᐅᒥᐊᕐᔪᐊᑦ ᓲ ᔮᓐ ᕗᕌᖕᒃᖠ 1845-ᒥᑦ ᐊᑐᖅᑕᕕᓂᖏᓐᓂᒃ ᐅᑭᐅᕐᑕᖅᑐᕐᒥᑦ ᖃᐅᔨᓴᖅᑎᓪᓗᒍ ᐱᒻᒪᕆᐅᓛᖑᖃᑕᐅᒋᔭᐅᔪᑦ ᐃᑦᑕᕐᓂᓴᕐᓂ ᓇᓂᓯᕙᖕᓂᕐᒥᑦ ᑕᐃᒪᐃᑦᑐᐸᓗᖕᓂᒃ.

The discoveries—in 2014 and 2016—of the lost ships of Sir John Franklin’s 1845 Arctic expedition were among the most significant archaeological finds of their kind.


ᐊᑯᓂᐊᓗᒃ ᕿᓂᖅᑐᓂᒃ ᓇᓂᔭᐅᓚᐅᙱᑦᑐᑦ 165 ᐊᕐᕌᒍᐸᓗᖕᓂᑦ, ᑭᓯᐊᓂ 1990-ᖏᑦ ᐃᓱᓕᒻᒪᕆᓕᕐᑎᓪᓗᒋ, ᖃᐅᔨᓴᖅᑎᐅᔪᑦ ᕿᒥᕐᕈᐊᑲᑕᓕᕐᒪᑕ ᑎᑎᕋᖅᑕᐅᓯᒪᓂᑯᓂᒃ ᐃᓄᐃᑦ ᐅᖃᐅᓯᖏᓐᓂᒃ, ᑖᒃᑯᐊᓗ ᐃᓱᒪᒋᔭᐅᙲᓐᓇᕐᓂᑰᓪᓗᑎᒃ, ᑖᒃᑯᐊ ᖃᓄᐃᓐᓂᕕᓂᖏᑦ ᖃᐅᔨᔭᐅᓕᓚᐅᕐᑐᑦ.

They had eluded searchers for nearly 165 years, and it was not until late in the 20th century, when researchers finally looked back at some of the recorded Inuit testimony, which had been neglected all this time, that the solution to the mystery was found.


ᐃᓄᐃᑦ ᖃᐅᔨᓂᑯᐃᑦ ᖃᐅᔨᓇᓱᒃᑐᓂᒃ ᐅᖃᖃᑦᑕᐃᓐᓇᓚᐅᕐᓯᒪᔪᑦ ᑖᒃᑯᐊ ᐃᓚᖓᑦ ᐅᒥᐊᕐᔪᐊᑉ ᑭᕕᓚᐅᕐᓯᒪᓂᖓᓂᒃ ᐅᑦᔪᓕᒃᒥᑦ–ᐅᐊᖕᓇᖅᐸᓯᐊᓂ ᐅᐊᓕᓂᕐᒥᐅᑦ ᓯᒡᔭᖓᓂᒃ ᐋᑎᓚᐃᑦ ᐸᓂᓐᓱᓚᒥᑦ (Adelaide Peninsula)–ᐃᒪᖓ ᐃᒃᑲᓐᓂᖓᓄᑦ ᑕᐃᔅᓱᒪᓂ ᓇᐸᕈᑕᖓ ᓴᕿᔮᕈᓐᓇᓚᐅᕐᑐᖅ ᐃᒪᕐᒥ.

Again and again, Inuit witnesses told those that sought them that one of the ships had sunk at Utjulik—the northwestern coast of the Adelaide Peninsula—in water shallow enough that, for a time, the masts were visible above the water.


ᑕᒪᒃᑯᐊ ᖃᐅᔨᔾᔪᑎᐅᓇᔭᖅᑐᑦ, ᐱᓕᕆᐊᖑᓂᑰᒐᓗᐊᑦ 1990-ᖏᓐᓂᒃ ᑕᐃᕕᑦ ᕗᑦᒪᓐᒧᑦ, ᐃᓕᔭᐅᓯᒪᕗᑦ ᕿᑎᐊᓂᒃ ᖃᐅᔨᓴᕐᓂᖅ ᐱᒋᐊᖅᑕᐅᒃᑲᓐᓂᓕᖅᑎᓪᓗᒍ, ᐱᒋᐊᖅᑕᐅᓯᒪᓂᑰᓪᓗᓂ ᒥᕐᖑᐃᕐᓯᕐᕕᓕᕆᔨᒃᑯᑦ ᑲᓇᑕᒧᑦ ᐃᑦᑕᕐᓂᓴᓕᕆᔨ ᕌᐳᑦ ᒍᕆᓂᐅ, ᐱᖃᑎᖃᖅᖢᓂ ᐃᓅᔪᓐᓃᕐᓯᒪᓕᕐᑐᒥᒃ ᐊᑐᖅᑐᕕᓂᓕᕆᔨᒥᒃ ᓗᐃ ᑲᒧᒃᑲᒃ 2008-ᒥᑦ.

These clues, initially pursued in the 1990s by David Woodman, lay at the centre of the renewed search effort, begun by Parks Canada archaeologist Robert Grenier, along with the late Inuit historian Louie Kamookak in 2008.


ᐊᕐᕌᒍᑕᒫᑲᓴᒃ ᐊᐅᔭᐅᓕᕌᖓᑦ ᐊᕐᕌᒍᓂᒃ 6-ᓂᒃ, ᑕᒪᓐᓇ ᕿᓂᕐᕕᐅᖃᑦᑕᓚᐅᕐᓯᒪᔪᖅ, ᐊᑐᖅᐸᒃᖢᑎᒃ ᐅᒥᐊᕐᓂᒃ ᐅᓂᐊᖅᑐᓂᒃ ᐃᒃᐱᒍᓱᖕᓂᒃᑯᑦ ᓇᓗᓇᐃᕐᓯᒍᑎᓂᒃ.

Nearly every summer for the next six years, the area was searched, using small skiffs towing sonar.


2014-ᒥᑦ ᒥᕐᖑᐃᕐᓯᕐᕕᓕᕆᔨᒃᑯᑦ ᑲᓇᑕᒥ ᐃᓱᒪᓕᓚᐅᕐᓯᒪᔪᑦ ᐅᐊᖕᓇᖅᐸᓯᒃᑲᓐᓂᕐᒥᒃ ᕿᓂᕈᒪᓪᓗᑎᒃ ᒫᓂ ᑭᓪᓕᓂᐅᑉ ᑕᕆᐅᖓᓂ (Victoria Strait), ᖃᓂᒋᔭᖓᓂ ᑭᖑᓪᓕᖅᐹᖅ ᐅᒥᐊᕐᔪᐊᑉ ᐅᐸᒃᓯᒪᔭᕕᓂᖓᓂᒃ; ᑭᓯᐊᓂᓕ ᓯᑯ ᐱᐅᙱᓐᓂᖓᓄᑦ ᐅᑎᓕᓚᐅᕐᓯᒪᔪᑦ ᓂᒋᖅᐸᓯᐊᓄᑦ ᒪᐅᖓ ᐅᑦᔪᓕᒃ ᒥᒃᓵᓄᑦ.

In 2014 Parks Canada decided to try searching further north in the Victoria Strait, near the ships’ last known location; ironically, it was only because of poor ice conditions there that they returned south to the Utjulik area.


ᑕᐃᑲᓃᓚᐅᕐᓯᒪᔪᖅ, ᓯᑎᐱᕆ 2, 2014-ᒥᑦ, ᒥᕐᖑᐃᕐᓯᕐᕕᓕᕆᔨᒃᑯᑦ ᑲᓇᑕᒥ ᐱᓕᕆᔨ ᐅᕋᐃᐊᓐ ᕼᐃᐅᕆᔅ ᑕᑯᓚᐅᕐᓯᒪᔪᖅ ᑕᕐᕋᒥ ᐅᓇᐅᓇᓱᒋᔭᐅᒻᒪᕆᒃᖢᓂ HMS ᐃᕆᐸᔅ ᐅᕘᓇ ᖃᐅᔨᓴᕈᑎᖓᒍᑦ, ᐊᒻᒪᓗ ᐅᖃᖅᖢᓂ ᒫᓐᓇ ᐅᖃᐅᓯᐅᕙᓕᖅᑐᒥᒃ, “ᑕᕝᕙᐃᓛᒃ!

And it was there, on Sept. 2, 2014, that Parks Canada’s Ryan Harris saw the shadow of what proved to be HMS Erebus on his sonar screen, and uttered the now-famous phrase, “That’s it!


ᓇᓂᓯᓂᖅ ᐅᖃᐅᓯᐅᓕᓚᐅᕐᓯᒪᔪᖅ ᓄᓇᕐᔪᐊᓕᒫᒥᑦ, ᐱᓗᐊᕐᑐᒥᒃ ᓄᓇᕗᒥᑦ, ᒥᕐᖑᐃᕐᓯᕐᕕᓕᕆᔨᒃᑯᑦ ᑲᓇᑕᒥ ᒪᓕᒃᓯᒪᒐᓗᐊᖅᑎᓪᓗᒋᑦ ᐃᑦᑕᕐᓂᓴᓕᕆᓂᕐᒧᑦ ᒪᓕᒋᐊᓕᖕᓂᑦ ᓄᓇᕗᑦ ᐱᖁᔭᖅᔪᐊᖏᓐᓂᒃ, ᐊᒥᓱᑦ ᐃᓱᒪᓪᓗᑎ ᑖᒃᑯᐊ ᐃᑦᑕᕐᓂᓴᐃᑦ ᓅᑕᐅᓂᖏᓐᓂᒃ ᓂᒋᕐᒥᐅᓄᑦ ᖃᐅᔨᒪᙱᓗᐊᖅᖢᑎᒃ — ᐃᓚᖏᑦ ᐅᖃᕈᓐᓇᖅᑐᑦ ᐊᐱᕆᓚᐅᙱᖢᑎᒃ — ᓄᓇᕗᑦ ᒐᕙᒪᒃᑯᓐᓄᑦ ᐅᕝᕙᓘᓐᓃᑦ ᐃᓄᐃᑦ ᑲᑐᔾᔨᖃᑎᒌᖏᓐᓄᑦ.

The discovery resonated throughout the world, but particularly in Nunavut, where many felt that, although Parks Canada had followed the archaeological provisions of the Nunavut Act, the recovered relics were being taken south without the appropriate acknowledgement—some would say permission—of the Government of Nunavut or Inuit organizations.


ᐅᓇ ᑎᑎᕋᐅᔭᒐᖅᑕᐅᓂᑯᕕᓂᖅ ᓴᕿᔮᖅᑎᑦᑎᔪᖅ ᐊᐅᓪᓚᖅᐸᓪᓕᐊᓕᕐᑎᓪᓗᒋ ᐃᕆᐸᔅ ᐊᒻᒪ ᑎᐅᕈ ᐃᖕᓚᓐᒥ 1845-ᒥ.

This early illustration depicts the departure of the Erebus and Terror from England in 1845.


(ᐊᔾᔨᙳᐊᖁᑎᒋᔭᐅᔪᖅ)


ᓈᒻᒪᙱᓕᐅᕈᑎᐅᔪᑦ ᓇᖕᒥᓂᖃᕐᓂᕐᒧᑦ


ᓈᒻᒪᙱᓕᐅᕈᑎᐅᔪᑦ ᖃᓄᓪᓚᕆᐅᓂᖏᓐᓂᒃ ᐱᖁᔭᐃᑦ ᐊᑭᕋᕐᑐᕈᑎᐅᓚᐅᕐᐳᖅ ᐃᓚᖓᒍᑦ, ᑕᐃᔅᓱᒪᓂ ᓯᕗᓕᐅᕐᑎᐅᓚᐅᕐᑐᖅ ᐲᑕ ᑕᑉᑑᓇ ᑎᑎᕋᖅᐸᓵᖅᖢᓂ ᒥᕐᖑᐃᕐᓯᕐᕕᓕᕆᔨᒃᑯᑦ ᑲᓇᑕᒧᑦ ᐅᑎᕐᑎᑕᐅᖁᔨᓪᓗᓂ ᐃᑦᑕᕐᓂᓴᕐᓂᒃ.

Disputes over the exact nature of the rules led to some rancour, with then-premier Peter Taptuna at one point writing a letter to Parks Canada demanding the return of the relics.


ᑕᒪᐅᓇᑦᑕᐃᓐᓇᕐᓕ, ᐊᑎᓕᐅᕐᓯᒪᒐᓗᐊᕐᑎᓪᓗᒋᑦ ᑐᑭᓯᖃᑦᑕᐅᑎᓯᒪᓂᕐᒥᒃ ᐊᑎᓕᐅᕐᑕᐅᓂᑯ 1997-ᒥᑦ ᐅᖃᕐᓯᒪᔪᖅ ᔫᓇᐃᑕᑦ ᑭᖕᑕᒻᑯᑦ ᐱᔪᓐᓇᕐᓂᖏᑦ ᐃᓚᖏᑦ ᒪᑯᓄᖓ ᑲᓇᑕᒥ ᑭᕕᔪᕕᓂᕐᓂᒃ ᐅᒥᐊᕐᔪᐊᓂᒃ ᓴᒃᑯᐃᓐᓂᐊᕋᓱᒋᔭᐅᓪᓗᑎᒃ ᑲᓇᑕᒦᑦᑐᓂᒃ, ᑭᓯᐊᓂᓕ ᐊᑐᓕᖅᑎᑕᐅᓂᖓ ᑖᔅᓱᒪ ᐊᖏᕈᑎᐅᑉ ᐊᑯᓂᐊᓗᒃ ᐱᓕᕆᐊᖑᓕᓚᐅᕐᑐᖅ ᐊᒻᒪ ᓈᒻᒪᒋᔭᐅᙱᓚᐅᖅᐸᓪᖢᓂ ᐱᓕᕆᕙᓪᓕᐊᓂᖅ.

At the same time, although a memorandum of understanding signed in 1997 suggested that the U.K. government would cede most rights to the wrecks to Canada, the actual implementation of that agreement devolved into a lengthy and contentious process.


ᑕᐃᒪᐃᓕᐅᑲᑕᒃᑎᓪᓗᒋᑦ, ᓯᑎᐱᕆ 2016-ᒥᑦ, ᕗᕌᖕᒃᓕᓐ ᐅᒥᐊᕐᔪᐊᖓᑕ ᐊᐃᑉᐸᖓ—HMS ᑎᐅᕈ—ᓇᓂᔭᐅᓚᐅᕐᓯᒪᔪᖅ ᐅᕙᓂ ᑎᐅᕈ ᐸᐃᒥᑦ, ᐅᑯᓇᙵᑦ ᐅᒥᐊᕐᔪᐊᒧᑦ ᑐᓴᕐᓯᒪᔪᓂᒃ ᐅᑯᓇᙵᑦ ᐅᖅᓱᖅᑑᒥᐅᓂᒃ ᐊᒻᒪᓗ ᑲᓃᑎᐊᓐ ᐅᓇᑕᖅᑐᒃᓴᙳᐊᒥᑦ ᓵᒥ ᑯᒡᕕᒃ.

In the midst of all this, in September of 2016, Franklin’s other ship—HMS Terror—was found in (of all places) Terror Bay, by a ship acting on information supplied by Gjoa Haven resident and Canadian Ranger Sammy Kogvik.


ᑖᓐᓇᓕ ᐃᕇᐸᔅᑎᑑᖓᓚᐅᙱᑦᑐᖅ, ᐃᕆᐸᔅ ᓱᕋᒃᓯᒪᕈᓘᔭᓚᐅᕐᒪᑦ ᓯᑯᒧᑦ ᐊᒻᒪ ᐃᖏᕐᕋᓂᕐᒧᑦ, ᑕᐃᒪᓕ ᑎᐅᕈ ᓇᓂᔭᐅᓚᐅᕐᑐᖅ ᐃᑎᓂᕐᓴᒥᑦ, ᐊᒻᒪᓗ ᓯᓚᑖ ᓱᕋᒃᓯᒪᙱᖢᓂ, ᐅᑯᐊᓘᓐᓃᑦ ᐃᒐᓛᑦ ᑳᑉᑕᓐ ᑯᕉᓯᐅᑉ ᐃᒡᓗᕈᓯᐊᓃᑦᑐᑦ.

Unlike the Erebus, which had suffered considerable damage from ice and currents, the Terror was found at a greater depth, intact to all outward appearances, even to the panes of glass on Captain Crozier’s cabin.


ᐊᒃᓱᓪᓘᓐᓃᒃ, ᐱᓕᕆᕙᓪᓕᐊᖃᑎᒌᖕᓂᒃᑯᑦ ᐊᔾᔨᒌᙱᖅᑑᑎᒃᑯᑦ, ᐅᓇ ᐋᕿᒃᓯᒪᒍᑎᐅᔪᖅ ᐊᔾᔨᒌᙱᑦᑐᓂᒃ ᐱᓕᕆᔪᓂᒃ ᓈᒻᒪᙱᓕᐅᕈᑎᐅᑲᑕᒃᑐᖅ ᖃᓱᒡᔫᒥᓚᐅᕐᐳᖅ.

Fortunately, through a series of deliberative processes, the Gordian knot of conflicting parties that had been tied around access to these ships gradually loosened.


ᐋᕿᒃᓯᓪᓗᑎᒃ ᕗᕌᖕᒃᓕᓐᒧᑦ ᑲᑎᒪᔨᕋᓛᓕᐅᕐᖢᑎᒃ, ᐊᒻᒪᓗ ᐃᓱᒪᓕᐊᕆᓂᖏᑦᑎᒍᑦ, ᐃᓄᖕᓂᑦ ᓴᐳᔾᔨᔨᐅᓂᐊᖅᑐᓂᒃ ᑎᒃᑯᐊᕐᓯᓚᐅᕐᓯᒪᕗᑦ ᑖᒃᑯᐊ ᐃᓂᒋᔭᐅᔪᑦ ᓴᐳᔾᔭᐅᓯᒪᑦᑎᐊᕐᓂᐊᕐᒪᑕ.

A Franklin Interim Advisory Committee was created, and at its recommendation, Inuit Guardians were appointed to keep each site secure.


ᐊᖏᖃᑎᒌᖕᓂᖃᓚᐅᕐᑐᑦ ᓄᓇᕗᑦ ᒐᕙᒪᒃᑯᓐᓂ, ᐃᓄᐃᑦ ᐱᖁᑎᖏᓐᓂᒃ ᓇᐅᑎᖅᓱᖅᑎᑯᓐᓂᒃ ᐊᒻᒪᓗ ᕿᑎᕐᒥᐅᑦ ᐃᓄᐃᑦ ᑲᑐᔾᔨᖃᑎᒌᖏᓐᓂ, ᑲᒪᒋᔭᐅᓂᖏ, ᐋᕿᒃᓱᖅᑕᐅᓯᒪᓂᖏᓪᓗ ᐱᓕᕆᐊᖑᖃᑦᑕᕐᓂᐊᕐᓗᓂ ᑕᒪᐃᓐᓄᑦ ᐃᓄᖕᓄᑦ ᐊᒻᒪ ᒐᕙᒪᑐᖃᒃᑯᑦ ᐱᓕᕆᔨᖏᓐᓄᑦ.

Agreements were reached with the GN, Inuit Heritage Trust and the Kitikmeot Inuit Association, such that the care and curation of all the relics would be shared between Inuit and federal agencies.


ᐃᑲᔫᑎᒃᓴᓂᒃ ᐋᕿᒃᓯᓚᐅᕐᑐᑦ ᐊᖏᒡᓕᒋᐊᖅᑕᐅᔾᔪᑎᒃᓴᖓᓄᑦ ᐃᓕᖁᓯᓕᕆᔨᒃᑯᓐᓂᒃ ᐅᖅᓱᖅᑑᒥᑦ, ᑕᒪᒃᑯᐊ ᐃᓚᖏᑦ ᐱᖁᑎᑦ ᐅᒥᐊᕐᔪᐊᕕᓂᕐᒥᙶᖅᑐᑦ ᓴᕿᔮᖅᑎᑕᐅᔪᓐᓇᕐᓂᐊᕐᒪᑕ.

Funds were allocated for an expansion of the Heritage Centre in Gjoa Haven, so that some of the recovered materials might be displayed there.


ᐃᑦᑕᕐᓂᓴᐃᑦ ᓇᓂᔭᐅᓯᒪᔪᑦ ᑲᑎᑕᐅᓯᒪᓕᕐᑐᑦ ᓴᕿᔮᒐᐅᓂᐊᕐᒪᑕ. ᑕᐃᔭᐅᓯᒪᔪᖅ “ᐃᓅᔪᓐᓃᕐᓂᖅ ᓯᑯᒥ,” ᑖᓐᓇ ᓴᕿᑎᑕᐅᓯᒪᓕᖅᑐᖅ ᒍᕆᓐᕗᐃᑦᔅᒥᑦ ᔫᓇᐃᑕᑦ ᑭᖕᑕᒻᒥᑦ, ᐅᕙᓂ ᑲᓇᑕᒥ ᑕᑯᔭᒐᖃᕐᕕᒃ ᐊᑐᖅᑐᕕᓂᕐᓄᑦ (Canadian Museum of History), ᐊᒻᒪᓗ ᒫᓐᓇ ᓴᕿᔮᖅᑎᑕᐅᓪᓗᓂ ᐅᕙᓂ ᒥᔅᑎ ᓰᐳᐊᑦ ᑕᑯᔭᒐᖃᕐᕕᒃ (Mystic Seaport) ᐊᒥᐊᓕᑲᒥᑦ.

The relics recovered so far have been gathered for an exhibition, “Death in the Ice,” which has appeared in Greenwich in the U.K., at the Canadian Museum of History in Gatineau, and is presently at the Mystic Seaport Museum in the United States.


ᑕᐃᔭᐅᔪᖅ ‘ᐃᓅᔪᓐᓃᕐᓂᖅ ᓯᑯᒥ’ ᓴᖅᑮᔮᒐᕆᔭᐅᔪᖅ, ᑲᓇᑕᒥᓗ ᓄᓇᓕᖕᓅᑲᑕᖅᖢᑎᒃ, ᐊᒥᐊᓕᑲᒥ ᐊᒻᒪᓗ ᑯᐃᓐ ᓄᓇᖓᓂᒃ, ᔫᓇᐃᑕᑦ ᑭᖕᑕᒻ. ᐃᑲᔪᕈᑎᐅᓪᓗᓂ ᐅᓂᒃᑳᓄᑦ ᖃᓄᖅ ᐃᓄᐃᑦ ᖃᐅᔨᒪᓂᖓ ᐊᓯᐅᓯᒪᔪᓂ ᐅᒥᐊᕐᔪᐊᓂᒃ ᐅᓇ ᓲ ᔮᓐ ᕗᕌᖕᒃᓕᓐ 1845-ᒥ ᐅᑭᐅᑦᑕᖅᑑᑉ ᓄᓇᖓᓂᒃ ᖃᐅᔨᓴᖅᐸᓪᓕᐊᑎᓪᓗᒍ.

The Death in the Ice exhibition, which has been touring Canada, the U.S. and the U.K., is helping to tell the story of how Inuit knowledge led to the discovery of the lost ships from Sir John Franklin’s 1845 Arctic expedition.


ᐅᕙᓂᓕ, ᐃᓄᙳᐊᑦ ᐃᓄᐃᑦ ᐊᓐᓄᕌᖏᑦᑕ ᐊᔾᔨᖏᓐᓂᒃ ᔭᐸᓯᒪᔪ ᕿᒥᕐᕈᐊᖅᐳᑦ ᐃᓄᖕᒧᑦ ᕿᔪᖕᒥ ᓴᓇᔭᐅᓂᑯᕕᓂᕐᒥᒃ ᐃᐅᕈᑉᒥᐅᑕᖅᑎᑐᑦ ᐅᒥᐊᕐᔪᐊᙳᐊᖅ ᒫᓂ 1500-ᖏᓐᓂᒃ.

Here, mannequins in Inuit-style sealskin parkas look over an Inuit wood carving depicting a European-style ship from about the 1500s.


(ᐊᔾᔨᓕᐅᕆᔨ ᓯᑏᕝ ᑐᓵᒻ)


ᓈᒻᒪᒌᑲᑕᙱᓐᓂᖅ ᐃᓱᓕᑉᐳᖅ ᐊᖏᖃᑎᒌᖕᓂᒃᑯᑦ


ᑭᖑᓪᓕᖅᐹᕐᓕ, ᐊᖏᖃᑎᒌᖕᓂᖃᓚᐅᕐᑐᑦ ᐃᒪᓐᓇ, ᑕᒪᒃᑯᐊ ᐅᒥᐊᕐᔪᐊᕕᓂᐅᑉ HMS ᐃᕆᐸᔅ ᐊᒥᐊᒃᑯᖏᓐᓄᑦ, ᔫᓇᐃᑕᑦ ᑭᖕᑕᒻ ᐱᔪᓐᓇᐅᑎᖏᓐᓂᒃ ᓴᒃᑯᐃᓗᑎᒃ ᐊᒥᐊᒃᑯᒋᔭᐅᔪᓂᒃ ᑕᒪᐃᓐᓂ ᐅᒥᐊᕐᔪᐊᒥᙶᕐᓂᐊᖅᑐᓂᒃ.

Finally, an agreement was negotiated whereby, in return for the relics so far recovered from HMS Erebus, the U.K. government now waives any right to material remaining on either vessel.


ᑖᒃᑯᐊ ᐱᒋᐊᕐᓯᒪᓂᑰᓪᓗᑎᒃ ᓈᒻᒪᒌᖃᑎᒌᙱᑉᐸᒃᖢᑎᒃ ᐱᐊᓂᒍᑎᖃᓚᐅᕐᐳᖅ ᐊᖏᖃᑎᒌᖕᓂᒃᑯᑦ – ᑕᐃᒪᐃᓂᖓᓄᓪᓗ, ᓇᓂᓯᓂᖅ ᑖᒃᑯᓂᖓ ᒪᕐᕉᖕᓂ ᐅᒥᐊᕐᔪᐊᕕᓂᑐᖄᓘᖕᓂᒃ ᐃᑲᔪᕈᑎᒻᒪᕆᐅᓂᐊᕐᑐᖅ ᓄᓇᕗᒻᒥᐅᓄᑦ, ᑕᒪᐃᓐᓄᑦ ᓄᓇᓕᖕᓃᑦᑐᓄᑦ ᐅᒥᐊᕐᔪᐊᕕᓂᐅᑉ ᖃᓂᒋᔭᖓᓂᒃ, ᐊᒻᒪᓗ ᑕᒪᐃᓐᓄᑦ ᐃᓄᖕᓄᑦ.

So what began in controversy has ended in consensus—and certainly, the discovery of these two legendary ships will now bring considerable benefits to Nunavummiut, both those in the communities nearest the wreck, but also collectively to all.


ᐅᓄᕐᓂᕐᓴᐃᑦ ᑕᒪᐅᙵᑲᑕᓕᕐᓗᑎᒃ ᐅᒥᐊᕐᔪᐊᒃᑯᑦ ᐃᓄᖕᓂᑦ ᐅᓯᔨᐅᕙᒃᑐᓂᒃ, ᐊᒥᓱᑦ ᐃᒻᒪᑲᓪᓚᓕᓴᕐᓂᒃ ᑐᓴᐅᒪᔪᒪᓂᕐᒧᑦ ᐆᒥᖓ ᕗᕌᖕᒃᓕᓐ ᖃᓄᐃᓂᑯᕕᓂᐊᓂᒃ, ᑕᐃᒪᐃᓐᓂᖓᓄᑦ ᑕᒪᒃᑯᐊ ᑮᓇᐅᔭᑎᒍᑦ ᐱᑖᕈᑎᐅᓂᕐᓴᐅᓂᐊᕐᑐᖅ ᐊᒻᒪ ᑐᑭᓯᓂᕐᓴᐅᓕᕐᓗᑎᒃ.

The increased travel to the region by passengers on expedition cruises, many of which are built around the widespread historical fascination with the Franklin story, will surely bring both revenue and increased understanding.


ᐱᒻᒪᕆᐅᓛᕐᓕ, ᐅᓂᒃᑲᐅᓯᖃᑲᑕᓕᕐᒪᑕ ᓄᓇᕐᔪᐊᓕᒫᒥᑦ ᐃᓄᐃᑦ ᐃᑲᔪᓚᐅᕐᓂᖏᓐᓂᒃ ᓇᓂᓯᓂᕐᒥᒃ ᑕᒪᐃᓐᓂᒃ ᐅᒥᐊᕐᔪᐊᕕᓃᖕᓂᒃ, ᐅᕘᓇᑐᐊᖑᙱᑦᑐᖅ ᐃᓅᔪᓐᓃᑉᓂᖅ ᓯᑯᒥ ᓴᕿᔮᒐᑎᒍᑦ (ᑖᒃᑯᐊᓗ ᐊᓛᓯᑲᒧᐊᖅᑕᐅᓂᐊᖅᖢᑎᒃ ᐊᐅᔭᖅ ᑭᖑᓪᓕᖅᐹᖑᓗᑎᒃ ᐅᐸᒃᑕᐅᑲᑕᒃᑐᓂᒃ ᑖᒃᑯᓄᖓ), ᑭᓯᐊᓂᓕ ᑐᑭᓯᒋᐊᕈᑎᑎᒍᑦ ᐊᒻᒪ ᐃᓕᓐᓂᐊᕈᑎᑎᒍᑦ ᓴᕿᑕᐅᓯᒪᓕᕐᑐᓂᒃ ᐅᑯᓇᙵᑦ ᒐᕙᒪᑐᖃᒃᑯᓐᓂᒃ ᐊᒻᒪ ᑎᐅᕆᑑᕆᓂᒃ ᒐᕙᒪᐅᔪᓂᒃ ᐱᓕᕆᖃᑎᒌᖕᓂᒃᑯᑦ.

Most importantly of all, the story of the Inuit role in the discovery of both vessels is being told around the world, not only through the Death in the Ice exhibition (which will move on to Alaska this summer for the final leg of its journey), but through the interpretative and teaching materials that have been born of the collaboration between the federal and territorial governments.


ᐅᓇ ᓂᕆᐅᒋᔭᐅᑯᑖᒃᑐᖅ ᓄᓇᕗᒥᑦ ᖃᓄᐃᑉᐸᓪᓕᐊᔪᓄᑦ ᑎᑎᕋᐅᓯᐅᕙᓪᓕᐊᓂᒃᓴᖅ ᐊᒻᒪᓗ ᑕᑯᔭᒐᖃᕐᕕᒃᓴᖅ ᓴᕿᓪᓚᕆᖕᓂᐊᕐᓂᖓ ᐱᓪᓚᕆᐅᓕᕈᑎᒃ, ᑕᒪᕐᒥᒃ ᐱᖁᑎᑦ ᐃᑦᑕᕐᓂᓴᓕᕆᓂᕐᒧᑦ ᐱᓕᕆᐊᖑᔪᑦ ᓱᓕ—ᐃᓚᖃᕐᓗᑎᒃ ᐱᖁᑎᕕᓂᕐᓂᒃ ᐸᐸᑕᐅᓯᒪᔪᓂᒃ 1999-ᒥ—ᑲᑎᑕᐅᓂᐊᕐᒪᑕ ᑐᑭᓯᒍᑎᐅᒃᑲᓐᓂᓕᕐᓗᑎᒃ ᐃᓄᐃᑦ ᖃᓄᐃᓕᐅᕈᓯᕕᓂᖏᓐᓂᒃ, ᑕᒪᓐᓇᓗ ᐅᓂᒃᑳᖅ ᕗᕌᖕᒃᓕᓐ ᖃᐅᔨᓴᖅᐸᓪᓕᐊᒐᓱᖕᓂᕕᓂᖓ ᐃᓚᒋᔭᐅᕌᕐᔪᑐᐃᓐᓇᖅᑐᖅ ᑕᒪᒃᑯᓄᖓ.

When the long-hoped-for Nunavut archive and museum is finally a reality, all the items from this ongoing archaeological work—along with a vast array of material that’s been in storage since 1999—will come together to tell the broader story of Inuit people, of which the story of the Franklin expedition—dramatic though it is—represents in fact only a small part.


ᖁᔭᓐᓇᒦᑦ ᐃᓄᐃᑦ ᓂᐱᓕᐅᕐᑕᐅᓯᒪᓕᓚᐅᕐᓯᒪᖕᒪᑕ ᐊᕐᕌᒍ 100-ᓗᐊᓂ ᐊᓂᒍᕐᓯᒪᔪᓂᒃ–ᐃᓚᖃᖅᖢᑎᒃ ᐃᓄᐃᑦ ᖃᐅᔨᒪᔭᑐᖃᖏᓐᓂ ᐊᒻᒪ ᖃᓄᐃᓕᐅᕈᓯᕕᓂᕐᓂᒃ ᓱᓕ ᒫᓐᓇ ᐃᓄᖕᓄᑦ ᑕᐃᒪᐃᑎᑕᐅᔪᓂᒃ–ᑕᒪᓐᓇ ᐊᔪᕐᓇᕈᓐᓃᕐᓂᐊᕐᒪᑦ.

It’s thanks to the historical Inuit testimony recorded more than a century ago—along with the traditional knowledge and history still preserved by Inuit today—that this will be possible.


ᐅᕋᓱ ᐹᑐ ᐃᓕᓴᐃᔨᐅᕗᖅ ᖃᓪᓗᓈᑦ ᐅᖃᐅᓯᐊᓂᒃ ᐊᒻᒪ ᑐᓴᐅᒪᔾᔪᑎᓕᕆᓂᕐᒥᒃ ᐅᕙᓂ ᕉᑦ ᐊᐃᓚᓐ ᓯᓚᑦᑐᖅᓴᕐᕕᒃᒥᑦ.

Russell Potter is Professor of English and Media Studies at Rhode Island College.


ᓄᑖᖑᓛᖅ ᐅᖃᓕᒫᒐᓕᐊᖓ, ᓇᓂᓯᓂᖅ ᕗᕌᖕᒃᓕᓐᒥᑦ: ᐅᖃᐅᓯᐅᓯᒪᙱᑦᑐᖅ 165-ᓂ ᐅᑭᐅᓂᒃ ᕿᓂᖅᑕᐅᓯᒪᓯᒪᔪᒥᒃ, ᐅᖃᓕᒫᒐᓕᐊᙳᖅᑎᑕᐅᓚᐅᕐᓯᒪᔪᖅ 2016-ᒥᑦ ᐅᑯᓇᙵᑦ ᒪᒋᐅᓪ-ᑯᐃᓐᔅ ᓯᓚᑦᑐᖅᓴᕐᕕᒃᔪᐊᒥᑦ ᑐᓴᒐᒃᓴᓕᐅᕐᑎᓂᒃ.

His newest book, Finding Franklin: The Untold Story of a 165-Year Search, was published in 2016 by McGill-Queen’s University Press.


ᓄᓇᕗᒥᑦ ᓄᓇᑐᖃᖏᓐᓃᒍᓐᓃᖅᑎᑕᐅᓯᒪᔪᑦᓄᓇᕗᒥᑦ ᓄᓇᑐᖃᖏᓐᓃᒍᓐᓃᖅᑎᑕᐅᓯᒪᔪᑦ


200-ᖏᓐᓃᑦᑐᑦ ᐃᓄᐃᑦ ᐋᑐᕚᒦᑦᑐᑦ ᑐᙵᓱᕝᕕᒃ ᐃᓄᐃᑦ ᑕᕿᑕᒫᑦ ᓂᕆᕕᒡᔪᐊᕐᓇᒧᑦ ᐅᐸᒍᑎᕗᑦ ᔭᓄᐊᕆ 18, 2018-ᒥᑦ, ᐅᕙᓂ ᐊᐅ ᓚᐃᑎ ᐊᕝ ᐊᓴᒻᓴᓐ ᑐᒃᓯᐊᕐᕕᒃᒥᑦ (Our Lady of Assumption Church) ᕚᓂᐃᒥᑦ.

About 200 Inuit living in Ottawa enjoyed Tunngasuvvingat Inuit’s monthly feast, held on Jan. 18, 2018, at Our Lady of Assumption Church in Vanier.


(ᐊᔾᔨᓕᐅᕆᔨ ᔨᒻ ᐱᐅᓪ)


ᖁᕕᐊᓲᑎᖃᕋᑦᑕ ᓄᓇᕗᑦ 20-ᐅᓕᕐᓂᖓᓂᒃ ᕿᒥᕐᕈᐊᖅᖢᑎᒍᑦ ᑖᔅᓱᒪ ᓇᖕᒥᓂᖅ ᒐᕙᒪᓕᕆᔨᖃᖅᑐᑦ ᑎᐅᕆᑑᕆᐅᑉ ᐊᓂᒍᐃᓯᒪᓂᖏᓐᓂ ᐊᒻᒪ ᐱᓇᓱᒋᐊᖃᖅᓯᒪᔭᖏᓐᓂᒃ ᒫᙵᑦ ᑎᑕᐅᓯᕆᓂᕐᒥᒃ ᐊᒻᒪ ᑕᑯᓐᓇᒐᒃᓴᓕᕆᓂᕐᒥᒃ ᒪᐅᖓ ᑮᓇᐅᔭᓕᐅᕋᓱᖕᓂᕐᒧᑦ, ᐃᓄᒃᑐᑦ ᖃᓄᐃᓕᕐᓂᖓᓂᒃ ᐊᒻᒪᓗ ᓯᓚᐅᑉ ᐊᓯᙳᖅᓂᖓᓂᒃ. ᐃᓚᖏᓐᓂᒃ ᓄᓇᕗᒻᒥᐅᑕᑦ ᐅᓂᒃᑲᐅᓯᖏᓐᓂᒃ ᑐᓴᕐᓂᐊᖅᑐᒍ ᖃᓄᖅ ᓄᓇᕗᑦ ᑐᑭᖃᕐᒪᖔᑦ ᑖᒃᑯᓄᖓ ᐊᒻᒪᓗ ᖃᓄᐃᑦᑐᓂ ᐊᓯᙳᕈᑎᒃᓴᓂᒃ ᑕᑯᔪᒪᖕᒪᖔᖏᓐᓂᒃ ᐊᕐᕌᒍ 20 ᐊᒡᒋᖅᑐᓂᒃ.

We’re celebrating Nunavut’s twentieth birthday by reviewing the territory’s successes and its challenges in areas ranging from music and the visual arts to the economy, the state of Inuktut and climate change.


ᓂᕆᐅᒃᑐᖃᓚᐅᕐᓯᒪᓐᓂᕈᓂ 1999-ᒥ ᐅᑯᐊ ᐃᓄᐃᑦ ᐅᑭᐅᕐᑕᖅᑑᑉ ᑲᓇᖕᓇᖓᓃᒃᑐᑦ ᓄᑖᖅ ᑎᐅᕆᑑᕆᐅᓂᐊᓕᖅᑐᖅ ᓄᓇᕗᑦ ᐃᒪᓐᓇ “ᓄᓇᕗᑦ” ᐊᒻᒪ ᐅᑭᐅᕐᑕᖅᑐᕐᒦᖏᓐᓇᕐᓗᓂ, ᑕᒻᒪᓚᐅᕐᐳᑦ: ᓄᓇᕗᑦ ᐱᒋᐊᓕᓚᐅᖅᑎᓪᓗᒍ, ᓄᓇᕗᒻᒥᐅᑕᑦ ᐅᓄᕐᓯᕙᓪᓕᐊᔪᑦ ᐸᕐᓇᒃᑲᒥᑦ ᐊᐅᓪᓚᓚᐅᕐᑐ ᖃᓪᓗᓈᑦ ᓄᓇᖓᓄᑦ.

If there was an expectation in 1999 that Inuit in the eastern Arctic would consider the new territory of Nunavut as “our land” and remain in the North, that was wrong: after the territory’s creation, an increasing number of Nunavummiut picked up and headed south.


ᐅᓪᓗᒥ, ᐊᕐᕌᒍᑦ ᐊᕙᑎᑦ (20) ᓇᓪᓕᖅᑎᓪᓗᒋᑦ, ᐃᓄᐃᑦ ᓄᓇᖃᕐᓂᕋᓕᖅᑐᑦ ᐋᑐᕚᒥᑦ, ᒫᓃᓕᕐᑐᑦ 5,000 ᖃᓂᒋᔭᖓᓂᒃ.

Today, 20 years later, the number of Inuit who call Ottawa home, by some estimates, sits at close to 5,000.


ᑭᓯᐊᓂᓕ, 1999-ᒥᑦ, ᐃᓄᐃᑦ ᐋᑐᕚᒦᓚᐅᕐᑐᑦ ᕼᐊᓐᓇᓚᑲᓪᓚᐅᓚᐅᕐᓯᒪᔪᑦ.

But, in 1999, the Inuit population of Ottawa still numbered in the hundreds.


ᐅᔾᔨᕆᔪᖃᖅᑰᔨᓚᐅᙱᑦᑐᖅ ᐊᕐᕌᒍᓂ ᐊᕙᑎᓂᒃ ᐋᑐᕚᒥᐅᑕᑦ ᐃᓄᐃᑦ ᐅᓄᕐᓂᕐᓴᐅᓕᕐᓂᐊᕆᐊᒃᓴᖏᓐᓂᒃ ᐊᒥᓱᓂᒃ ᓄᓇᕗᒥᑦ ᓄᓇᓕᖏᓐᓂᒃ ᐊᒻᒪᓗ ᓄᓇᕗᒻᒥᐅᑕᒥ ᐃᓚᖃᙱᑦᑐᒥᒃ ᐋᑐᕚᒦᑦᑐᒥᑦ ᑐᓴᕐᓇᓗᐊᕈᓐᓃᕐᖢᓂ.

No one seemed to realize that over the next 20 years Ottawa’s Inuit population would rival that of many communities in Nunavut and that it would be hard to find Nunavummiut without at least one family member living in Ottawa.


ᐊᓂ ᐱᓱᒃᑎ, ᑎᑎᕋᖅᑎᒋᔭᐅᔪᖅ ᑯᐸᐃᒃ ᓂᒋᐊᓂ ᐃᓄᐃᑦ ᑲᑐᔾᔨᖃᑎᒌᓄᑦ, ᓄᓇᕗᒥᐅᑕᕕᓂᖅ, ᐅᖃᓚᐅᕐᑐᖅ ᕙᐃᓐᔅ ᑲᒥᓴᓐᑯᓐᓄᑦ (Viens commission) ᐊᕐᕌᓂ ᐱᔭᐅᔭᕆᐊᖃᖅᑐᓂᒃ ᒪᓐᑐᕆᐊᒥᑦ ᐃᓄᖕᓄᑦ.

Annie Pisuktie, the secretary of the Southern Quebec Inuit Association, who originally comes from Nunavut, tells the Viens commission last year about the many needs of Montreal’s Inuit population.


ᑲᒥᓴᓐᑯᑦ ᕿᒥᕐᕈᐊᓚᐅᕐᑐᑦ ᖃᓄᖅ ᑯᐸᐃᒃ ᒐᕙᒪᖏᑦᑕ ᐱᓕᕆᐊᒃᓴᖏᑦ ᐱᔨᑦᑎᕋᕐᓯᒪᖕᒪᖔᑕ ᓄᓇᖃᖅᑳᖅᑐᓂᑦ ᑯᐸᐃᒃᒥᑦ.

The commission looked into how Quebec government programs have served the province’s Indigenous peoples.


ᓄᓇᕗᒥᑦ ᐃᓄᐃᑦ ᐅᓄᕐᑐᑦ ᐊᐅᓪᓚᕐᓚᐅᕐᓂᖏᓐᓄᑦ ᓂᒋᕐᒧᑦ ᐱᕈᖅᑎᑦᑎᕚᓪᓕᕈᑎᐅᕗᖅ ᐅᓄᕐᓂᒃᓴᓂᒃ ᐃᑲᔫᑎᐅᔪᓐᓇᖅᑐᓂᒃ ᐃᓄᖕᓄᑦ ᓄᓇᕗᒻᒥᐅᓂᒃ ᐊᒻᒪ ᐊᓯᖏᓐᓂ ᐃᓄᐃᑦ ᓄᓇᖓᓂ ᐋᑐᕚᒥ ᐊᒻᒪ ᐊᓯᖏᓐᓂᒃ ᓄᓇᓕᐸᐅᔭᓂᒃ ᑲᓇᑕᓕᒫᒥᑦ, ᐅᖁᐊ ᐃᓚᐅᓪᓗᑎ ᓴᐃᓐᑦ ᔮᓐᔅ, ᒪᓐᑐᕆᐊᓪ, ᑐᕌᓐᑐ, ᐅᐃᓂᐱᒡ ᐊᒻᒪ ᐊᑦᒪᓐᑕᓐ.

The departure of so many Inuit from Nunavut for the south has led to the growth of a much larger support network for Inuit from Nunavut and other Inuit Nunangat regions in Ottawa and other cities across Canada, including St. John’s, Montreal, Toronto, Winnipeg and Edmonton.


ᐅᑯᑎᒎᓇᕐᓕ ᐃᓄᐃᑦ ᑕᐱᕇᑦ ᑲᓇᑕᒥ, 2006-ᒥᑦ 2016-ᒧᑦ ᐃᓄᐃᑦ ᓄᓇᖃᖅᑐᑦ ᐃᓄᐃᑦ ᓄᓇᖓᑕ ᓯᓚᑖᓂᑦ ᐅᓄᕐᓯᕚᓪᓕᓚᐅᕐᑐᑦ 10,920-ᒥᑦ 17,690-ᒧᑦ.

According to Inuit Tapiriit Kanatami, from 2006 to 2016 the number of Inuit living outside Inuit Nunangat grew from 10,920 to 17,690.


ᑭᓯᐊᓂᓕ ᐊᒥᓱᑦ ᐃᓄᐃᑦ ᓄᓇᕗᒥᙶᖏᑦᑐᑦ, ᐊᕐᕌᒍᓂ ᖁᓕᓂᒃ ᐅᓄᕐᓯᕚᓪᓕᕐᓂᖃᓚᐅᕐᑐᑦ 62-ᐳᓴᓐᑎᒥ ᐃᓄᐃᑦ ᐅᓄᕐᓂᖏᑦ ᐃᓄᐃᑦ ᓄᓇᖓᑕ ᓯᓚᑖᓃᑦᑐᓂᒃ.

Not all those Inuit came from Nunavut, but over that 10-year period there was a jump of 62 per cent in the Inuit population outside Inuit Nunangat.


2016-ᒥᑦ ᐅᓂᒃᑳᓂᑦ ᐋᑐᕚᒦᑦᑐᖅ ᑐᙵᓱᕝᕕᖓᑦ ᐃᓄᐃᑦ ᐊᒻᒪ ᓴᕿᑎᑦᑎᓯᒪᖕᒥᔪᖅ ᐃᒪᓐᓇ 2001-ᓗ 2006-ᓗ ᐊᑯᓐᓂᖓᓂ ᐅᓄᕐᓯᓂᖏᑦ ᐃᓄᐃᑦ ᖁᕝᕙᖅᐹᓪᓕᕐᓯᒪᓚᐅᕐᑐᖅ 30-ᐳᓴᓐᑎᒥ ᑐᕌᓐᑐᒥ ᐊᒻᒪ 60-ᐳᓴᓐᑎᒥ ᐋᑐᕚᒥᑦ.

A 2016 report from the Ottawa-based Tungasuvvingat Inuit also reveals that between 2001 and 2006 the numbers of Inuit had already increased by 30 per cent in Toronto and by 60 per cent in Ottawa.


ᑐᙵᓱᕝᕕᖓᑦ ᐃᓄᐃᑦ ᖃᓄᐃᓕᐅᕋᓱᖕᓂᕐᒧᑦ ᐅᓂᒃᑳᖏᑦ ᖃᐅᔨᔾᔪᑎᐅᓚᐅᕐᑐᑦ ᐃᓄᐃᑦ ᑕᒪᐅᙵᕐᓯᒪᓂᖏᓐᓂᒃ ᐃᖅᑲᓇᐃᔮᒃᓴᓄᑦ, ᐃᒡᓗᖃᕈᒪᓂᕐᒧᑦ, ᐋᓐᓂᐊᕐᕕᖕᒥᑦ ᑲᒪᒋᔭᐅᔭᕆᐊᖃᕐᓂᕐᒧᑦ ᐊᒻᒪ ᐃᓕᓐᓂᐊᕈᒪᓂᕐᒧᑦ.

TI’s Urban Inuit Strategy report found Inuit were mainly drawn to the south by opportunities for employment, housing, medical care and education.


ᑐᙵᓱᕝᕕᖓᑦ ᐃᓄᐃᑦ 2016-ᒥᑦ ᐅᓂᒃᑳᖏ ᖃᐅᔨᒍᑎᐅᓚᐅᕐᑐᖅ:

TI’s 2016 findings about southern Inuit also revealed the following:


• ᐱᖓᓱᑦ ᖁᓕᑦ ᐃᓄᐃᑦ ᓄᓇᖏᓐᓄᑦ ᐅᑎᕐᓂᐊᕈᒪᔪᑦ.

• Only three in 10 Inuit planned to return to their communities of origin.


• ᒫᓂ 9-ᖑᔪᑦ ᓯᕗᓪᓕᐅᓯᒪᓪᓗᑎᒃ ᐃᓚᒌᓐᓂᑦ ᖁᓕᓂᑦ ᑕᒪᐅᙵᖅᑳᖅᓯᒪᔪᑦ ᐃᓄᒋᐊᓄᑦ.

• Nearly nine in 10 urban Inuit were first-generation urban residents.


• ᓇᑉᐸᖓᓂ ᐅᓄᙱᓐᓂᕐᓴᑦ ᐃᓱᒪᓯᒪᔪᑦ ᓄᓇᖃᖅᑳᓯᑐᓂᑦ ᑲᑐᔾᔨᖃᑎᒌᖑᔪᑦ ᐱᓕᕆᑦᑎᐊᕐᓯᒪᓂᖏᓐᓂᒃ ᐃᓱᒪᒋᔭᖏᓐᓂᒃ ᑖᒃᑯᐊ.

• Fewer than half felt that Aboriginal political organizations did a good job representing their interests.


ᐃᓄᐃᑦ ᐅᓄᕐᓂᖏᑦ ᐅᓄᕐᓯᕙᓪᓕᐊᑎᓪᓗᒋᑦ ᐋᑐᕚᒥᑦ, ᑐᙵᓱᕝᕕᖓᑦ ᐃᓄᐃᑦ, ᐊᕐᕌᒍᓂ 30-ᓂ ᐱᓕᕆᓯᒪᓕᖅᖢᑎᒃ, ᐱᓕᕆᕚᓪᓕᕐᓯᒪᓕᕐᑐᑦ ᐱᔨᑦᑎᕋᐅᑎᖏᑦᑎᒍᑦ.

With the growth of the Inuit population in Ottawa, TI, now in its third decade, started to step up its services.


ᐊᕐᕌᒍᑦ ᐱᖓᓱᑦ ᐊᓂᒍᕐᑎᓪᓗᒍ ᓄᓇᕗᙳᓚᐅᕐᑎᓪᓗᒍ, 2002-ᒥ ᑐᙵᓱᕝᕕᖓᑦ ᐃᓄᐃᑦ ᓄᓇᓕᖕᓂ ᖃᑎᖃᑎᖃᓚᐅᕐᐳᑦ ᐱᓕᕆᐊᖓ ᐃᓱᒪᒋᔭᐅᓕᕐᑎᒐᓱᒃᖢᒍ ᐋᓐᑎᐅᕆᐅᒥᐅᑕᑎᑐᑦ ᐃᓱᒪᒋᔭᐅᓕᕐᓗᓂ. ᑕᐃᒪᐃᓐᓂᖓᓄᑦ, ᑐᙵᓱᕝᕕᖓᑦ ᐃᓄᐃᑦ ᐃᓕᓴᕆᔭᐅᓕᓚᐅᕐᑐᖅ ᐋᓐᓂᐅᕆᐅᒥᑦ ᐃᓄᒃᓄᑦ ᑲᑐᔾᔨᖃᑎᒌᖑᓂᖓᓂᒃ.

Only three years after Nunavut’s creation, in 2002, TI held a community gathering in the hope of broadening its mandate to a provincial level. As a result, TI was recognized as a provincial organization for Inuit in Ontario.


ᑭᖑᓂᐊᒍᓪᓕ 2005-ᒥᑦ, ᐊᕐᕌᒍᑦ ᐱᖓᓱᑦ ᐊᓂᒍᖅᑎᓪᓗᒋᑦ ᐋᓐᑎᐅᕆᐅᒥ ᑲᑎᓚᐅᖅᑎᓪᓗᒋᑦ, ᑐᙵᓱᕝᕕᖓᑦ ᐃᓄᐃᑦ ᑐᙵᓱᒃᑎᑦᑎᔨᐅᓚᐅᕐᑐᖅ ‘ᐊᑕᐅᓯᖅ ᓂᐱ’ ᑲᑎᒪᕕᒡᔪᐊᕐᓇᕐᒥᒃ, ᑖᓐᓇᓗ ᑲᑎᖃᑎᒌᒍᑎᐅᓚᐅᕐᑐᖅ ᐃᓄᖕᓂᑦ 7-ᓂ ᓄᓇᓕᐸᐅᔭᓂᙶᖅᑐᓂᒃ ᑲᓇᑕᒥ ᑐᓴᖃᑦᑕᐅᑎᓂᐊᕐᒪᑕ ᐅᓂᒃᑳᓂᒃ ᐊᖏᕐᕋᕆᙱᑕᒥ ᐊᖏᕐᕋᖃᕐᓂᕐᒥᒃ.

Then, in 2005, three years after that first provincial gathering, TI hosted the One Voice conference, which brought Inuit together from seven cities across Canada to share stories about living away from home.


ᑖᓇ ᒪᐃ ᑭᒪᓕᐊᕐᔪᒃ, ᐃᓄᒃ ᐆᒻᒪᑎᓕᕆᓂᕐᒧᑦ ᐱᓚᑦᑐᐃᔨᑐᐊᖅ ᑲᓇᑕᒥ ᑲᑎᖃᑎᖃᖅᐳᖅ ᐃᓕᓐᓂᐊᕐᑎᓂᒃ ᐋᑐᕚᒦᑦᑐᒥᒃ ᓄᓇᕗᑦ ᓯᕗᓂᒃᓴᕗᑦ ᐃᓕᓐᓂᐊᕐᕕᒃᒥᑦ.

Donna May Kimmaliardjuk, (third from right) the only Inuk cardiac surgery resident doctor in Canada, meets with students at the Ottawa-based Nunavut Sivuniksavut College program.


ᑭᒪᓕᐊᕐᔪᒃ ᐋᑐᕚᒥᑦ ᐆᒻᒪᑎᓕᕆᕕᒃᒥ ᐱᓕᕆᖃᑦᑕᖅᑐᖅ.

Kimmaliardjuk is based at the University of Ottawa Heart Institute.


(ᐊᔾᔨᙳᐊᖃᖁᑎᖓᑦ ᓄᓇᕗᑦ ᓯᕗᓂᒃᓴᕗᑦ)


ᑕᐃᒪᙵᑦ 1999-ᒥᑦ, ᐃᓄᐃᑦ ᑲᑐᔾᔨᖃᑎᒌᑦ ᐋᑐᕚᒦᖏᓐᓇᓚᐅᕐᐳᑦ: ᐃᓄᐃᑦ ᑕᐱᕇ ᑲᓇᑕᒥ, ᐃᓄᐃᑦ ᓄᓇᕐᔪᐊᕐᒥᑦ ᑲᑎᒪᔨᕐᔪᐊᖏᑦ ᐊᒻᒪ ᐸᐅᒃᑑᑎᑦ ᓄᓇᓕᐸᐅᔭᓃᖏᓐᓇᖅᑐᑦ, ᑕᒫᓂᓗ ᐊᒥᓱᓂᒃ ᐃᓄᖕᓂᒃ ᐃᖅᑲᓇᐃᔭᖅᑎᑦᑎᓪᓗᑎᒃ.

Since 1999, Inuit organizations have also stayed put in Ottawa: ITK, the Inuit Circumpolar Council and Pauktuutit Inuit Women’s Association remain in the city, where they employ many Inuit.


ᐋᑐᕚᒥᑦ ᐃᓄᐃᑦ ᓱᕈᓯᖏᓐᓄᑦ ᐱᓕᕆᕝᕕᒃ ᐊᔾᔨᒌᙱᑦᑑᑎᓂᒃ ᖃᓄᐃᓕᐅᒐᒃᓴᖃᐅᓕᕐᐳᑦ ᐃᓕᓐᓂᐊᖅᑐᓄᑦ ᓱᕈᓯᓛᓄᑦ, ᐃᓅᓱᒃᑐᓄᑦ ᐊᒻᒪ ᐃᓚᒌᓄᑦ, ᐊᒻᒪ ᐅᓇ ᐋᑐᕚᒦᑦᑐᖅ ᓯᓚᑦᑐᖅᓴᕐᕕᒃ ᐃᓅᓱᒃᑐᓄᑦ ᐃᓄᖕᓄᑦ ᐃᓕᓐᓂᐊᖅᑎᓄᑦ, ᓄᓇᕗᑦ ᓯᕗᓂᒃᓴᕗᑦ, ᐊᒻᒪ ᐊᖏᒡᓕᒋᐊᕐᒥᔪᖅ.

The Ottawa Inuit Children’s Centre now has numerous programs for children, youth and families, while the Ottawa-based college for young Nunavut Inuit students, Nunavut Sivuniksavut, has also expanded.


ᐊᒻᒪᓗ, ᐊᒥᓱᑦ ᐃᓕᓐᓂᐊᕐᓯᒪᔪᑦ ᓄᓇᕗᒻᒥᐅᑦ, ᐃᓚᖃᖅᖢᓂ ᓄᓇᕗᒥᐅᑕᒥᑦ ᐃᓄᖕᒥᑦ ᐆᒻᒪᑎᓕᕆᓂᕐᒧᑦ ᐱᓚᒃᑐᐃᔨᒥᑦ, ᑮᓇᐅᔭᓕᕆᔨᒻᒪᕆᖕᒥᑦ ᐊᒻᒪᓗ ᒐᕙᒪᒃᑯᓐᓂᑦ ᑭᒡᒐᖅᑐᐃᓪᓗᓂ ᓗᐊᐃᔭ, ᓂᕈᐊᕐᓯᒪᕗᑦ ᓄᓇᕗᒧᑦ ᐅᑎᕈᒪᙱᖢᑎᒃ.

As well, many educated Nunavummiut, whose ranks include the only Nunavut Inuit heart surgeon, accountant and crown prosecutor, have chosen not to relocate the territory.


ᐅᑯᐊ ᐃᓚᐃᓐᓇᑯᓗᖏᑦ ᓄᓇᕗᑦ ᐃᓄᖏᓐᓂᒃ ᐅᑭᐅᕐᑕᖅᑐᕐᒥᑦ ᓄᓇᖃᕈᓐᓃᕐᓯᒪᔪᓂᒃ, ᓄᓇᖃᕈᓐᓃᕐᓯᒪᓂᖅ ᐅᕘᓇ ᐃᒪᐃᓕᖓᔪᖅ ᓄᓇᑐᖃᖏᓐᓃᒍᓐᓃᕐᑐᑦ.

They’re just a few of the Nunavut Inuit in this Arctic diaspora, diaspora being a term used to describe the dispersion of any people from their original homeland.


ᓈᒻᒪᙱᓕᐅᕈᑎᐅᔪᑦ, ᒪᑯᑎᑐᓇᖅ ᐊᖏᕐᕋᖃᕈᓐᓃᕐᓂᖅ, ᐊᑐᓗᐊᕐᓂᖅ ᐊᒻᒪ ᐱᑦᑎᐊᙱᓗᐊᕐᓂᖅ ᕿᒪᒃᑕᐅᓇᓱᒃᓯᒪᒐᓗᐊᖅᖢᑎᒃ ᓄᓇᕗᒻᒥᐅᓄᑦ ᓱᓕ ᒪᓕᔭᑉᐳᑦ.

Some of the social problems, such as homelessness, addictions and violence which many Nunavummiut wished to escape also followed them.


ᑕᐃᒪᐃᓐᓂᖓᓄᑦ ᐊᒥᓱᕈᓗᖕᓂ ᐃᓅᔪᓐᓃᕐᓯᒪᒍᑎᐅᓯᒪᓕᖅᐳᑦ.

These have resulted in several tragic incidents, such as the recent death of Susan Kuplu-Irqittuq in Ottawa.


ᐃᓚᖏᑦ ᑲᒪᒋᔭᖃᖅᑐᑦ ᓂᒋᕐᒥ ᓱᒃᑲᐃᑦᑐᒥᑦ ᐱᓕᕆᐊᖃᑎᖅᐸᓪᓕᐊᖕᒪᑕ ᓄᓇᕗᒻᒥᐅᑦ ᐃᓄᖏᓐᓄᑦ ᐱᔭᐅᔭᕆᐊᓕᖕᓂ.

Some jurisdictions in the south have also been slow to step up to meet the needs of Nunavut Inuit.


ᐊᕐᕌᓂ, ᐊᓂ ᐱᓱᒃᑎ, ᑎᑎᕋᖅᑎ ᑯᐸᐃᒃ ᓂᒋᐊᓄᑦ ᐃᓄᐃᑦ ᑲᑐᔾᔨᖃᑎᒌᖏᓐᓂ ᐊᒻᒪᓗ ᓄᓇᕗᒥᐅᑕᑐᖃᐅᓪᓗᓂ, ᐅᖃᓚᐅᕐᑐᖅ Viens ᑲᒥᓴᒧᑦ ᖃᓄᖅ ᑯᐸᐃᒃ ᐱᔨᑦᑎᕋᖅᓯᒪᓂᖏᓐᓂᒃ ᓄᓇᖃᖅᑳᖅᑐᓂᒃ ᐱᔭᐅᔭᕆᐊᖃᒻᒪᕆᒃᑐᓂᒃ ᒪᓐᑐᕆᐊᒥᑦ ᐃᓄᖕᓂᑦ ᒪᐅᓇ ᐅᖅᑯᐊᖃᕈᓐᓇᕐᓂᒃᑯᑦ, ᐃᑲᔪᖅᑕᐅᓂᒃᑯᑦ ᖃᓄᐃᒍᑎᖏᓐᓂᒃ ᐊᒻᒪ ᐊᓯᖏᓐᓂᒃ ᐃᑲᔪᕈᑎᒃᓴᑎᒍᑦ.

Last year, Annie Pisuktie, the secretary of the Southern Quebec Inuit Association, who originally comes from Nunavut, told the Viens commission into how Quebec has served its Indigenous peoples about the pressing needs of Montreal’s Inuit population for shelter, treatment and other support.


ᓱᕈᓰᑦ ᐊᔾᔨᒌᙱᑦᑐᓂᒃ ᐃᓕᖁᓯᖃᖅᑐᑦ ᖁᙱᐊᖅᑕᐅᓚᐅᕐᐳᑦ ᓈᑦᑏᖑᔭᓛᕐᓂᐊᕐᒥᑦ, ᕕᕝᕗᐊᕆ 16-ᒥᑦ, ᐃᖃᓗᐃᑦ ᓴᐃᓐᑦ ᔫᑦ ᐋᖕᓕᑲᓐᑯᑦ ᑐᒃᓯᐊᕐᕕᖓᓂᒃ ᐆᒧᖓ ᐅᐸᓐᑐ (Ubuntu) ᖃᓄᐃᓕᐅᕐᓇᒧᑦ ᐋᕿᒃᓱᖅᑕᐅᓯᒪᔪᒥᒃ ᓄᓇᕗᒥᑦ ᕿᕐᓂᖅᑕᐃᑦ ᖃᓄᐃᓕᐅᕈᓯᕕᓂᖏᓐᓄᑦ ᑲᑐᔾᔨᖃᑎᒌᓄᑦ ᕿᕐᓂᖅᑕᐃᑦ ᖃᓄᐃᓕᐅᕈᓯᕕᓂᖏᓐᓄᑦ ᑕᕿᐅᑎᓪᓗᒍ.

Children of diverse backgrounds perform on Saturday, Feb. 16, in Iqaluit at St. Jude’s Anglican Cathedral for an Ubuntu event organized with the Nunavut Black History Society during Black History Month.


(ᐊᔾᔨᙳᐊᖅ ᓄᓇᕗᒥᑦ ᕿᕐᓂᖅᑕᐃᑦ ᖃᓄᐃᓕᐅᕐᓂᕕᓂᖏᓐᓄᑦ ᑲᑐᔾᔨᖃᑎᒌᓂᒃ)

(Photo courtesy of the Nunavut Black History Society)


ᓄᓇᕗᒥᑦ ᐱᒋᐊᖅᑎᑦᑎᔨᐅᔪᑦ ᓯᕗᓂᒃᓴᒥᑦ ᑕᑯᔪᓐᓇᓚᐅᙱᑦᑐᑦ ᐃᓄᐃᑦ ᐊᒥᓱᑦ ᐊᐅᓪᓚᕐᓂᐊᕐᓂᖏᓐᓂᒃ ᓄᓇᕗᒥᑦ, ᐊᒻᒪᓗ ᑕᑯᔪᓐᓇᓚᐅᙱᒻᒥᔪᑦ ᐊᒥᓱᒻᒪᕆᐊᓗᐃᑦ ᐃᓕᓐᓂᐊᕐᓯᒪᑦᑎᐊᖅᑐᑦ ᓄᓇᑖᕆᐊᖅᑐᓛᕐᓂᖏᓐᓂᒃ ᐃᓚᖏᓪᓗ ᓄᓇᕗᒥᑦ.

Not only did the crystal balls of Nunavut’s founders fail to show the departure of many Inuit from the territory, they also failed to predict the migration of hundreds of well-trained immigrants and their families to the Nunavut.


ᐅᑯᐊ ᓄᑖᑦ ᑎᑭᓵᕐᓂᑯᐃᑦ ᐃᓕᓐᓂᐊᕐᓯᒪᑦᑎᐊᖅᖢᑎᒃ ᐅᖓᓯᒃᑐᒥᙶᖅᑐᑦ ᐅᑯᓇᙵᑦ ᕕᓕᐲᓐᔅ, ᔨᒻᐹᑉᕗᐃ, ᐃᓐᑎᐊ ᐊᒻᒪ ᓇᐃᔨᐅᕆᐊᒥᑦ—ᑖᒃᑯᐊ ᐸᕐᓇᓯᒪᓕᖅᖢᑎᒃ ᑕᐅᕐᓰᔪᓐᓇᕐᓂᕐᒥᒃ ᑲᓇᑕᐅᑉ ᓂᒋᐊᓂᑦ ᓄᓇᕗᒧᙶᖅ, ᑕᒫᓂᓗ ᐋᕿᒃᓯᓪᓗᑎᒃ ᐃᑲᔪᖅᑎᒋᔪᓐᓇᕐᓂᐊᖅᑕᖏᓐᓂᒃ ᖃᕋᓴᐅᔭᒃᑯᑦ, ᐃᓚᖃᖅᖢᑎᒃ ᒪᑯᓂᖓ ᐋᕗᕆᑲᓐ-ᑯᕇᐱᐊᓐ ᐃᓄᖏᓐᓂᒃ ᐊᒻᒪᓗ ᐃᖃᓗᖕᓂ ᒪᔅᓕᒻ ᑐᒃᓯᐊᕐᕕᖓᓂᒃ.

These new arrivals include professionals from as far away as the Philipines, Zimbabwe, India and Nigeria—who have been ready to trade southern Canada for Nunavut, where they have set up their own support networks, with associations for African-Caribbean residents and a mosque for Iqaluit Muslims.


ᖃᓄᐃᓕᕈᑎ: ᐊᔾᔨᒌᙱᑦᑑᑎᒃᑲᓐᓂᕐᓂᒃ ᐃᓕᖁᓯᖃᐅᖅᑐᑦ, ᐊᔾᔨᒌᖏᑕᖓ ᓄᓇᕗᑦ ᐃᓱᒪᒋᔭᐅᓚᐅᕐᑐᒥᑦ, ᒪᑯᐊ ᐊᒥᓲᙱᓐᓂᕐᓴ ᓄᓇᖃᖅᑐᑦ ᓄᓇᕗᒥᑦ 2.5 ᐳᓴᓐᑎᐅᓪᓗᑎᒃ, ᐃᒪᓐᓇ, 1,000 ᐊᖏᕐᕋᖃᓕᖅᑐᑦ 500-ᐅᓚᐅᕐᓯᒪᓪᓗᑎᒃ ᐊᕐᕌᒍᑦ ᑕᓪᓕᒪᑦ ᐊᓂᒍᓚᐅᕐᑐᓂᒃ.

The result: a much more multicultural, diverse Nunavut than anyone predicted, with the visible minority population in the territory standing at 2.5 per cent, that is, about 1,000 residents and double that of five years ago.


ᔭᐃᓐ ᔪᐊᔾ ᑐᓴᒐᒃᓴᓕᐅᕐᑎᓂ ᐊᖓᔪᒃᖠᐅᔪᖅ ᓄᓇᑦᓯᐊᕐᒥ ᐱᕙᓪᓕᐊᔪᓄᑦ.

Jane George is the senior reporter for Nunatsiaq News.


ᔪᐊᔾ, ᑐᓴᒐᒃᓴᓕᐅᕐᑎᐅᓕᖅᑐᖅ ᐱᕙᓪᓕᐊᔪᓂ ᐱᒋᐊᖅᖢᓂ 1997-ᒥ, ᑎᑎᕋᐅᓯᖃᕐᓯᒪᔪᖅ ᖃᓄᐃᓕᐅᖁᑎᓂᒃ ᓄᓇᕗᒥᑦ, ᓄᓇᕕᒃᒥᑦ ᐊᒻᒪ ᓄᓇᕐᔪᐊᕐᒥ ᐅᑭᐅᕐᑕᖅᑐᕐᒥᐅᑕᓂᒃ.

George, who has worked for the newspaper since 1997, has written widely on issues related to events in Nunavut, Nunavik and the circumpolar region.


ᓄᑖᖅ ᐃᓄᐃᑦ ᐃᒡᓗᒃᓴᖏᓐᓄᑦ ᖃᓄᐃᓕᐅᕈᑎᒃᓴᖅ ᕿᓂᕈᑎᐅᕗᖅ ᑮᓇᐅᔭᓂ ᐃᑲᔫᑎᐅᔪᓐᓇᐃᓐᓇᐅᔭᕈᓐᓇᖅᑐᓂᒃ

New Inuit housing strategy seeks stable funding, more Inuit participation


“ᐊᑐᐃᓐᓇᐅᙱᓐᓇᕈᓐᓇᖅᑐᒥ ᐃᒡᓗᓕᕆᓂᕐᒧᑦ ᑐᙵᕕᒃᒥ ᐃᓄᐃᑦ ᖃᓄᐃᖁᓇᒋᑦ ᐋᓐᓂᐊᖃᖅᑕᐃᓕᓂᒃᑯ ᐊᒻᒪ ᐃᓅᓱᖏᑦᑎᒍᑦ”

“Reliable access to housing is foundational to Inuit health and well-being”


ᐃᓄᐃᑦ ᑕᐱᕇᑦ ᑲᓇᑕᒥ ᐊᖓᔪᖅᑳᖓ ᓇᐃᑕᓐ ᐅᐱᐊᑦ ᐊᒻᒪ ᑲᓇᑕᐅᑉ ᐊᖓᔪᖅᑳᖓ ᔪᔅᑎᓐ ᑐᕇᑑ ᐃᒃᓯᕙᐅᑕᐅᓚᐅᕐᑑ ᐅᕙᓂ ᐃᓄᐃᑦ-ᒐᕙᒪᑐᖃᒃᑯᑦᐱᓕᕆᖃᑎᒌᖕᓂᕐᒧᑦ ᑲᑎᒪᔩᑦ ᑲᑎᒪᑎᓪᓗᒋᑦ ᑭᖑᓕᖅᐹᒥ ᐋᑐᕚᒥ ᐄᐳᕈᓪ 3-ᒥ, ᑕᕝᕙᓂᓗ ᑐᓴᒐᒃᓴᓕᐅᓚᐅᕐᖢᑎᒃ ᓄᑖᒥ ᐃᓄᐃᑦ ᐃᒡᓗᒃᓴᖏᓐᓄᑦ ᖃᓄᐃᓕᐅᕈᑎᒃᓴᓂᒃ.

ITK President Natan Obed and Prime Minister Justin Trudeau co-chair the Inuit-Crown Partnership Committee’s latest meeting in Ottawa April 3, which included the release of a new Inuit housing strategy.


(ᐊᔾᔨᓕᐅᕆᔨ ᑭᐅᕈᓕᓐ ᐸᓇᑦ)


ᐃᓄᐃᑦ-ᒐᕙᒪᑐᖃᒃᑯᑦ ᐱᓕᕆᖃᑎᒌᖕᓂᕐᒧᑦ ᑲᑎᒪᔨᕋᓛᑦ ᑐᓴᒐᒃᓴᓕᐅᓚᐅᕐᑐᑦ ᓄᑖᒥ ᐃᒡᓗᓕᕆᓂᕐᒧᑦ ᖃᓄᐃᓕᐅᕈᑎᒃᓴᐅᓂᐊᕐᑐᓂᒃ ᐱᓇᓱᐊᕈᓯᐅᕋᑖᖅᑐᒥᒃ, ᐅᖃᖅᖢᑎᒃ ᒐᕙᒪᒃᑯᓐᓂᑦ ᐃᑲᔪᖅᑕᐅᔭᕆᐊᖃᕐᓂᕐᒥᒃ ᑐᙵᕕᑦᑎᐊᕙᐅᔪᓐᓇᖅᑐᒥᑦ, ᑕᒪᒃᑯᐊᓗ ᑐᕌᖓᑦᑎᐊᒻᒪᕆᒡᓗᑎᒃ ᐃᓄᐃᑦ ᑲᑐᔾᔨᖃᑎᒌᖏᓐᓄᑦ.

The Inuit-Crown Partnership Committee released a new housing strategy this week, calling for more stable government investment, made directly to Inuit organizations.


ᐱᓕᕆᖃᑎᒌᖕᓂᕐᒧᑦ ᑲᑎᒪᔨᕋᓛᑦ, ᐊᐅᓚᑕᐅᓪᓗᓂ ᑕᒪᐃᓐᓄᑦ ᑲᓇᑕᐅᑉ ᐊᖓᔪᖅᑳᖓᓄ ᐊᒻᒪ ᐃᓄᐃᑦ ᑕᐱᕇᑦ ᑲᓇᑕᒥ ᐊᖓᔪᖅᑳᖓ ᓇᐃᑕᓐ ᐅᐱᐊᑦ, ᑲᑎᓚᐅᕐᓯᒪᔪᑦ ᐱᖓᔪᐊᓐᓂᑦ, ᐄᐳᕈᓪ 3 ᐋᑐᕚᒥ.

The partnership committee, co-chaired by Prime Minister Justin Trudeau and Inuit Tapiriit Kanatami President Natan Obed, met on Wednesday, April 3 in Ottawa.


ᓄᑖᖅ ᖃᓄᐃᓕᐅᖁᑎᒃᓴᖅ ᓴᕿᔮᖅᑎᑦᑎᔪᖅ ᐱᔭᕆᐊᖃᓪᓚᕆᖕᓂᖏᓐᓂᑦ ᐃᒡᓗᓂ ᐃᓄᐃᑦ ᓄᓇᖓᓂ, ᑕᒫᓂ ᓇᑉᐸᖓᑕ ᐅᖓᑖᓃᑦᑐᑦ ᐃᓄᐃᑦ ᐃᓄᒋᐊᓘᐊᖅᑐᒦᖢᑎᒃ, ᐊᒻᒪᓗ ᐅᓄᕐᓂᕐᓴᐃᑦ ᓄᓇᓖᑦ ᖁᐊᕐᓵᕐᓇᙱᑦᑐᒦᕝᕕᖃᙱᖢᑎᒃ ᐊᕐᓇᓄᑦ ᐊᒻᒪ ᓱᕈᓯᕐᓄᑦ ᐃᓚᒌᓂᒃ ᐱᑦᑎᐊᖃᑦᑕᐅᑎᙱᓗᐊᖅᑐᐊᓗᖕᓂᒃ.

The new strategy highlights the urgent need for adequate housing across Inuit Nunangat, where over half of Inuit live in overcrowded housing, and where the vast majority of communities do not have a safe shelter for women and children experiencing family violence.


ᐅᓂᒃᑳᓕᐊᕆᔭᐅᓯᒪᔪᖅ ᐅᖃᐅᓯᖃᕐᒥᔪᖅ ᖃᓄᐃᓕᐅᕈᑎᐅᓇᓱᒃᑐᑦ ᐳᕙᒡᓗᖕᓇᒥ ᓄᖑᑎᑦᑎᓂᕐᒧᑦ ᐃᓄᐃᑦ ᓄᓇᖓᓂ 2030 ᑎᑭᓚᐅᕐᑎᓐᓇᒍ ᑕᐃᒪᐃᑦᑐᓐᓇᕋᔭᖅᑐᖅ ᐃᒡᓗᖃᖅᑎᑦᑎᓂᖅ ᐱᐅᓯᕚᓪᓕᕈᓂ ᐅᑭᐅᕐᑕᖅᑐᕐᒥ.

The report also notes that efforts to eliminate tuberculosis in Inuit Nunangat by 2030 will only succeed if housing outcomes across the North improve.


“ᐅᔾᔨᕐᓇᑦᑎᐊᕋᓗᐊᕐᑎᓪᓗᒍ, ᐃᓄᐃᑦ ᐃᒡᓗᒃᓴᖏᓐᓄᑦ ᐃᑲᔫᑎᒃᓴᓂᒃ ᑐᓂᔭᐅᓯᒪᔫᒐᓗᐊᑦ ᒐᕙᒪᑐᖃᒃᑯᓐᓂᑦ ᐊᕐᕌᒍᓂ ᐊᓂᒍᓵᕐᓯᒪᔪᓂᒃ, ᑕᒪᒃᑯᓂᖓ ᐊᑐᓕᖅᑎᑦᑎᓂᖅ ᐃᑲᔫᑎᒃᓴᓂᒃ ᓴᕿᑎᑦᑎᒍᑎᐅᓯᒪᖕᒪᑦ ᖃᔅᓯᒐᓴᖕᓂ ᖃᓄᐃᓕᐅᕐᓂᐅᔭᕆᐊᓕᖕᓂᒃ,” ᖃᓄᐃᓕᐅᕈᑎᒃᓴᖅ ᐅᖃᕐᓯᒪᔪᖅ.

“Although significant, direct Inuit housing investments have been made by the federal government in recent years, the delivery of these funds has posed a number of challenges,” the strategy reads.


“ᐃᑲᔫᑎᒃᓴᑦ ᐅᖃᐅᓯᐅᓯᒪᔪᑦ ᐊᐅᓚᔾᔪᑎᒃᓴᑎᒍᑦ ᓱᒃᑲᐃᒻᒪᑕ ᐃᓄᖕᓄᙵᐅᓪᓗᑎᒃ, ᑕᐃᒪᓐᓇᓗ ᐃᒡᓗᓂ ᑭᖑᕙᓕᖅᑎᑦᑎᕙᒃᖢᑎᒃ ᑕᒪᓐᓇᓗ ᐃᑲᔫᑎᐅᓇᓱᒃᑐᒥᑦ ᓈᒻᒪᙱᓕᐅᕈᑎᐅᔭᖢᓂ.

“Direct funding announced in [recent budgets] have been slow to reach Inuit, resulting in housing delivery delays that erode the overall effectiveness of these investments.


ᓇᓗᓇᙱᑦᑐᖅ, ᐊᕐᕌᒍᓂ ᐅᓄᕐᑐᓄᑦ ᓯᕗᓂᒃᓴᒥ ᐸᕐᓇᐅᓯᐅᖃᑦᑕᕆᐊᖃᖅᑐᑦ ᐊᒻᒪ ᐋᕿᒃᓱᐃᕙᓪᓕᐊᕙᒡᓗᑎᒃ ᐃᒡᓗᓕᐅᖅᐸᓪᓕᐊᓂᕐᒥ ᐃᒡᓗᒃᓴᓂᒃ ᐃᓄᐃᑦ ᓄᓇᓕᖏᓐᓂᒃ.”

Significant, multi-year advanced planning and preparation is required for the construction of housing in Inuit communities.”